ލިޔާ ޑަބްލިއުއެސްއޭ ކުޅުދުއްފުށި ބެޑްމިންޓަން ސީރީސް ފަށައިފި ލިޔާ ޑަބްލިއުއެސްއޭ ކުޅުދުއްފުށި ބެޑްމިންޓަން ސީރީސް ފަށައިފި\nލިޔާ ޑަބްލިއުއެސްއޭ ކުޅުދުއްފުށި ބެޑްމިންޓަން ސީރީސް ފަށައިފި\nކުޅުދުއްފުށީ ސިޓީގައި ބާއްވާ އެންމެ ބޮޑު ބެޑްމިންޓަން މުބާރާތް ލިޔާ ޑަބްލިއުއެސްއޭ ކުޅުދުއްފުށި ބެޑްމިންޓަން ސީރީސް ފަށައިފިއެވެ.\nމިމަހުގެ 25 ނިޔަލަށް ކުރިއަށްދާ މިމުބާރާތުގައި 46 ފިރިހެން ކުޅުންތެރިންނާއި 16 އަންހެން ކުޅުންތެރިން އޯޕަން ކެޓަގަރީގައި ބައިވެރިވެފައިވެއެވެ. އަދި 49 ފިރިހެން ކުޅުންތެރިންނާއި 20 އަންހެން ކުޅުންތެރިން ޓީމް އިވެންޓް ކެޓަގަރީގައި ބައިވެރިވެފައިވެއެވެ.\nމުބާރާތުގައި ޖުމްލަ 151 މެޗް ކުޅޭއިރު މުބާރާތުގެ މެޗްތައް ކުރިއަށްދަނީ ކުޅުދުއްފުށި ސިޓީ އިންޑޯ ބެޓްމިންޓަން ހޯލްގައެވެ. ތިން ކެޓަގަރީއަކަށް ބަހާލައިގެން ކުރިއަށް ގެންދާ މިމުބާރާތުގެ ޓީމް އިވެންޓްގައި ފިރިހެން7ޓީމް އަދި އަންހެން4ޓީމް ބައިވެރިވެފައިވެއެވެ. އޯޕަން ކެޓަގަރީގައި ސިންގަލްސްގެ މެޗްތަށް ކުރިއަށްދާނީ ދެޑިވިޝައަކަށް ބަހާލައިގެންނެވެ. އެއީ ފުރަތަމަ ޑިވިޝަންއާއި ދެވަނަ ޑިވިޝަންއެވެ. އޯޕަން ކެޓަރީގެ އެންހެންބައި ކުރިއަށްދާނީ ސިންގަލްސް އަދި ޑަބަލްސްއެވެ. އެންމެ ފަހު ކެޓަގަރީއަކަށް ހިމަނާފައިވަނީ މިކްސް ޓަބަލްސްއެވެ.\nބެޑްމިންޓަން އެސޯސިއޭޝަން އޮފް މޯލްޑިވްސްއާ ގުޅިގެން ކުރިއަށްގެންދާ މިމުބާރާތުގައި ތިމާވެށި ހިމާޔަތް ކުރުމުގެ ގޮތުން މުބާރާތުގެ ތެރޭގައި އެއްފަހަރު ބޭނުންކޮށްފައި އެއްލާލާ ޕްލާސިޓް ވީހާވެސް މަދު ކުރުމާއި، މުބާރާތުގެ ވަކި ހިސާބަކުން މިފަދަ ޕްލާސްޓިކް އެއްގޮތަކަށްވެސް ބޭނުން ނުކުރުމަށްވަނީ ނިންމާފައެވެ. މިފަދަ ކަންތައްތަކަށް ބާރު ދިނުމުގެ ގޮތުން މުބާރާތް އިންތިޒާމް ކުރާ އޮފިޝަލުން ނާއި ރެފްރީންވެސް ބޭނުން ކުރުމަށް ހަމަޖެހިފައިވަނީ ފޮތި ކޮތަޅާއި އެއްފަހަރަށް ވުރެއް ގިނަ ފަހަރު ބޭނުންކުރެވޭ ފެންފުޅިތަކެވެ.\nޑަބްލިއުއެސްއޭ އެކަޑަމީގެ މަގްސަދަކީ މިއަހަރު ނިމުމުގެ ކުރިން މިއެކަޑަމީން ހިންގާ ހުރިހާ ހަރަކާތްތަކެއްގައިވެސް އެއްފަހަރު ބޭނުންކޮށްފައި އެއްލާލާ ޕްލާސްޓިކް އެއްވެސް ގޮތަކަށް ބޭނުން ނުކުރުމެވެ. އަދި މިކަމަށް ބާރުދިނުމުގެ ގޮތުން އެކަޑަމީއިންވަނީ ދެ ހޭޝް ޓެގްއެއްވެސް ބޭނުން ކުރަން ފަށާފައެވެ. އެއީ ސޭ ނޯ ޓު ސިންގަލް ޔޫސް ޕްލާސްޓިކް އަދި ޕްލާސްޓިކް ނޫން ގޮތެކެވެ.


މާޒީގެ ޞަފްޙާތައް (2 ވަނަ ބައި) – Esfiya\nހިތާމަ ލޯބި December 20, 2018\nމާޒީގެ ޞަފްޙާތައް (2 ވަނަ ބައި)\nހެނދުނު ހޭލެވުނީ ހަނާ އަށް މަންމަ ގޮވާލި އަޑަށެވެ. އަދި ހަނާ އެންމެ ފުރަތަމަ ލޯ ހިންގާލީ ގަޑިއަށެވެ. ސިހިފައި ބުންޏެވެ. “މަންމާ އަޅެ އެ އޮތް ގަޑި ޖެހުނީ އެއްނު. މަންމަ އަށް ވެސް މިއަދު ނުހޭލެވުނީތަ؟” މަންމަ ލޯތްބާއެކު ހަނާ މޫނަށް ބަލާލުމަށްފަހު ބުންޏެވެ. “ދަރިފުޅަށް ރޭގަ އަނެއްކާ ވެސް އެއްކަލަ ކަންތައް ދިމާވީ، އެހެންވެ މަންމަ ނިދަން ބޭއްވީ އޭ ދަރިފުޅު” މަންމަ އެ ކިޔާ އެއްޗެއް ވަރަށް ރަނގަޅަށް ހަނާ އަށް ވިސްނުނެވެ. އެހެނަސް ހަނާ އެއިން އެއްވެސް ވާހަކައެއް ދައްކާކަށް ބޭނުމެއް ނުވިއެވެ. ހަނާ އަށް ކުރިމަތިވި ހިތާމަ ތަކުން އަރައިގަތުމަށް ހަނާ ވަރަށް މަސައްކަތް ކުރިއެވެ. ލޯ މަތީ އަދިވެސް އެދުވަސްތައް އެނބުރެނީއެވެ.\nހަނާ އޮފީހަށް ދިޔައީ ނޫ ކުލައިގެ ވަރަށް ރީތި ހެދުމެއް ލައިގެންނެވެ. ހަނާ އަކީ ރީތިވުަމަށް ވަރަށް ލޯބިކުރާ ކުއްޖެކެެވެ. ހަނާ އަކީ ރީތި ނުވިޔަސް އެހާ ރީތި،ސާދާ ކުއްޖެކެވެ. ހަނާ އޮފީހަށް ވަދެގެން ދިޔައިރު ވަރަށް ގިނަ މީހުންގެ ނަޒަރުތައް ހަނާ އަށް ހުއްޓުނެވެ. ހީވާނީ ކޮންމެ ފިރިހެން ކުއްޖެއްގެ ހިތް ކަތި ލެވޭ ހެންނެވެ. އެހެން ނަމަވެސް ހަނާގެ މޫނަށާއި ހެދުމަށާއި އަދި ހަނާގެ އުޅުމަށް ކޮންމެ ދުވަހަކު ހެން ތަޢުރީފުކޮށް ހަދާ އެކަކީ ހަމޫދް އެވެ. ހަނާ ފެންނަ ކޮންމެ ފަހަރަކު ހަމޫދްގެ ހިތް ހަނާ އަށްޓަކައި ލެނބެއެވެ. ހަމޫދް ކިތަންމެ ދުވަހަކު ހަނާ އަށް ލޯބި ހުށަހަޅަން މަސައްކަތް ވެސް ކުރިއެވެ. އެހެނަސް އެކަން ކާމިޔާބު ވާ ގޮތެއް ނުވިއެވެ. ހަނާ އަށް އެކަން އިނގެއެވެ. އަދި ހަނާ އެހެންވެ ކޮންމެ ފަހަރަކު އެކަހަލަ ވާހަކަ އެއް ދައްކަން އުޅޭ ހެން ހީވަންޏާ އެތަނަކުން ދުރައްދާން މަސައްކަތް ކޮށް ވާހަކަ އޮޅުވާލައެވެ.\nނަހޫ ހަނާގެ ކެބިނަށް އައިސް ބުނެލިއެެވެ. ” ގައިމު ދެން ކީއްތަވާނީ ހަމޫދް ދައްކާ ވާހަކަ އަޑުއެހީއްޔާ؟ އޭނައަށް ހަނާ ކިހާ ކަމުދޭތަ؟ އޭނަ ވަރަށް ލޯބި ވޭ އަސްލު ހަނާ ދެކެ.” ހަނާ އެއަށް ޖަވާބު ދިނެވެ. “ކޮންމެ މީހަކު ވެސް އުޅެނީ އަހަރެން ރީތިވީމަ. ޙަޤީޤީ އަސަރު ފެންނާނީ އިނީމަ. އަހަރެން ބޭނުމެއް ނޫން މީހަކު ހޯދާކަށް. އެމީހަކު ފަހުން ހަމަ ދެރަވާން ވެސް ޖެހިދާނެ ނު؟” ނަހޫ ސަކަ ހިންޏަކުން ހިނ އައިސްފައި ބުންޏެވެ. “ދެން ހަނާ ދައްކާ ވާހަކަ ދޯ؟ އެންމެންނަށް ވެސް އިނގެޔޭ ހަނާ މީހަކަށް ގޮތެއް ނަހަދާނެކަން، އެއަށްވުރެ މީހުންނަށް ރަނގަޅު މީހެއް ތީ!” ދެމީހުންގެ ވާހަކަ ތަކަށްފަހު ނަހޫ ހަނާ ކެބިނުން ދިއުމުން ވާތު އަތުގެ ދެ އިނގިލި ދޭތެރެއަށް ގަލަމެއް ލައިގެން ކޮފީ ތަށި ތުނބުގަ ޖަހަމުން ބޭރަށް ބަލާލިއެވެ. އަދި ކުއްލިއަކަށް ކޮފީ ތަށި ބެހެއްޓުމަށްފަހު މޭޒުމަތީ އޮތް މުށި ކުލައިގެ ނޯޓް ފޮތް ނަގާ އެއްޗެއް ލިޔަން ފެށިއެވެ. ލިޔަން ފެށިތަނުން ހެން ފޯނު އެލާމްވިއެވެ. މީޓިން ގަޑި ޖެހުނީއެވެ. އަވަހަށް ފޮތް ބޭއްވުމަށްފަހު ފައިލް ހިފައިގެން މީޓިން ރޫމަށް ދިޔައެވެ.\nއެވަގުތު ހަމޫދް ހަނާ ހޯދަން ކެބިނަށް ވަން އިރު ހަނާ ފެންނާކަށް ނެތެވެ. އަދި މޭޒުމަތީގައި އޮތް ފޮތެއްގެ ގަނޑުތައް ވިހުރެމުން ދާތީވެ އެ ފޮތް ލެއްޕުމަށްޓަކައި އެތެރެއަށް ވަނެވެ. ނަމަވެސް ހަމޫދްގެ ލޮލުގައި އަޅައިގަތީ އެފޮތުން ލިޔެފައިވާ އެކްސިޑެންޓް މި ބަސް ފެނުނެވެ. ހަމޫދް އެ ޞަފްޙާ ކިޔަން ފެށިއެވެ. އޭގައި ލިޔެފައި ވަނީ “އެދުވަހު (8 މެއި 2015)ގައި އަހަރެންގެ ހިތް ހުއްޓުނު ކަހަލައެވެ. މިއަދު މީގައި މިލިޔެވެނީ އެތަށް ދުވަހެއް ފަހުންނެވެ. އަދިވެސް އަހަރެންގެ ގައިގައި ރަނގަޅަކަށް ވަރެއް ނުޖެހެއެވެ. އެހެން ނަމަވެސް 1 އަހަރު ފަހުން މިއަދު އަހަރެން މި މަސައްކަތް ކުރަނީ ޖޯޝާ އެކީ އައިސް ރަނގަޅު މީހަކަށްވެ މީހުންގެ ލޯބި ހޯދުމަށެވެ. އެ ދުވަސް އަހަރެން ހަނދާނެއް ނުނެތެއެވެ. އެހެން ނަމަވެސް ވޭނަކާ އެކީ ވެސް އުޅެވޭތޯ މަސައްކަތް ކުރާނަމެވެ. ލޯ މަަތިން ފެންނަނީ ސައިކަލެވެ. އެ އެކްސިޑެންޓަކީ އަހަރެން ހަނދާން ނެތޭނެ އެއްޗެއް ނޫނެވެ. އަހަންނަށް ވިސްނުނީ އެންމެ އެއްޗެކެވެ. ލޯތްބަކީ ވަރށް ބާރުގަދަ އެއްޗެކެވެ. އަހަންނަށް ލޯބިވެވުނުއިރު ވަގުތު ފާއިތު ވެއްޖެއެވެ. މީހަކަށް ދެރައެއް ލިބިއްޖެއެވެ.. ހަމޫދް ކިޔަމުން ދަނިކޮށް މީހަކު އަންނަ އަޑު އިވުނު ހެން ހީވިއެވެ. އެ ޞަފްޙާގެ ކުރީ ތާރީޚަށް ހަމޫދް ބަލާލިއެވެ. އެ ޞަފްޙާގައި ޖަހާފައިވާ ތާރީޚަކީ5މެއި 2015 އެވެ. އަދި ހަމޫދް ކިޔަމުން ދިޔަ ޞަފްޙާގައި އޮތީ2ޖޫން 2016 ޖަހާފައެވެ. އަވަހަށް ފޮތް ބޭއްވުމަށް ފަހު ހަނާގެ ކެބިން އިން ހަމޫދް ނިކުތެވެ.\nރަޙްމަތްތެރިންނާއި އެކީ ކޮފީއަށް ގޮސް ވެސް ހަމޫދް އަށް ވިސްނެނީ އެ ފޮތުގައި ލިޔެފައިވާ އެއްޗަކަށެވެ. ހިތަށް އަރަމުން ދިޔައީ އެއީ ހަނާގެ ޑައިރީ އެވެ. އެކަމަކު އޭގައި ލިޔެފައި އެ އޮތީ ކާކުގެ ވާހަކަ އެއް ކަމެއް ނޭނގުމުން އެކަމާ ވަރަށް ވިސްނެއެވެ. އަދި ހިތުގައި އޮތީ ހަނާ ވެސް މީހެއް ދެކެ ލޯބިވަނީތާއެވެ. އެމީހާ މަރުވީބާއެވެ؟ މިކަހަލަ ކިތަންމެ ސުވާލެއް ހިތަށް އެރިއެވެ. އަދި ހަނާ އަށް ކީއްކުރެވުނީބާ އޭ ވެސް ހިތަށް އެރިއެވެ. ތިން ހަތަރު ދުވަސް ވީ އިރު ވެސް މަޖާ ކޮށް ސަކަރާތް ޖަހާ ހަމޫދް އިންނަނީ މަޑުންނެވެ. ޚިޔާލު ތަކަކަށް ގެއްލިފައެވެ. އެއްވެސް މީހަކާ އެހާ ވަރަކަށް ވާހަކަ އެއް ނުދައްކައެވެ. އޮފީސް މީހުން މިކަމާ އޭނަ އާ ދިމާ ކޮށް ވެސް ހަދައެވެ. ހަމޫދް ހަނާގެ ކެބިަނަށް ފައިލް އެއް ދިނުމަށް ވަނެވެ. އަދި ފައިލް ދީފައި އެއްވެސް އެއްޗެކޭ ނުބުނެ ދިޔައެވެ. ހަނާ އެކަމާ ކުޑަކޮށް ދެރަވިއެވެ. އެހެން ނަމަވެސް ހަނާ އެދުވަހު އަޅައެއް ނުލައެވެ. ކޮންމެ ދުވަހަކު ވެސް އަބަދުވެސް ހަނާ އަށް ތަޢުރީފުކޮށް ފްލަރޓް ކޮށް ހަދާނެއެވެ. މިގޮތަށް ކިތަންމެ ދުވަހެއް ހިނގައްޖެއެވެ. ހަނާ ހަމޫދް އާއި ވާހަކަ ދައްކަން ވެސް މަސައްކަތް ކުރިއެވެ. އެކަމަކު ހަމޫދް އެހާ ގަަޔާ އެއް ނުވިއެވެ. އެކަމަކު ހަނާ އަށް މިހާރު ހަމޫދް އާއި ދޭތެރޭ ވަރަށް ވިސްނެއެވެ. ހަނާގެ ހިތް ހަމޫދް އަށް އެބަ ލެނބެއެވެ. ހަނާ، ހަމޫދް ގާތަށް ގޮސް ވަރަށް ސަކަރާތް ޖަހަން އުޅެއެވެ. އޮފީސް މީހުންނަށް ވެސް މި މަންޒަރު ފެނެއެވެ. އަދި ހަނާ ހަމޫދް ގޮވައިގެން އެއްދުވަހު ބްރޭކް އަށް ކާން ވެސް ދިޔައެވެ. ހަނާގެ އެދުމަކަށް ހަމޫދް ދިޔައީއެވެ. ހަމޫދް މިހެން ކޮންމެ ދުވަަހަކު ކާން ގޮސް، ހަނާ ގެއަށް ލާދީ ވެސް ހަދައެވެ.\nހަމޫދް އަށް މިހާރު ހީވަނީ ހަނާ ހަމޫދް އަާއި ކަިއރި ވާހެންނެވެ. ހަމޫދް މިކަން ހިތަށް އަރާފައި ލަދު ރަކި ހިންޏެއް އައެވެ. ހަނާގެ ފޯނަށް މެސެޖެއް އައެވެ. ހަނާ މެސެޖު ހުޅުވާލި އިރު މެސެޖު ގައި އޮތީ “ވަރަށް ރީތިވެގެން މިރޭ 20.00 ޖަހާއިރަށް ބޭރު ދޮރުމައްޗަށް ނިކުންނަޗޭ.” ހަނާ މެސެޖުގެ ކޮންޓެކްޓްއަށް ބަލައިލި އިރު މީ ހަމޫދް ފޮނުވާފައި އޮތް މެސެޖެކެވެ. ހަނާ ވަރށް އުފާވިއެވެ. އަދި ލަދުން އޮޅުނެވެ. ހަނާ ހަމޫދް ދެކެ މިހާރު ވަރަށް ލޯބިއެވެ. ޚިޔާލުތަކުގައި ހުރެގެން ހަނާ ހެދުން އިސްތިރިކޮށް ރީތިވާން ފެށިއެވެ. އަދި ހަނާގެ މަންމައަށް ވެސް ހަނާގެ ހިނިތުންވުން ފެނުނެވެ. ވަރަށް ޒަމާނަށްފަހު އެވެ. ހަނާ މޭކްއަޕް ކުރަން ހުރެފައި ޚިޔާލު ތަކަކަށް ގެއްލުނެވެ. ހަމޫދް ހަނާ ބަލާ 20.00 ޖެހިއިރު އައިސް ހަނާގެ ފޯނަށް ވަރަށް ގުޅިއެވެ. ފޯނު ނުނެގުމުން ނަހޫ ގާތު ވީގޮތެއް އޮޅުން ފިލުވުމަށް އެންގިއެވެ. ނަހޫ ހަމޫދް ގާތު ބުނީ ރެޑީ ވާން އިނދެފައި އާދައިގެ ހެދުމެއް ލައިގެން ހަނާ 19.30ހާއިރު ބޭރަށް ނިކުތް ކަމަށެވެ. ހަމޫދް ހަނާގެ އިންތިޒާރުގައި ވަރަށް ގިނަ އިރު ހުރެ، ފޯނަށް ގުޅާ ފޯނު ނުނެގުމުން ގެއާއި ދިމާއަށް މިސްރާބު ޖެހިއެވެ.\nހިތާމަ އެހެނިހެން ދީނީ ލޯބި2weeks ago\nތެދުވެރި ލޯބި- 7\nހިތާމަ ލޯބި November 25, 2019\nދިހައެއް ( ހަތްވަނަ ބައި )\nހިތާމަ އެހެނިހެން ލޯބި August 7, 2017


SunOnline: Abdulla riyaz JP in vakivevadaigenfi\nއަބްދުﷲ ރިޔާޒު ޖޭޕީން ވަކިވެވަޑައިގެންފި\nއިސްމާއިލް ޝާކިރު 11 Jul 2021, 22:29\nތިމަރަފުށީ ދާއިރާގެ މެމްބަރު އަބްދުﷲ ރިޔާޒް --- ސަން ފޮޓޯ/ ފަޔާޒު މޫސާ\nތިމަރަފުށީ ދާއިރާގެ މެމްބަރު އަބްދުﷲ ރިޔާޒް ޖުމްހޫރީ ޕާޓީން ރަސްމީކޮށް ވަކިވިކަން ސިޓީ އަކުން ޕާޓީގެ ލީޑަރު ގާސިމް އިބްރާހީމަށް ދަންނަވައިފިއެވެ.\nއަބްދުﷲ ރިޔާޒު ސޮއި ކުރައްވައި ގާސިމް އިބްރާހީމަށް ފޮނުއްވެވި ސިޓީގައި ވަނީ ސިޔާސީ ޕާޓީއެއް އުފައްދައިގެން ދިވެހި ގައުމަށާއި ރައްޔިތުންނަށް ހިދުމަތް ކުރުމަށް ނިންމަވާފައިވާތީ މިއަދުން ފެށިގެން ޕާޓީގެ މެމްބަރުކަމުން ވަކިވި ވާހަކަ ދަންނަވާ ކަމަށެވެ.\nސިޓީގައި އިތުރަށް ބުނެފައިވަނީ މި ފުރުސަތުގައި ގާސިމް އިބްރާހީމާއި ޖުމްހޫރީ ޕާޓީގެ އެންމެހާ މެމްބަރުންގެ ފަރާތުން ލިބުނު އެހީތެރިކަމާއި ދެއްވި އެއްބާރުލުމަށް ހިތުގެ އެންމެ ފުންމިނުން އިހްލާސްތެރިކަމާއިއެކު ޝުކުރު ދަންނަވާ ކަމަށެވެ.\nއަބްދުﷲ ރިޔާޒަކީ އެ ޕާޓީގެ ނައިބު ލީޑަރުވެސް މެ އެވެ. އޭނާ ޖުމްހޫރީ ޕާޓީއާ ގުޅިވަޑައިގަތީ ޕޮލިސް ކޮމިޝަނަރުކަމުން ރިޓަޔާ ކުރެއްވުމަށްފަހު އެވެ.\nތިމަރަފުށީ ދާއިރާގެ މެމްބަރު އަބްދުﷲ ރިޔާޒާއި ދަނގެތި ދާއިރާގެ މެމްބަރު އަދި ކުރީގެ ޑިފެންސް މިނިސްޓަރު ކާނަލް ރިޓަޔާޑް މުހައްމަދު ނާޒިމާއި މަޖިލީހުގެ ހަތަރު މެމްބަރަކު ހިމެނޭ ގޮތުން އުފައްދާ ސިޔާސީ ޕާޓީއަށް މިހާރު ވަނީ 3،000 މެމްބަރުންވެސް ހަމަކޮށްފައެވެ.\nއަބްދުﷲ ރިޔާޒު މަަޖިލީހަށް ހޮވިވަޑައިގަތީ ޖުމްހޫރީ ޕާޓީގެ ޓިކެޓް ގައެވެ. އެދުވަހުން ފެށިގެން މިއަދާ ހަމައަށް ރިޔާޒު ހުންނެވީ ޖުމްހޫރީ ޕާޓީގެ މެމްބަރެއްގެ ގޮތުގައެވެ.


PSG Dhookohlan Emery Ninmmaifi - Vaguthu\nޕީއެސްޖީ ދޫކޮށްލަން އެމެރީ ނިންމައިފި\nމި ސީޒަނަށްފަހު ޕީއެސްޖީގެ ކޯޗުކަމުގެ މަގާމު ދޫކޮށްލުމަށް އެ ކްލަބުގެ ކޯޗު އުނާއި އެމެރީ ނިންމައިފިއެވެ.\n2016 ވަނަ އަހަރު ސެވިއްޔާ ދޫކޮށްލުމަށްފަހު އެމެރީ ޕީއެސްޖީ އާއި ގުޅުނީ ދެ އަހަރު ދުވަހުގެ އެއްބަސްވުމެއްގެ ދަށުންނެވެ. އެގޮތުން މި ސީޒަނަށްފަހު ޕީއެސްޖީ އާއެކު އެމެރީ ހަދާފައިވާ ކޮންޓްރެކްޓުގެ މުއްދަތު ހަމަވާނެއެވެ.\n"މި ސީޒަނަށްފަހު ޕީއެސްޖީ ދޫކޮށްލަން ނިންމާފައިވާކަން މި ކްލަބުގެ ކުޅުންތެރިންނަށާއި އިސްވެރިންނަށް އަހަރެން މިހާރު ވާނީ އަންގާފަ. މި ދެ އަހަރުތެރޭ ޕީއެސްޖީގެ އިސްވެރިންނާއި ކުޅުންތެރިން އަހަންނަށް ދިން ސަޕޯޓަށް ޝުކުރު އަދާކުރަން" އުމުރުން 46 އަހަރުގެ އެމެރީ ބުންޏެވެ.\nއެމެރީގެ ފުރަތަމަ ސީޒަނުގައި ޕީއެސްޖީ އިން ދަށް ނަތީޖާތަކެއް ނެރުނުއިރު ފްރެންޗް ލީގު ވެސް އެ ކްލަބަށް އެފަހަރު ވަނީ ކާމިޔާބު ކުރެވޭ ގޮތް ނުވެފައެވެ. އެފަހަރު ފްރެންޗް ލީގު ކާމިޔާބުކުރީ މޮނާކޯ އިންނެވެ.\nނަމަވެސް ޕީއެސްޖީ އިން މި ސީޒަނުގައި ވަނީ މިހާތަނަށް ފްރެންޗް ލީގާއި ފްރެންޗް ލީގު ކަޕް ކާމިޔާބުކޮށްފައެވެ. މީގެއިތުރުން ފްރެންޗް ކަޕް ކާމިޔާބުކުރުމުގެ ފުރުސަތު ވެސް ޕީއެސްޖީ އަށް އަދި އެބައޮތެވެ.\nއެމެރީ އަށްފަހު ޕީއެސްޖީގެ ކޯޗަކަށް ދެން އަންނާނެ ކަމަށް އެންމެ ބޮޑަށް ބެލެވެނީ ބްރޫޝިއާ ޑޯޓްމަންޑަށް މީގެކުރިން ކޯޗުކަން ކޮށްދިން ތޯމަސް ޓުޗެލް ކަމަށް ރިޕޯޓުތަށް ބުނެއެވެ.


ހޯދަޑު4މީހަކަށާއި ދޫނޑިގަމު 1 ގެ ގަޔަށް މިރޭ ވަޅި ޖަހައިފިMikal News\nމިރޭގެ މާރާމާރީ ހިނގި ސަރހައްދު - ހޯދަޑު ހަވިއްތަ މަގުން ބާޒު ކިޔާގޭގެ ސަރަހައްދު.\nހޯދަޑު4މީހަކަށާއި ދޫނޑިގަމު 1 ގެ ގަޔަށް މިރޭ ވަޅި ޖަހައިފި\n17 ސެޕްޓެމްބަރ 2015, 1:43 |\nމިރޭ 11 ޖަހާ އެހާކަށް ހާއިރު ހޯދަޑު އަވަށުގެ ގުރޫޕަކާއި ދޫނޑިގަމު ބަޔަކާއި ދެމެދު ހިގި ހަމނުޖެއްހުމެއްގައި ހޯދަޑު އަވަށުގެ4މީހަކަށާއި ދޫނޑިގަމު 1 ގެ ގަޔަށް ވަޅި ޖަހައިފިއެވެ. މިކަލް ނޫހަށް މައުލޫމާތު ދެއްވަމުން ހޯދަޑު ކައުންސިލްގެ ރައީސް އަބްދުއްﷲ ނާސިރު ވިދާޅުވި ގޮތުގައި މިހާދިސާ ހިގީ7ސައިކަލުގައި ދޫނޑިގަމު އަވަށުގެ ގުރޫޕެއް ހޯދަޑު އަވަށަށް އަރައިގެން ގޮސް ކުއްލިއަކަށް ވަޅިން ހަމަލާ ދިނުމުންނެވެ. ހޯދަޑު އަވަށުގެ ކުދިން އެއިރު ތިބީ ބާޒު ސަރހައްދުގައި ހުރި ފިހާރައެއްގެ ކައިރީ ކުޅެން ކަމަށް ވެއެވެ. އެއައާއި ވިދިގެން ހޯދަޑު އަވަށުގެ ކުދިން ވެސް ރައްދުގައި ދޫނޑިގަމު އަވަށުގެ ކުދންނަށް ހަމަލާދީފައި ވެއެވެ. ދޫނޑިގަމު އަވަށު ކުދިން ހޯދަޑަށް އަންނަން ޖެހުނީ ކޮންމެ ވެސް އެހެން ވަގުތެއްގައި ދެއަވަށުގެ ދެގުރޫޕެއްގެ ދެމެދުގައި ހިނގާފައިވާ ޒުވާބަކާއި ގުޅިގެން ކަމަށް ވެއެވެ.\nހޯދަޑު ހަވިއްތަ މަގުން ބާޒު ކިޔާ ގެ ހިމެނޭ ސަރަހައްދުގައި (ވަލިބުރި) ހިނގި މިމާރާމާރީގައި ވަޅިޖެހި މީހުންގެ ތެރެއިން ދެމީހެއްގެ ހާލު ސިރިއަސް ކަމަށް މައުލޫމާތު ލިބެއެވެ. އަދި މިހާދިސާގައި ސިރިއަސް އަނިޔާ ވި ދެ މީހުންނަށް ފަރުވާ ދިނުމަށް ފުވައްމުލަކު އަތޮޅު ހޮސްޕިޓަލުގައި ވަނީ އެދުމަތި ކުރެވިފައެވެ. އެދެމީހުންގެ ބަނޑަށާއި މެޔަށް ވަޅިން ހަމަލާދީފައިވާކަމަށް މައުލޫމާތު ލިބެއެވެ. މިހާރު އެ ދެމީހުންނަށް އިތުރު ފަރުވާ ދިނުމަށް އައްޑުއަށް ފޮނުވުމަށް އަންނަނީ ތައްޔާރުވަމުންނެވެ.\nފުވައްމުލަކު ހޯދަޑު އަވަށާއި ދޫނޑިގަމު އަވަށަކީ ޒަމާނުއްސުރެ ދެކޮޅުވެރިކަން ބޮޑު ދެއަވަށެވެ. މިދެއަވަށުގެ ދެމެދުގައި ކުރިން ހިގައިފައިވާ ހަމަނުޖެހުންތަކުގެ ތެރޭގައި ހޯދަޑު ގެ ޒުވާނަކާއި ދޫނޑިގަމު ޒުވާނެއްގެ ފުރާނަ ވަނީ ގެއްލިގެން ގޮސްފައެވެ. އަދި ވަޅީގެ އެތައް ހަމަލާތަކެއް ދެފަރާތުން ބަދަލުކޮށްފައި ވެއެވެ. ނަމަވެސް ދާދި ފަހުން މިދެއަވަށުގެ މެދުގައި ސުލްހަކުރު އަތޮޅު ކައުންސިލް މެދުވެރިވެގެން ވާހަކަދައްކާފައި ވެއެވެ.\nގިނަ މީހުން ބުނާ ގޮތުގައި މިހަމަނުޖެހުންތަކުގެ އަސްލު ފެށިފައި ވަނީ ވަރަށ ްކުރީއްސުރެ ދެއަވަށުގެ ޒުވާނުްނގެ މެދުގައި ދިމާވާ އަންހެން ކުދިންގެ މައްސަލތަކުގައެވެ. ނަމަވެސް މިހާރު މިހަމަނުޖެހުންތައް ވަނީ އެތައް ދިމަދިމާއަކަށް ކަފިކަފިވެ ފައެވެ.


ފަޅުރަށުގައި ހުރީ މޫސުން ގޯސްވެގެން އުކާނުލެވި ހުރި ކުނިތަކެއް: ދިގުފަރު ރިސޯޓު\nކެޔޮދޫ ގޮނޑޫދޮށަށް ކުނި އަޅާފައި– ފޮޓޯ: އަހުމަދު ނިޒާމް/ ފޭސްބުކް\nބ. ކެންދޫ ކައިރީގައި އޮންނަ ފަޅުރަށަކަށް ދިގުފަރު އައިލެންޑް ރިސޯޓުން ކުނިއަޅާ މައްސަލަ ފެންމަތިވެފައިވާ އިރު، އެއީ މޫސުން ގޯސްވުމުގެ ސަބަބުން އުކާނުލެވި ހުރި ކުނިތަކެއް ކަމަށް އެ ރިސޯޓުން ބުނެފި އެވެ.\nއެ މައްސަލާގައި ގިނަ ބަޔަކު ރިސޯޓަށް ފާޑުކިޔުންތައް އަމާޒުކުރަމުން ދަނިކޮށް ދިގުފަރު ރިސޯޓުން ބުނީ ސޯޝަލް މީޑިއާގައި ދައުރުވި ފޮޓޯތަކުން ފެންނަނީ ވެމްކޯއިން އުކާލަން ބަހައްޓާފައި ހުރި ކުނި ކަމަށާއި އެކަމަކު މޫސުން ގޯސްވުމުގެ ސަބަބުން ކުނި އުކާނުލެވި ލަސްވީ ކަމަށެވެ. އަދި ކުނި އަޅާ ތަނެއްގެ ގޮތުގައި އެ ރަށެއް ބޭނުމެއް ނުކުރާ ކަމަށާއި އެ ރަށް ވެސް ސާފުކޮށް ބޭއްވުމަށް މަސައްކަތް ކުރަމުން އަންނަ ކަމަށް ރިސޯޓުން ބުންޏެވެ.\nދިގުފަރު ރިސޯޓުން ބުނީ ކެޔޮދޫ އަކީ އެ ރިސޯޓުގެ ދަށުގައި އޮންނަ ފަޅުރަށެއް ކަމަށާއި އަދި އެ ރަށަށް ގެންދާ ކުނި ކޮންމެ ދެ ހަފުތާއަކުން، ވެމްކޯ މެދުވެރިކޮށް އުކާލާ ކަމަށެވެ.\nއަދި ކުނި އަޅާ ތަނެއްގެ ގޮތުގައި އެ ރަށެއް ބޭނުމެއް ނުކުރާ ކަމަށާއި އެ ރަށް ވެސް ސާފުކޮށް ބޭއްވުމަށް މަސައްކަތް ކުރަމުން އަންނަ ކަމަށް ރިސޯޓުން ކުރި ފޭސްބުކް ޕޯސްޓެއްގައި ވެ އެވެ.\nއެ ރިސޯޓުން މިހާރުވަނީ ކުނިތައް ނަގައި އެރަށް ސާފުކޮށްފަ އެވެ.


ދިރާގަށް 31 އަހަރު: ނަމޫނާ ދެއްކީ މުވާސަލާތީ ހިދުމަތުން އެކަންޏެއް ނޫން ! | | Sangu News\nދިރާގަށް 31 އަހަރު: ނަމޫނާ ދެއްކީ މުވާސަލާތީ ހިދުމަތުން އެކަންޏެއް ނޫން !\n1 އޮކްޓޯބަރ 2019 - 11:19\nމަރުހަބާ ދިރާގު: ދިވެހިންގެ ހިދުމަތުގައި 31 އަހަރު\nދިރާގުގެ ވާހަކަ ފެށި ނިމެނީ ހަމައެކަނީ މުއާސަލާތީ ހިދުމަތްތަކުގެ ވާހަކައިންނެއް ނޫނެވެ. ދިރާގަކީ މިއަދު ހުރިހާ ގޮތަކުންވެސް ފާހަގަކޮށްލެވޭ ދިވެހިންގެ އިތުބާރު ލިބިފައިވާ ކުންފުންޏެކެވެ. ކުންފުނީގެ ދިގު 30 އަހަރަށް ބަލާއިރު ފެންނާން އޮތީ ދިވެހިންގެ ތަރައްގީ އާއި ކުރިއެރުމެވެ.\nދިރާގުގެ ކާމީޔާބީ ވޭތުވެދިޔަ އަަހަރުތަކުގެ އޭޖީއެމްތަކަށް ބަލާލީމަވެސް ހާމަވެގެންދާނެއެވެ. ކުންފުނީގެ ކާމިޔާބީ އެންމެ ފުރިހަމައަށް ދައްކަނީ ޝެއާ ހޯލްޑަރުންނަށް ކޮންމެ އަހަރަކު ވެސް ލިބޭ ނަފާއެިންނެވެ. މިއީ ފަހަރެއްގައި ބައެއް ފަރާތްތަކަށް އެންމެ ފުރިހަމަގޮތުގައި ލިބިފައި ނެތް މައުލޫމާތަކަށް ވެދާނެއެވެ. އެހެން ނަމަވެސް ދިރާގަކީ އޭރުގެ ސަރުކާރާއި ބޭރުގެ ކުންފުންޏަކާއި ގުޅިގެން އުފެއްދި ތަނެކެވެ. މިއީ ޖޮއިންޓްވެންޗާ އުސޫލުން ފެށި މަސައްކަތަށްވާއިރު، ދިރާގަކީ ދުނިޔޭގެ ކޮންމެ ކުންފުންޏަކާއި ވެސް ވާދަ ކުރެވޭ ވަގުގެ ގާބިލުކަން ހުރި ކުންފުންޏެކެވެ.\nމިވީ 30 އަހަރުގެ ތެރޭގައި ދިރާގުން ވަނީ ދާއިރާއަށް ބޮޑު ކުރިއެރުމެއް ގެނެސްދީފައި\nދިރާގަކީ ފަހުރުވެރިކަމާ އެކު، 99 ޕަސެންޓް ހީވާގި ދިވެހި މުވައްޒަފުން މަސައްކަތް ކުރަމުން އަންނަ ދިވެހިންގެ ކުންފުންޏެކެވެ. ކަސްޓަމަރުންނަށް ހިދުމަތް ދިނުމުގެ ގޮތުން 24 ގަޑި އިރު ހިދުމަތް ދޭ ކޯލް ސެންޓަރު، އަދި އޮންލައިން ޗެޓު ހުރުން އެއީ ދިރާގުގެ އެންމެ ބޮޑު ކާމިޔާބީއެވެ.\nރާއްޖެ ފަދަ އާބާދީ ގޮތުން މީހުން މަދު ގައުމަކަށް މުއާސަލާތީ އިންފްރާސްޓްރަކްޗާ ގާއިމުކުރުމަށް ކުރިމަތިވެފައި އޮތް ގޮންޖެހުންތަކާއެކު ވެސް ދިރާގުންވަނީ އެ ހުރިހާ ކަމަކުންވެސް އަރައިގަނެފައެއެވެ. މިހުރިހާ ހިދުމަތުންވެސް ގެނެސްދިނީ އިގްތިސާދީ ކުރިއެެެރުމެކެވެ. ވިޔަފާރިތަކާއި، ސްކޫލުތަކާއި، އެކި މުއައްސަސާތަކާއި އަދި ފަތުރުވެރިކަަމަށް ދިރާގުން އެހީތެރިކަން ފޯރުކޮށްދެނީ ހިނިތުންވުމަކާއި އެކުއެވެ. ސްކޫލުތަކުގައި ތައުލީމް ހާސިލް ކުރަމުން އަންނަ ދަރިވަރުންނަށް، ބޭނުން ކުރެވޭފަދަ އިނޮވޭޓިވް ލާނިން ޓެކްނޮލޮޖީތައް ތައާރަފް ކުރިއެވެ. އޯލެވެން ނިންމާ އޭލެވެލް ނިންމާ ދަރިވަރުންނަށް ވޯކްޝޮޕްތައް ހިންގާ، އިންޓާންޝިޕްތަކަށްވެސް ފުރުސަތު ދިނެވެ. ތައުލީމުގެ ވާހަކަ ދައްކާއިރު، މިއީ ފަހުރުވެރިކަމާއި އެކީ ދައްކަންޖެހޭ ވާހަކައެކެވެ. އާ ކަންތައްތައް ދަސް ކުރުމާއި، ކުލަ ނުޖެހޭ ހުވަފެންތަކުގައި ކުލަ ޖެއްސުމާއި އަދި އުނގެނުމުގައި ދިރާގުން އަދާ ކުރަނީ ވަރަށް ވެސް އިސްރޯލެކެވެ. ޓެކްނޮލޮޖީގެ ޒަރިއްޔާއިން ކޮންމެ މީހަކުވެސް ދެކެމުން އައި ހުވަފެނުގައި ދިރާގުން ކުލަ ޖައްސައިދިނެވެ.\nމިވީ 30 އަހަރުގެ ތެރޭގައި ދިރާގުން ވަނީ ދާއިރާއަށް ބޮޑު ކުރިއެރުމެއް ގެނެސްދީފައި، ވަޒީފާގެ މާހައުލަށް އެތައް ޒުވާނުންނެއް ނެރެދިން\n2017 ވަނަ އަހަރުގެ މެއި މަހު ދިރާގު ރީބްރޭންޑުކޮށް މުޅިން އާ ކުލައަކާއި އެކު އަމާޒު ހިފީ "ޓޭކްއޮން ޓުމޯރޯ" ޝިއާރުގެ ދަށުންނެވެ. ދިރާގުން ފޯރުކޮށްދޭ ހިދުމަތްތަކުގެ ތެރޭގައި ޓޫރިޒަމްގެ ސިނާއަތުގެ ރިސޯޓުތަކާއި ގެސްޓު ހައުސްތަކަށް ވަނީ އިންޓަނެޓުގެ އެކްސެސް ފޯރުކޮށްދީފައެވެ. ބޭންކިން އާއި ފައިސާގެ މުވާމަލާތްތައް ހިންގުމަށް ބޭނުންކުރާ ވަސީލަތްތައް ބޭނުންކުރަނީ ދިރާގަށް އޮތް ފުރިހަމަ އިތުބާރާއި އެކުއެވެ.\nހިދުމަތްތަކުގެ ވާހަކައަށްފަހު ދެން ޖެހިލަންޖެހެނީ ދިރާގުގެ އިޖްތިމާއީ ހަރަކާތްތަކުގެ ވާހަކައަށެވެ. ބޮޑު ކުންފުންޏެއްގެ ހައިސިއްޔަތުން އަދާކުރަންޖެހޭ، ކަންތަކާއި މައްސޫލިއްއަތުތައް އަދާކުރުމުގައި ދިރާގަކީ ނަމޫނާ ކުންފުންޏެކެވެ. ޕްލާސްޓިކު ކޮތަޅުތަކާއި ދެކޮޅަށް ދިރާގުން ފެށި މަސައްކަތް ފާހަގަކޮށްލެއެވެ.\nކުޑަކުދިންގެ ހައްގުތައް ހިމާޔަތް ކުރުމަށްޓަކާ ދިރާގު ވެފައިވަނީ، އެންމެ އިސް ސަފަށް ނިކުތް ކުންފުންޏަށެވެ. ބައިނަލް އަގްވާމީ ފެންވަރުގައި ބާއްވާ ދިރާގު ރޯޑް ރޭހުގެ އަމާޒަކީވެސް އެއީއެވެ.\nދިރާގުން ސްކޫލުތަކަށް ފޯރުކޮށްދޭ އެހީތެރިކަމުގެ ތެރޭގައި ވައިފައިގެ ހިދުމަތްތަކާއި، ކޮމްޕިއުޓަރ ސިސްޓަމް ހަދިޔާ ކުރުން ފާހަގަ ކުރެވއެވެ. ދައުލަތުން ބަލަަހައްޓާ ފިޔަވަތީގެ ކުދިންނަށް ކޮންމެ އަހަރަކުވެސް އެކި ގޮތްގޮތުން އެހީތެރިކަން ފޯރުކޮށްދެއެވެ. ދިރާގުގެ ވާހަކަތައް ކޮންމެ ހިސާބަކުން ފެށިޔަސް، ފާހަގަ ކުރަންޖެހޭ ކަންތައްތައް އޮންނާނީ ގިނަވެފައެވެ. ދިރާގުން ދިވެހިންގެ ދިރިއުޅުމަށް ގެނައި ބަދަލަކީ ދިވެހިން ޓެކްނޮލޮޖީއަށް ވަނުމުގެ ފެށުންކަން ޔަގީނެވެ. އެހެންކަމަށް ވުމުން ދިރާގުން ނަމޫނާ ދެއްކީ ހަމައެކަނި މުއާސަލާތީ ޚިދުމަތްތަކުން އެންޏެއް ނޫނެވެ.


Hadhamundhaa resort thakun case thah ginave, inspection eh fashafi | ThePress\nހަދަމުންދާ ރިސޯޓުތަކުން ކޭސްތައް ގިނަވެ، އިންސްޕެކްޝަނެއް ފަށައިފި\nކޮވިޑް-19 ޕޮޒިޓިވް ކޭސްތައް މިހާރު ގިނައިން ފެންނަނީ ހަދަމުންދާ ރިސޯޓުތަކުން ކަމަށްވުމާއެކު އެފަދަ ރަށްރަށުގައި އިންސްޕެކްޝަން ފަށާފައިވާ ކަމަށް ޓޫރިޒަމް މިނިސްޓަރު ޑރ. އަބްދުﷲ މައުސޫމް ވިދާޅުވެއްޖެއެވެ.\nމިނިސްޓަރު މައުސޫމް ވިދާޅުވީ ޓޫރިޒަމް މިނިސްޓްރީ އާއި އިކޮނޮމިކް މިނިސްޓްރީ ގުޅިގެން އެފަދަ ރަށްތަކުގައި ހާއްސަ އިންސްޕެކްޝަނެއް ފަށާފައިވާ ކަމަށެވެ.\nކޮވިޑް ޖެހުނު މީހުންގެ ޖުމްލަ އަދަދު ވަނީ 12،546 އަށް އަރާފައެވެ. އޭގެ ތެރެއިން އިއްޔެ 22 މީހަކު ރަނގަޅުވެފައި ވާއިރު ބަލިން ރަނގަޅުވި ޖުމްލަ މީހުންގެ އަދަދު ވަނީ 11،497 އަށް އަރާފައެވެ.\nމިވަގުތު މިބަލި ޖެހިފައި ތިބި މީހުންގެ އަދަދު 997 ގައި އުޅޭ އިރު، އެމީހުންގެ ތެރެއިން 80 މީހަކަށް ހޮސްޕިޓަލުގައި ދަނީ ފަރުވާ ދެމުންނެވެ. އަދި 320 މީހަކު އައިސޮލޭޝަން ފެސިލިޓީ ތަކުގައި އެބަތިއްބެވެ.\nހަބަރު ކޮވިޑް-19 އެޗްޕީއޭ ޓޫރިޒަމް މިނިސްޓަރު ޑރ. އަބްދުﷲ މައުސޫމް


Guest house thah inspect kurun council thakaa havaalu kuraanan: Ali Waheed | Mihaaru\nއއ. ރަސްދޫ: ޓޫރިޒަމް މިނިސްޓަރު އަލީ ވަހީދު ހަފުތާ ބަންދު ހޭދަކުރައްވަނީ މި ރަށަށް ވަޑައިގެން، ގެސްޓް ހައުސްތައް ހިންގާ ބޭފުޅުންނާ ބައްދަލުކުރެއްވުމުގައި.\nގެސްޓް ހައުސްތައް އިންސްޕެކްޓް ކުރުން ކައުންސިލްތަކާ ހަވާލު ކުރާނަން: އަލީ ވަހީދު\nއއ. ރަސްދޫން ފާތިމަތު ޝަނާ މުހައްމަދު\n15 ޑިސެމްބަރ 2018 - 08:53 11 comments\nއއ. ރަސްދު އަށް އޭނާ ކުރައްވަމުން ގެންދަވާ ދަތުރުގައި ބޭއްވި ނޫސްވެރިންގެ ބައްދަލުވުމުގައި ވިދާޅުވީ، ގެސްޓް ހައުސްތައް ހިންގުމުގައި ސަރުކާރަށް ވުރެ ބޮޑަށް ކައުންސިލްތައް ކުރީގައި އުޅޭކަން ފާހަގަ ކުރެއްވޭ ކަމަށެވެ.\nރަށްރަށަށް ވަޑައިގަތުމުގެ އެންމެ ބޮޑު ބޭނުމަކީ ވެސް ހުރިހާ ރަށެއްގައި އެއް ފެންވަރަކަށް ގެސްޓް ހައުސް ވިޔަފާރި ފުޅާކުރުން ކަމަށް މިނިސްޓަރު ވިދާޅުވި އެވެ.\n"ބައެއް އުސޫލުތައް އެބަހުރި ގެސްޓް ހައުސްތަކުން ރަނގަޅު ކުރަން އެދިފައި. ސަރުކާރުގެ އެންމެ ބޮޑު ބޭނުމަކީ ރައްޔިތުންގެ އަޑު އަހައިގެން ދައުލަތަށް ގެއްލުން ނުވާނެ ގޮތަކަށް އެ ކަންކަން ކޮށްދިނުން،" އޭނާ ވިދާޅުވި އެވެ.\nއަލީ ވަހީދު ވިދާޅުވިގޮތުގައި، މި ސަރުކާރުން ކައުންސިލްތަކަށް ބާރުތައް ދެމުން އަންނައިރު ކުރިމަގުގައި ވެސް އިތުރު ބާރުތައް ރަށު ކައުންސިލްތައް ލިބޭނެ އެވެ. އެގޮތުން ޓޫރިޒަމް މިނިސްޓްރީގެ ތެރެއިން ކުރާ ބައެއް މަސައްކަތްތައް ކައުންސިލްތަކަށް ދޫކުރާނެ ކަމަށް އޭނާ ވިދާޅުވި އެވެ. އޭގެ ތެރޭގައި ގެސްޓް ހައުސްތައް އިންސްޕެކްޓް ކުރުމާއި ޓޫރިޒަމް މިނިސްޓްރީން ހޯދަންޖެހޭ ބައެއް ޚިދުމަތްތައް ވެސް ކައުންސިލްތަކުން ލިބޭ ގޮތް ހައްދަވައި ދެއްވާނެ ކަމަށް މިނިސްޓަރު ވިދާޅުވި އެވެ.\nއަލީ ވަހީދު ވިދާޅުވީ، ޓޫރިޒަމް ދާއިރާގައި މަސައްކަތް ކުރާ ހުރިހާ އެންމެންނަށް ފައިދާވާނެ ގޮތްތައް ހޯދައި ދިނުމަށް އެ މިނިސްޓްރީން ގިނަ މަސައްކަތްތަކެއް ކުރުމުގެ ވިސްނުން ގެންގުޅޭ ކަމަށެވެ. އެގޮތުން، ރިސޯޓުތަކުގައި މަސައްކަތް ކުރާ މުވައްޒަފުންނަށް ފައިދާވާނެ ގޮތަށް ސްކޫލް ކުދިންގެ ޗުއްޓީ، އަހަރު ނިމޭ ދުވަސްވަރުގެ ބަދަލުގައި އެހެން ދުވަސްވަރަކަށް ބަދަލު ކުރުމަކީ އެންމެ ރަނގަޅު ގޮތް ގަބޫލު ކުރައްވާ ކަމަށް އޭނާ ވިދާޅުވި އެވެ. އަދި އެކަން ކުރުމަށްޓަކައި އެޑިއުކޭޝަން މިނިސްޓްރީއާ ވާހަކަ ދައްކަވަމުން އަންނަ ކަމަށް ވެސް ވިދާޅުވި އެވެ.\nއިތުރު ލިޔުންތައް ޓޫރިޒަމް ޓޫރިޒަމް މިނިސްޓްރީ ގެސްޓް ހައުސް އއ. ރަސްދޫ އަލީ ވަހީދު، ކުރީގެ ޓޫރިޒަމް މިނިސްޓަރު ޓޫރިޒަމް މިނިސްޓަރު ރަށު ކައުންސިލް ސިޓީ ކައުންސިލް ލާމަރުކަޒީ ހިންގުން


ސޮފްޓްވެއަރ ޑިވެލޮޕަރ- އެމް.އެސް2(ވަގުތީ)، އޮފިސަރ– ޖީ.އެސް3(ވަގުތީ) އަދި ޓެކްނީޝަން– ޖީ.އެސް3(ވަގުތީ)\n28 ފެބުރުއަރީ 2018, 12:00 އިއުލާން\nމިކޮމިޝަނުގެ ނަންބަރު (A)DA-2018/10 އިޢުލާނުއިން އެކަށީގެންވާ އަދަދަށް އެޕްލިކޭޝަން ފޯމު ލިބިފައިނުވާތީ، އަލުން މި މަޤާމަަށް އިޢުލާނުކުރަމެވެ.\nސޮފްޓްވެއަރ ޑިވެލޮޕަރ - އެމް.އެސް2(ވަގުތީ)\nމަހަކު -/6295.00 (ހަހާސް ދުއިސައްތަ ނުވަދިހަ ފަސް ރުފިޔާ)\nމަހަކު -/2000.00 (ދެހާސް ރުފިޔާ)\nމަސައްކަތަށް ނިކުންނަ ކޮންމެ ދުވަހަކަށް 215/-ރުފިޔާ\nކޮންޓްރެކްޓް (1 އަހަރުގެ މުއްދަތަށް) – ކޮމިޝަނަށް މުވައްޒަފުގެ ޚިދުމަތް އިތުރަށް ބޭނުންވެއްޖެނަމަ، މަސައްކަތުގެ ފެންވަރު ވަޒަންކުރުމަށްފަހު، ކޮންޓްރެކްޓްގެ މުއްދަތު އިތުރުކުރުމުގެ ފުރުޞަތު އޮންނާނެ\nNET Framework 4.0 އަދި MSSQL ބޭނުންކޮށްގެން ސިސްޓަމް ޑިޒައިންކޮށް ކޯޑު ކުރުމުގެ ޤާބިލުކަން ހުރުން.\nސޮފްޓްވެއަރ ޑިޒައިންކޮށް އިންޕްލިމެންޓް ކުރުމުގެ ތަޖުރިބާ ހުރުން ނުވަތަ މި މަސައްކަތް ކުރެވޭނެކަން ސާބިތުކޮށްދިނުން.\nޝަރުޠު 1،2، އަދި3ގައި ފާހަގަކޮށްފައިވާ ކަންކަން ދެނެގަތުމަށް މި ކޮމިޝަނުންދޭ ޓެސްޓުން ފާސްވުން.\nކޮމިޝަނަށް ބޭނުންވާ ސޮފްޓްވެއަރތައް ތައްޔާރުކުރުން.\nސެކްޝަންގެ އެންމެހާ އިދާރީ މަސައްކަތްތައް ވެރިންގެ އިރުޝާދުގެ ދަށުން ކުރުން.\nޓެކްނީޝަން – ޖީ.އެސް3(ވަގުތީ)\nއިލެކްޝަންސް ކޮމިޝަންގެ އައި.ޓީ ޓެކްނިކަލް މަސައްކަތް ކުރުން.\nމި ވަޒީފާއަށް ޝައުޤުވެރިވާ ފަރާތްތަކުން 07 މާރިޗު 2018 ވާ ބުދަ ދުވަހުގެ 15:00ގެ ކުރިން އިލެކްޝަންސް ކޮމިޝަނަށް ހުށަހަޅަންވާނެއެވެ.\nމިކޮމިޝަނުގެ ނަންބަރު (A)DA/2018/10 އިޢުލާނުއިން ފޯމު ހުށަހަޅައިފައިވާ ފަރާތްތަކުން އަލުން ފޯމު ހުށަހަޅާކަށް ނުޖެހޭނެއެވެ.\nޓެކްނީޝަން (ޖީ.އެސް 3) ގެ މަޤާމަށް މާކުސް ދިނުމުގައި ބަލާނެ މިންގަނޑު\nސޮފްޓްވެއަރ ޑިވެލޮޕަރ (އެމް.އެސް.2) ގެ މަޤާމަށް މާކްސް ދިނުމުގައި ބަލާނެ މިންގަނޑު\n12 ޖުމާދުލްއާޙިރު 1439


Chad in Boko haram ge 10 meehakah maruge hukum ivvaifi\nޗާޑް އިން ބޯކޯ ހަރާމްގެ 10 މެންބަރުންނަށް މަރުގެ ހުކުން އިއްވައިފި\nމި ހަނގުރާމަވެރިންނަށް ހުކުމް އިއްވީ ޖޫން މަހު ޗާޑްގެ ވެރި ރަށުގައި 38 މީހުން މަރާލައި ދިން ހަމަލާތަކުގެ ކުށުގައެވެ. މިއީ ނައިޖީރިއާއަށް ނިސްބަތްވާ މި ޖަމާއަތުން ޗާޑް ގައި ދިން ފުރަތަމަ ހަމަލާތަކެވެ.\nމި ހަމަލާތަކާ ގުޅިގެން ޗާޑް އިން ވަނީ ސަލާމަތީ ފިޔަވަޅެއްގެ ގޮތުގައި މޫނުބުރުގާ އަޅައިގެން އުޅުން މަނާކޮއްފައެވެ. އަދި އެގައުމުން ވަނީ ޓެރަރިޒަމްގެ ކުށް ތަކަށް މަރުގެ ހުކުމް އަނެއްކާވެސް ތައާރަފް ކޮއްފައެވެ.\nޗާޑް އަކީ އެ ސަރަހައްދުގެ ގައުމުތައް ގުޅިގެން ބޯކޯ ހަރާމްއާ ދެކޮޅަށް ހަނގުރާމަ ކުރުމަށް ހެޑްކުއާޓަރ ހަދާފައިވާ ގައުމެވެ. އަދި ބޯކޯ ހަރާމްއިން ހިފާ ސަރަހައްދުތައް ނައިޖީރިއާއަށް އަނބުރާ ހޯދާދިނުމުގައި ޗާޑްއިން އެހީތެރިވެދެއެވެ. މިކަމާ ގުޅިގެން ބޯކޯ ހަރާމް އިން ދަނީ ޗާޑްއަށް އިތުރު ހަމަލާތައް ދޭނެ ކަމުގެ އިންޒާރު ކުރަމުންނެވެ.\nނަޖީރިއާގައި ހިލާފަތެއް ގާއިމް ކުރުމަށް މަސައްކަތް ކުރަމުންދާ ބޯކޯ ހަރާމްއިން ވޭތުވެދިޔަ ހަ އަހަރުގެ ތެރޭގައި ވިހި ހާހަށް ވުރެ ގިނަ މީހުން މަރައި ދެ މިލިއަނެއްހާ މީހުން ގެދޮރުން ފައްސާލާފައެވެ.\nދެހާސް ދެވަނަ އަހަރު އުފެދުނު ބޯކޯ ހަރާމްގެ ފުރަތަމަ މަގުސަދަކަށްވީ ހުޅަނގުގެ ތައުލީމާ ދެކޮޅުހެދުމެވެ. ހައުސާ ބަހުން ބޯކޯ ހަރާމް ގެ މާނައަކީ "ހުޅަނގުގެ ތައުލީމް ހަރާމް" އެވެ. މި ޖަމާއަތުން އަސްކަރީ އޮޕަރޭޝަންތައް ފެށީ 2009 ވަނަ އަހަރުއެވެ.


Covid19 ge mi haalathugai keh'therikan isskurey: Khuthuba\nކޮވިޑް19 ގެ މިހާލަތުގައި ކެތްތެރިކަން އިސްކުރޭ: ޚުތުބާ\n04 ސެޕްޓެމްބަރ 2020 - 12:59:47\nކޮވިޑް19 ގެ މިހާލަތުގައި ކެތްތެރިކަން އިސްކުރުމަށް ހުކުރު ޚުތުބާގައި ގޮވާލައިފި އެވެ.\nމިއަދުގެ ހުކުރު ހުތުބާގައި ބުނެފައިވަނީ، ގަޟާގަދަރަށް އީމާންވާ މީހަކު އޭނާގެ ހަޔާތް ހޭދަކުރަމުންދާނީ ހިތްހަމަޖެހިމާ އެކުކަމަށެވެ. އަދި ދަތި އުނދަގޫކަމެއް ދިމާވުމުން އެފަދަ މީހަކު ބަލިކަށިވެގެން ނުދާނެ ކަމަށާއި، މިންވަރަށް އީމާންވުމުގެ ސަބަބުން އަޅާއަށް ސުވަރުގެ ވަނުމަށް މަގުފަހި ވެގެންދާނެ ކަމަށްވެސް ހުތުބާގައިވެ އެވެ.\nހުތުބާގައި ބުނެފައިވަނީ ހުރިހާ ކަމެއްވެސް މެދުވެރިވަނީ ﷲގެ އިރާދަފުޅުންކަން ގަބޫލުކުރާ ބަޔަކު ބިރުގަނެ، ހިތްނުތަނަވަސްވެ މާޔޫސްވާން ނުޖެހޭނެ ކަމަށެވެ.\n"ފަހެ އީމާންކަން ހަރުދަނާވެ ތާޒާވުމަކީ، ހިތުގެ ސާބިތުކަން ވަރުގަދަވެ، ހަޔާތަށް އާރޯކަން ލިބި، އަމާންކަމާއި އުފާވެރިކަން ވެރިވެގެންވާ ކަމެކެވެ." ހުތުބާގައިވެ އެވެ.\nމިއަދުގެ ހުތުބާގައި އިތުރަށް ބުނެފައިވަނީ ކޮވިޑް19 ގެ މިހާލަތުގައި އެންމެ ވަރުގަދަ ހަތިޔާރަކަށް ވާންޖެހޭނީ ޤަޟާޤަދަރަށް އީމާންވުމާއި، ކެތްތެރިކަން އިސްކުރުން ކަމަށެވެ.\nމީގެ އިތުރުން ހުތުބާގައި ބުނެފައިވަނީ މާތްﷲ އަމުރުކުރައްވާފައިވާ ކަންކަން ދޫކޮށްލައިގެން ނުވާނެ ކަމަށެވެ. އަދި އިސްލާމީ ޝަރީއަތުގައި ވާގޮތަށް ހަރާމްކަންތައް ހަރާމްކަމުގައި ބަލައިގަނެ ހަލާލުކަންތައް ހަލާލު ކަންތަކުގެ ގޮތުގައި ބަލައިގަންނަންޖެހޭ ކަމަށެވެ.\nހުތުބައި ބުނެފައިވަނީ ތިމާގެ ހިތުގައި މާތްﷲ ގެ އަދުލުވެރިކަމާއި މެދު އެއްވެސް ޝައްކެއް އުފެދިގެން ނުވާނެކަމަށެވެ. އަދި އާޚިރަތުގައި ބާއްޖަވެރިކަން ލިބިގެންދާނީ މުއުމިނުންނަށް ކަމަށްވެސް ހުތުބާގައި ވެއެވެ.


ސިޓީ ކައުންސިލްގެ މުވައްޒަފުން ނާއިބު ތުއްތު މަގު ކުނިކާހާ ސާފުކޮށްފި – Mikal News\nސިޓީ ކައުންސިލުގެ މުވައްޒަފުން ނާއިބުތުއްތު މަގު ސާފުކުރުން 27 އޮކްޓޮބަރު 2020\nފުވައްމުލައް ސިޓީ ކައުނސިލް މުވައްޒަފުން ނުކުމެ ނައިބުތުއްތު ސާފުކޮށްފިއެވެ. އިއްޔެ ހެނދުނު އެމަގުގެ ތާރުއަޅާފައިވާ ސަރަަހައްދުން ވެލިފޮޅާ ސާފުކުރުމުގެ މަސައްކަތް ކުރި ހެންދުނު 6:000 އިން ފެށިގެންނެއެވެ.\nފުވައްމުލަކު ނާއިބު ތުއްތު މަގަކީ ގާތްގަޑަކަށް 5.4 ކީލޯމީޓަރުގެ މަގެކެވެ. ސިޓީ ކައުނސިލްގެ ހުރިހާ މުވައްޒަފުން ކުރިޔަށްގެދިޔަ މި ހަރަކާތަކީ މިއަހަރުގެ ޖުމްހޫރީ ދުވަސް ފުވައްމުލައް ސިޓީގައި ކުލަގަދަކޮށް ފާހަނގަ ކުރުމަށް ހަމަޖެހިފައިވުމާއި ގުޅިގެން ރަށުތެރެ ޒީނަތްތެރިކޮށް ސާފުކުރުމުގެ ގޮތުން ކުރިއަށް ގެންދެވޭ ހަރަކާތެއް ކަމަސް ފުވައްމުލައ ސިޓީ ކައުންސިލުން ހާމަކޮށްފައި ވެއެވެ.\nސިޓީކައުނސިލުން ނާއިބުތުއްތު މަގު ސާފުކުރި ދުވަހަހައި ވަގުތާއި ގުޅޭ ގޮތުން ބައެއް އާއްމު މީހުން ކންބޮޑުވުން ފާޅުކުރިއެވެ. އެންމެވެސް ބުނަނީ އެއީ ރަނަގަޅު ކަމެއް ކަމށާއި ނަމަވެސް އެކަން ކުރި ވަގުތާއްި ދުވަހާިއ ގުޅޭ ގޮތުން އޮތް ހިތްހަމަނުޖެހުމެކެވެ. އެގޮތުން އެއްބަޔަކު ބުނެފައިވަނީ ސްކޫލަށާއި އޮފީހަށް މީހުން ދިއުމަށް އެމަގު ބޭނުންކުރަން ޖެހޭއިރު އެމަގު ސާފުކުރުމަށް ބަންދު ކުރުމުގެ ސަބަބުން ދަތިތަކެއް ދިމާވި ކަމށެވެ. އަނެއްބަޔަކު ބުނަނީ އެގަޑީގައި މުޅި ސަރަހައްދަށް ހިރަފުސް ބުރާގޮތަށް އެކަން ކުރުމުގެ ބަދަލުގައި ސްކޫލަ ސްކޫލަށް ކުދިން ނުދާ ދުވަހެއް ގައި އެކަން ކުރި ނަމަ ރަނގަޅުވީހެވެ. ނުވަތަ ސްކޫލް ގަޑި ނިމޭ ވަގުތުގެ ފަހަށް އެމަސައްކަތް ކުރަން ރޭވިނަމަ ރަނގަޅުވީސް ކަމަށެވެ. އެގޮތުން ބައެެއް މީހުން ބުނަނީ ބުރާސްފަތި ދުވަހު ހަވީރު ނުވަތަ ހޮނިހިރު ދުވަހު އެމަގު ސާފުކުރިނަމަ އެހެން މީހުންނަށް ދިމާވި އުނދަގޫ ކުޑަކުރެވުނީސް ކަމަށެވެ.\nސިޓި ކައުންސިލުގެ މުވައްޒަފުން ހެނދުނު ހެނދުނާ، 6:00 ގައި އެމަގު ސާފުކުރުމުގައި މަސައްކަތް ފެށި ކަމުގައި ވިޔަސް އެމަސައްކަތް ނިންމުމަށް ގިނަ ވަގުތުތަކެއް ހޭދަވެގެންދާނެ ކަމަށް ބެލެވެއެވެ.\nޖުމްހޫރީ ދުވަކީ ދިވެހިރާއްޖޭގައި ޖުމްހޫރީ ވެރިކަމެއް ގާއިމުކުރެވުމާއި ގުޅުވައިގެން ފާހަގަ ކުރާ ދުވަހެކެވެ. ނުވަތަ ރައްޔިތުންގެ ވޯޓުން ޑިމޮކްރަޓިކް ވެރިކަމަކަށް ރައީސަކު އިންތިޚާބުކޮށް ވެރިކަން ފެެށި ދުވަސް ފާހަގަ ކުރުމަށެވެ.\nއެންމެ ފުރަތަމަ ޖުމްހޫރީ ވެރިކަމެއް ރާއްޖޭގައި ގާއިމު ކުރެވުނީ 1 ޖެނުއަރީ 1953 ގައި މުހައްމަދު އަމީނުގެ ކުރު 8 މަސް ދުވަހުގެ (1 ޖެނުއަރީ 1953- 21 އޮގަސްޓް 1953) ވެރިމެވެ. ނަަމަވެސް ދިވެހިރާއްޖެގައި ޖުމްހޫރީ ދުވަހުގެ ގޮތުގައި ފާހަގަ ކުރަނީ2ވަނަ ޖުމްހޫރިއްޔާ އެއް ގާއިމުކުރެވުނު 11 ނޮވެމްބަރު 1968 އެވެ. އެ ވެރިކަމުގެ ރައީސަކީ އިބްރާހިިމް ނާސިރު އެވެ. އިބްރާހިމް ނާސިރު ރާއްޖޭގެ ރައީސް ކަން ކުރެއްވި 10 އަހަރު (11 ނޮވެމްބަރު 1968-1978އަށް) އެވެ.\nމިހާތަނަށް (1953-2020) ރާއްޖޭގެ ރަައްތިރުން ރައީސްކަމަށް ހޮއްވެވި6ރައީސުން.\nނަމަވެސް އެންމެފަހުގެ ދެ ރައީސުން ކަމަށްވާ ރައީސް ޔާމީނު އަބްދުލް ގައްޔޫމުއާއި ރައީސް އިބްރާހިމް މުހައްމަދު ސޯލިހުގެ ޖުމްހޫރީ ވެރިކަން ފެށިފައި ވަނީ 17 ނޮވެމްބަރު 2013 އާއި 2018 ގައިއެވެ. މިހެން ދިމާވީ ދައުރު ހަމވެގެން އިތުރަށް ރައީށް ނަޝީދުގެ ނާއިބު ރައީސް ވަހީދު ވެރިކަމުގައި ހުންނެވުމުގެ ސަބަބުންނެވެ.\nގުޅުންހުރި މައުލޫތައް:ނާއިބު ތުއްތު މަގު, ފުވައްމުލައް ސިޓީ ކައުންސިލް


އިސްލާމްދީނަށް ފުރައްސާރަކުރި ބިދޭސީ ޓީޗަރެއްގެ މައްސަލަ ބަލަން ފަށައިފި - AO News\nއިސްލާމްދީނަށް ފުރައްސާރަކުރި ބިދޭސީ ޓީޗަރެއްގެ މައްސަލަ ބަލަން ފަށައިފި\tޖުލާ 17, 2017ޖުލާ 18, 2017 | އާމިނަތު ޚާލިސާ/ސ.މީދޫ\tHomeއިސްލާމްދީނަށް ފުރައްސާރަކުރި ބިދޭސީ ޓީޗަރެއްގެ މައްސަލަ ބަލަން ފަށައިފި ހދ. ވައިކަރަދޫގައި ހުންނަ ހދ. އަތޮޅު މަދަރުސާގައި ކިޔަވައިދޭ ޓީޗަރަކު ދަރިވަރުން ކައިރީގައި ދީނާއި ހިލާފް ވާހަކަ ދައްކާފައިވާ ކަމަށް ބުނެ ހުށަހަޅާފައިވާ މައްސަލައެއް ބަލަމުންދާ ކަމަށް ފުލުހުން ބުނެފިއެވެ.\nމައުލޫމާތު ލިބިފައިވާ ގޮތުގައު ހދ. އަތޮޅު މަދަރަސާގެ ބިދޭސީ ޓީޗަރަކު ދަރިވަރުން ކައިރީ “ކަލާންގެ ދައްކާށޭ” ބުނެ ވަނީ އިސްލާމް ދީނަށް މަލާމަތްކޮށްފައެވެ. އޭނާ ވަނީ “ކަލާނގެ ކޮބާހޭ، ކަލާނގެ ދައްކާށޭ، ކަލާނގެ އަށް ގުޅާށޭ” ކިޔާފައި ދަރިވަރުންނާއި ވާހަކަ ދައްކާ ސުވާލުކޮށްފައެވެ.\nމި މައްސަލަ ފެންމަތިވެފައިވާއިރު އެ ސްކޫލުގެ މެނޭޖްމެންޓުގެ ފަރާތުން އަދި ވަކިއެއްޗެއް ބުނެފައެއް ނުވެއެވެ. މި މައްސަލަ މިހާރު އެޑިއުކޭޝަން މިނިސްޓްރީއަށް ވަނީ ހުށަހަޅާފައެވެ.\nފަހަކަށް އައިސް ރާއްޖޭގައި ނަސާރާ ދީން ފެތުރުމަށްޓަކައި ފާޅުގައި މީހުން ހަރަކާތްތެރިވަމުން އަންނައިރު މިފަދަ މައްސަލައެއް ދަރިވަރުންނާއި ކުރިމަތިވުމަކީ ބެލެނެވެރިން ކަންބޮޑުވާ މައްސަލައެއް ކަމުގައި ސްކޫލުގެ ބެލެނެވެރިންވަނީ ހާމަކޮށްފައެވެ. އަދި މި މައްސަލަ ރަގަޅަށް ބަލައި ބިދޭސީ ޓީޗަރާމެދު އެކަށީގެންވާ ފިޔަވަޅު އެޅުމަށް ބެލެނެވެރިންވަނީ ގޮވާލާފައެވެ.\nPREVIOUS POST Previous post: ރޭ ކާރުތަކެއްގައި ރޯކޮށްލި މީހުންގެ ބަންދަށް 15 ދުވަސް ޖަހައިފިNEXT POST Next post: މިހާރު ހަދަމުންދާ ބަނދަރުތަކާއި މަގުތައް އަހަރުގެ ނިޔަލަށް ނިމޭނެ


Rajjeyge tour akee Bashundhara in gengulhey visnumeh | Mihaaru\nކުޅިވަރު / ބަންގްލަދޭޝް ފުޓްބޯޅަ ޓީމް\nރާއްޖޭގެ ޓުއާ އަކީ ބަޝުންދުރައިން ގެންގުޅޭ ވިސްނުމެއް\nއޭއެފްސީ ކަޕް މެޗެއްގެ ތެރެއިން ލަނޑު ޖެހުމަށް ފަހު ބަޝުންދުރާ އިން އުފާފާޅުކުރަނީ-- ފޮޓޯ: ބަޝުންދުރާ\nބަންގްލަދޭޝްގެ ލޯކަލް ފުޓްބޯޅަ ސީޒަން ޑިސެމްބަރު މަހު ފެށުމުގެ ކުރިން ފުރުސަތު ލިބިއްޖެނަމަ ރާއްޖޭގައި ޕްރީ ސީޒަން ޓުއާއެއް ކުރިއަށްގެންދަން ބަންގްލަދޭޝްގެ ލީގު ޗެމްޕިއަން ބަޝުންދަރާ ކިންގްސް އިން ވިސްނަމުން އަންނަ ކަމަށް މީޑިއާ ރިޕޯޓްތައް ބުނެފި އެވެ.\nބަންގްލަދޭޝްގެ ބިޒްނަސް ސްޓޭންޑާޑް ނޫހުން ރިޕޯޓްކުރާގޮތުގައި ބަޝުންދުރާގެ ވިސްނުން ހުރީ މި މަހުގެ ތެރޭގައި ރާއްޖޭގައި ޕްރީ ސީޒަން މެޗުތަކެއް ކުޅޭށެވެ. އެ ޓީމުން ބޭނުންވަނީ އޭއެފްސީ ކަޕްގައި މި ފަހަރު ވާދަކުރަން އޮތް ރާއްޖޭގެ ޗެމްޕިއަން މާޒިޔާ އާއި ޓީސީއާ ކުޅޭށެވެ.\nބަޝުންދުރާ އަކީ މި މަހު 23 އިން އަންނަ މަހު ހަތަރެއްގެ ނިޔަލަށް ރާއްޖޭގައި ބާއްވަން ތާވަލުކުރި އޭއެފްސީ ކަޕްގެ ދެކުނު އޭޝިއާގެ ގްރޫޕް ސްޓޭޖް މެޗުތަކަށް ރާއްޖެ އަންނަން ހަމަޖެހިފައި އޮތް ޓީމެކެވެ. އެކަމަކު ކޮވިޑް-19ގެ ސަބަބުން މުބާރާތުގެ ހުރިހާ ގްރޫޕެއްގެ މެޗުތައް ކުރިއަށްގެންދެވޭނެ ގޮތެއް ނުފެނުމުން އޭއެފްސީން މުބާރާތް އެއްކޮށް ކެންސަލްކޮށްލީ އެވެ.\nއެފްއޭއެމްގެ ޖެނެރަލް ސެކްރެޓަރީ ހުސެއިން ޖަވާޒް (ޖަވާ) މިއަދު "މިހާރަ"ށް ވިދާޅުވީ ބަޝުންދުރާ އިން ރާއްޖޭގައި ޕްރީ ސީޒަން މެޗުތަކެއް ކުޅެން އުޅޭ ކަމުގެ އެއްވެސް މައުލޫމާތެއް މިހާތަނަށް ލިބިފައިނުވާ ކަމަށެވެ. އެކަމަކު ދާދި ފަހުން ރާއްޖޭގެ ގައުމީ ފުޓްބޯޅަ ޓީމާ ދެކޮޅަށް މެޗެއް ކުޅެން ބަންގްލަދޭޝްގެ ފުޓްބޯޅަ ފެޑެރޭޝަނުން ހުށަހެޅުމެއް އައި ކަމަށް ވިދާޅުވި އެވެ.\n2016 ވަނަ އަހަރު ސެޕްޓެމްބަރު މަހު ގަލޮޅު ދަނޑުގައި ދިވެހިރާއްޖެ އާއި ބަންގްލަދޭޝް ކުޅުނު މެޗުގެ ތެރެއިން .-- ފޮޓޯ: ނިޝާން އަލީ/ މިހާރު\n"އޭއެފްސީ ކަޕަށް ބަޝުންދުރާ މިކޮޅަށް (މާލެ އަށް) އަންނަ ގޮތަށް ހަމަޖެހިފައި އޮއްވައި ބަންގްލަދޭޝްގެ ފުޓްބޯޅަ ފެޑެރޭޝަނުން އައި ހުށަހެޅުމެއް. އެއީ ބަޝުންދުރާގައި ބަންގްލަދޭޝް ގައުމީ ޓީމުގެ 12 ވަރަކަށް ކުޅުންތެރިން ތިބުމާ އެކު އިތުރު ހަ ވަރަކަށް ކުޅުންތެރިން އެކޮޅުން ގެނެސްގެން ރާއްޖޭގައި ބަންގްލަދޭޝް އާއި ރާއްޖޭގެ މެޗެއް ކުޅެން. އެކަމަކު ފަހުން އޭއެފްސީ ކަޕް ކެންސަލްކުރުމުން މެޗު ކުޅެން ރޭވި ހުށަހެޅުން މިހާރަކު ނެތް،" ޖަވާ ވިދާޅުވި އެވެ.\nކޮވިޑް-19ގެ ސަބަބުން މިހާރު ހާލަތު އޮތްގޮތުން ރާއްޖޭން ބޭރުން ބަޔެއް ގެނެސްގެން މެޗެއް ކުޅުމަކީ ފަސޭހަކަމެއް ނޫން ކަމަށް ޖަވާ ވިދާޅުވި އެވެ. އެފްއޭއެމުން ޔުނައިޓެޑް އަރަބި އެމިރޭޓްސް (ޔޫއޭއީ)އާ ދެކޮޅަށް ކުޅެން ހަމަޖެހިފައި އޮތް އެކުވެރިކަމުގެ މެޗު ވެސް ތާވަލުނުކުރެވި އޮތީ ކޮވިޑް-19ގެ ސަބަބުން ދަތުރު ފަތުރުކުރަން ހުރި އުނދަގޫތަކުގެ ސަބަބުންނެވެ.\nރާއްޖޭގެ ނިއު ރޭޑިއަންޓަށް ކުރިން ކޯޗުކޮށްދިން ސްޕެއިނުގެ އޮސްކާ ބްރުޒޮން މިހާރު ހަވާލުވެ ހުރި ބަޝުންދުރާ އިން ވަނީ މީގެ ކުރިން ނިއު ރޭޑިއަންޓާ އެކު އެކުވެރިކަމުގެ މެޗެއް ކުޅެފަ އެވެ. އެއީ 2018 ވަނަ އަހަރުގެ ސެޕްޓެމްބަރު މަހުގެ ތެރޭގައި ބަޝުންދުރާގެ ހަަރަދުގައި ނިއު ރޭޑިއަންޓް ބަންގްލަދޭޝް އަށް ގެންގޮސްގެން ކުޅުނު މެޗެކެވެ.\nބަޝުންދުރާއާ ގާތްގުޅުމެއް އޮންނަ ބަންގްލަދޭޝްގެ ނޫސްވެރިއަކު "މިހާރަ"ށް ބުނީ ޕްރީ ސީޒަނުގައި ރާއްޖެ އަށް މެޗުތަކެއް ކުޅެންދާން ފުރުސަތު ލިބިއްޖެނަމަ ބަޝުންދުރާ އިން އޭގެ ބޭނުންހިފާނެ ކަމަށާއި އެކަމަކު އެއީ އަދި ހަމައެކަނި ގެންގުޅޭ ވިސްނުމެއް ކަމަށެވެ. އަދި މިހާރު ހާލަތު އޮތްގޮތުން އެއް ގައުމުން އަނެއް ގައުމަށް ގޮސްގެން މެޗުތަކެއް ކުޅުމަކީ ވާނެ ކަމެއްގެ ގޮތުގައި ނުދެކޭ ކަމަށެވެ.\nއެފްއޭއެމް ބަންގްލަދޭޝް ފުޓްބޯޅަ ޓީމް\nދެން އައިސްސަ ޕާސްޕޯޓް އެއްލާލާފަ ތަރުކާރީ މާރުކޭޓެއް ހުޅުވާފަ ބެލްކްމާކެޓްގައި ވިޔަފާރި ފަށަންވީ


އެއްގަޑިއިރާ 45 މިނެޓްތެރޭ އެއްމިލިއަން ފޮލޯވާސް ހޯދި މި މީހާ ދަންނަންތަ؟\nމުޙައްމަދު އަހުމަދު 22 ޖުލައި 2021\nއެއްގަޑިއިރުތެރޭ އެއްމިލިއަން ފޮލޯވާސް ހާސިލުކޮށް ސައުތް ކޮރެއަން ބޯއީ ބޭންޑް އެންސީޓީ ޓައިލް މޫން ދުނިޔޭގެ ރެކޯޑެއް މުގުރާލައިފި އެވެ. މިއީ އިންސްޓަގުރާމްގައި އެއްގަޑިއިރާ 45 މިނެޓް ތެރޭ އެއްމިލިއަން ފޮލޯވާސް ހޯދައިގެން ގާއިމްކުރި ރެކޯޑެކެވެ.\nމޫން އެއާ ނުވަތަ mo.on_air މި އެކައުންޓުން މިވަނީ ހަމަ އެންމެ 1 ގަޑި 45 މިނެޓް ތެރޭ އެއްމިލިއަން ފޮލޯވާސް ހާސިލުކޮށްފަ އެވެ. ޓައިލް މޫންގެ އެކައުންޓްގައި ފޮލޯވިންގްސްގެ ގޮތުގައި އިންނަނީ7އެކަންއުންޓެވެ. އެއީ އޭނާގެ ގާތް އެންސީޓީގެ ބޭންޑް މޭޓްސް އެވެ.\nވޯލްޑް ވައިޑް ގުރޫޕް އެންސީޓީގެ މެމްބަރެއްގެ ގޮތުގައި ޑެބިއުޓް ކުރުމަށް ފަހު އޭނާ އަކީ މިހާރު އެންސީޓީ ޔޫ އާއި އެންސީޓީ 127 ސަބް ޔުނިޓްސްގެ ވެސް މެމްބަރެކެވެ.\nView this post on Instagram A post shared by @mo.on_air\nސައުތް ކޮރެއަން ބޯއީ ބޭންޑް އެންސީޓީ\nމިރެކޯޑް އެތައް ފަހަރަކު މުގުރާލާފައިވާއިރު މީގެ ކުރިން މިރެކޯޑް އޮތީ ހެރީ ޕޮޓާރ ގެ ތަރި ރުޕާޓް ގްރިންޓްގެ އަތުގަ އެވެ. އެއީ އޭނާގެ ދަރިއަކު ލިބިއްޖެކަން އަންގަން ކުރި ޕޯސްޓަށް4ގަޑިއިރާ އެއް މިނިޓް ތެރޭ އެއްމިލިއަން ހާސިލްކޮށްގެނެވެ.\nމީގެ ކުރިން މި ރެކޯޑް އޮތް މަޝްހޫރު މީހުންނަށް ބަލާލާއިރު ފުރެންޑްސް ސީރީޒްގެ ތަރި ޖެނީފާ އެނިސްޓަން، ފުޓްބޯޅަ ކުޅުންތެރިޔާ ޑޭވިޑް ބެކަމް، ދަ ޑޫކް، ޕޯޕް ފުރާންސިސް، ޑަޗެސް އޮފް ސަސެކްސް އަދި ޕުރެސެންޓަރު ސަރ ޑޭވިޑް އަޓެންބާގް ހިމެނެ އެވެ.\nއަރުޝީފަށް ނެގީ 22/07/2021 15:39\nއެންމެފަހުން އަޕްޑޭޓްކުރީ 22/07/2021 15:39\nސަލްމާންޚާންގެ އަމިއްލަ ބްރޭންޑްގެ ދަށުން ސެންޓް ބާޒާރަށް\n"ބިގް ބޮސް 15" ގެ ޑިޖިޓަލް ޝޯ ހުށަހަޅާދޭނީ ކަރަން ޖޯހަރް\nޒީޓީވީގެ ސަރެގަމަޕާ ގެ ޖަޖަކަށް ޝަންކަރު މާދަވަން\nބޮން ގޮއްވި މީހުން ސަރުކާރުން ދޫކުރާ އިންކަމް ސަޕޯޓް އެލަވަންސް ހޯދި!\nއިސްމާއިލް ރިޒާ7ގަޑިއިރު ކުރިން


ނުވާނަމޭ ބަދަލެއް ހުވާޔާރާ…(9) – Esfiya\nތާރާ ވީ ހުރިހާ ކަމެއް ވިޔާމް އަށް ކިޔާދިނެވެ. ވިޔާމް ގަދަކަމުން ހިނިތުންވެލިއެވެ. “އަސްލު މީގަ މައްސަލައަކީ ލޯތްބަކީ ކޯޗެއްކަން ނޭނގޭ ގަމާރަކަށް އަހަރެން ވީމަ އެހެންނޫންނަމަ ފުއްޓައްކަކުން އީކަން ސެޓު ކޮއްލާނަން ބްރޯ ޔޫ ނޯ ލަވް؟؟؟” ތާރާ ވިޔާމްގެ ކޮލުގައި ފައިން ޖަހާލަމުން ބުނެލިއެވެ. “ލޯތްބަކީ ބާރައް ހިތް ތެޅުން.. ބަނޑުގައި ކޮކާ އުފެދުން.. ގައިން ހީބިހި ނެގުން.. ނޭވާ އަވަސްވުން.. ހިތުގައި ރިއްސުން.. ސިކުނޑީގެ އެއްބައި މަސަތްކަތްކުރުން ހުއްޓާލުން.. ލޮލުން ކަރުނަ އައުން.. އަތާއި ފައި ވާގިދޫވުން.. ތުރުތުރުލުން” ވިޔާމް އޭނާޔައް އެނގޭ އެއްޗެއް ކިޔާލިއެވެ. “ވަޓް؟؟ ތީ ބައްޔެއްނު އެހެންވީމަ ތި ޖެހޭކައް ހިލާ އަހަރެން ބޭނުމެއްނޫން”…..\nއެޕާޓްމެންޓް ކުރިމަތީގައި ތާރާ ދެކޮޅު ދެކޮޅަށް ހިނގާލަ ހިނގާލާ ހުރީ އީކަން އަންނާނެ އިރަކަށެވެ. ދޮރުން ވަދެގެން އައި އީކަން އަށް ތާރާ އެތާ ހުރިތަން ފެނުމުން ބޯ ހުރާލިއެވެ. “އަނެއްކާވެސް އައީ މީދެން ކިހާ ބޮޑުވެއްޖެ ކަމެއް” އީކަން އަޑުނެތް ކޮޅަށް ހަޅޭލަވައިގަތެވެ. “އަހަރެންނާތަ ތި ވާހަކަ ދައްކަނީ؟؟” “ނޫނޭ އެހެރަ ފާރާ” “މިސްޓާ އީކަން އަހަރެން އީކަން ދެކެ ކިތަންމެ ލޯބި ވިއަސް ކިތަންމެ ގޮތްކުޑަސް އީކަންގެ އެޕާޓްމެންޓް ކުރިމަތީގައި އީކަންގެ އިންތިޒާރުގައެއް ނުހުންނާނެ ދޯ” “ތިހުރީއެންނު” “އޯ ޕްލީޒް އަހަރެން އުޅެނީ މިތާގަ” ޖެހިގެން ހުރި އެޕާޓްމެންޓައް އިޝާރަތް ކުރަމުން ތާރާ ބުނެލިއެވެ. މި ޖެހުނީ އަނެއްކަންތަކާއޭ އީކަންގެ ހިތަށް އެރިއެވެ. “ކޯޑަކީ 111111 ކަމެއް ބޭނުމިއްޔާ އަންނައްޗޭ ރިމެންބާ 11111” ތާރާ ބާރަށް ބުނެލިއެވެ. “ވިޔާމް ބުނީ ހިތް ބާރުބާރަށް ތެޅެންޏާއޯ.. އެކަން ވެދާނެ އެކަމް ބަނޑުގައި ކޮކާ އުފައްދާނީ ކިހިނެއް؟؟” ތާރާ އެޕާޓްމެންޓް ތެރޭގައި ދުވަން ފެއްޓިއެވެ.5ވަރަކަށް ބުރުޖެހުނު އިރު ތާރާގެ ހިތް ބާރުބާރައް ތެޅެމުން ދިޔައެވެ. މާކަރެއް ހިފައިގެން އައިސް އަމިއްލަ ބަނޑުގައި ދެތިން ކޮކާ ތާރާ ކުރަހާފައި ކުލަވެސް ޖައްސާލިއެވެ. “ޑަން!! ސޯ އީކަން ވިލް އެކްސެޕްޓް މީ ނައު” ތާރާ ދިޔަގޮތަށް ގޮސް އީކަންގެ އެޕާޓްމެންޓް ކައިރިއަށް ގޮސް ޕާސްވޯޑް ޖަހާލިއެވެ. “އޫހް ހީ ޑިޑެންޓް ޗޭންޖް ދަ ޕާސްވޯޑް” ލައިގެން ހުރި ޖިންސުގެ ދެޖީބައް އަތް ޖަހައިގެން ހުރެ ތާރާ މަޑުމަޑުން އީކަންގެ އެޕާޓްމެންޓުގެ ތެރެއަށް ވަނެވެ. ކާމޭޒު ކައިރީ ކާން ހުރި އީކަން ފެނުމުން ތާރަ ހައި ޖަހާލިއެވެ. “ކާކު ހުއްދަ ދިނީ މިތަނައް ވަންނަން” “ޕިސް މިއައީ ބޭކާރު ކަމަކު ނޫނޭ ތިހާ ޓެމްޕު ހައި ނުވެބަލަ ލުކް އައި ހޭވް ބަޓަފްލައިސް އިން މައި ސްޓޮމަކް އީކަން ފެނުނީމަ” ތާރަ ލައިގެން ހުރި ޓޮޕް ކޮޅު މައްޗައް އަރުވާލީ ބަންޑުގައި ކުރަހާފައި ހުރި ކޮކާތައް ފެންނަ ވަރަށެވެ. އަނގަޔައް ބަތްސުވަލެއް ލި އީކަން އަށް މިތަން ފެނުމުން ކޮށިއަރައިގަތެވެ. “އެވަރުން ގަބޫލު ނުކުރަންޏާ ބަލަ މައި ހާޓް އިޒް ބީޓިނގް ސޯ ފާސްޓް” ތާރާ ދިޔަގޮތަށް ގޮސް އީކަންގެ އަތް ނަގައި މޭމަތީގެ ވާތްފަރާތުގައި ޖެއްސިއެވެ. ވަގުތުން އީކަން އަތް ދަމައިގަތެވެ. “ވަޓް ދަ ހެލް އާޔޫ ޑުއިން އާޔޫ ކްރޭޒީ؟؟؟” އީކަން ހަޅޭލަވައިގަތެވެ. “ޔެސް އައިއޭމް ކްރޭޒީ އިން ލަވް ވިތްޔޫ” އީކަން ތާރާ އަތުގައި ހިފައި ދަމާފައި ގެންގޮސް އެޕާޓްމެންޓުން ނެރުނެވެ. ކުއްލިއަކައް އީކަން ހުއްޓުން އެރީ ތާރާގެ ބަންޑުގެ ފޫޅުކައިރީ އިން ކަޅުތިދަ ފެނުމުންނެވެ. ކޮންމެސް ތާކުން ފެނުނު ހަނދާންވާތީއެވެ. އީކަން ދިޔަގޮތަށް ގޮސް އަލަމާރިމަތިން ކުޑަކުޑަ ފޮއްޓެއް ނެގިއެވެ. މަޑުމަޑުން އެހުޅުވާލާފައި އެއްބައި އަނދާފައި އޮތް ފޮޓޯގަނޑެއް ނެގިއެވެ. އެއީ ވަފާ އަލިފާންގަނޑައް އެއްލާލި ފޮޓޯގަނޑެވެ. އީކަންގެ މޭމަތީގައި ފިހިފައި ހުރި ނިޝާނަކީ އެ ފޮޓޯގަނޑު ސަލާމަތްކުރުމުގައި އުޅެނިކޮއް ލިބުނު ހަދިޔާއެކެވެ. އެފޮޓޯގަނޑުގައި ހިނިތުންވެލައިގެން ހުރި5އަހަރުގެ ނޯޔާ ފެނުމުން އީކަން އަށް ހިނިތުންވެވުނެވެ. ދެވަނަ ސިކުންތުގައި ނޯޔާ ބަންޑުގެ ފޫޅުކައިރީ އިން ކަޅުތިލަ ފެނުނެވެ. “ނޯ ދެއާއިޒް ނޯ ވޭ ދެޓް ތާރާ އިޒް ނޯޔާ އަހަރެންގެ ލޮލު ކުރިމަތީގަ ނޯޔާ…” އީކަން އަވަސް އަވަހައް އެ ފޮށި ލައްޕާލާފައި އަލަމާރި މައްޗައް ލީ އެހިތި ހަނދާންތައް އާކުރަން ބޭނުންނުވާތީއެވެ.\n12 ޖެހީއެވެ. މާދަމައަކީ ތާރާގެ އުފަންދުވަހެވެ. ނޫނީ ނޯޔާގެ އުފަންދުވަހެވެ. ތާރާ އަދި އަލައްވެސް އަމިއްލަ އުފަންދުވަސް ފާހަގަ އެއް ނުކުރެއެވެ. މާޖިދަށް ގުޅަން އުޅެފަވެސް މިގަޑީ އޮންނާނީ ނިދާފައި ކަމުން އުނދަގޫކުރަން ބޭނުންނުވާތީ ނުގުޅީއެވެ. ތާރާ މަޑުމަޑުން އެޕާޓްމެންޓުން ނިކުމެގެން އީކަންގެ އެޕާޓްމެންޓައް ވަނެވެ. އުއްބައްތިއެއްގެ އަލީގައި ކައިރީ ކޭކެއްބައިންދައިގެން އެތާނިދިފައި އޮތް އީކަން ފެނުމުން ތާރާ އެދިމާލައް ދިޔައެވެ. “ހެޕީބާތްޑޭ ނޯޔާ” އެއީ އޭނައަށް އަޅައިފައިވާ ކޭކެއް ކަން އެނގުމުން ތާރާގެ ލޮލުން ކަރުނަ ފައިބައިގަތެވެ. އަނެއް ސިކުންތުގައި ހެވެން ފެށިއެވެ. “އަހަ ނޯޔާ ދިިރިހުރިއިރު ބޭނުންހާ ގޮތެއް ހަދައިފާ ނޯޔާ މަރުވުމުން އެކަމާ ހިތާމަ ކުރަން ކަލެއަށް އޮތީ ކޮންހައްގެއް ” ކޭކުގެ މެދަށް ޖަހައިފައި އިން އުއްބައްތިއަށް ތާރާ ފުމެލާފައި ކޭކު ފެޅިއެވެ. އަދި އެތަނުން ނިކުމެގެން ދިޔައީ ދެލޮލުން ކަރުނަ ފައިބާ ހާލުގަވެސް ހިނިތުންވެ ހުރެއެވެ. ދިޔަގޮތައް ގޮސް ތާރާ ހަމަޖެހިލައިގެން ނިދާލިއެވެ. ގޮނޑިއެއްގައި ނިދުމުން އީކަންގެ ކަރައް ހުރީ ނާރެއް އަރާފައެވެ. ނަމަވެސް މޭޒުމަތީގައި އޮތް ކޭކު މީހަކު ފަޅާފައި ހުރިތަން ފެނުމުން އީކަންގެ ދެލޯ ބޮޑުވެގެން ދިޔައެވެ. އަނެއްކާ އޭނަޔައް ނިދީތެރޭ ކޭކު ފެޅުނީބާއޭވެސް ހިތައް އެރިއެވެ. ނަމަވެސް ވޭތުވެދިޔަ ދެއަހަރުގައި އީކަން ނޯޔާގެ ކޮންމެ އުފަންދުވަހައް ކޭކެއް އަޅައެވެ. ނަމަވެސް މިހެނެއް ނުވެއެވެ. ކޭކު ކައިރީ ތެންކިއު ޖަހާފައި އޮތް ނޯޓު ކޮޅެއް އީކަންގެ ލޮލުގައި އަޅައިގަތެވެ. ވާނުވާގައި ހުރެފައި ކޮޅައް ތެދުވި އީކަންގެ ފަޔައް ތޫނު އެއްޗެއް ހެރުމުން އަވަހައް އިށިންދެފައި ފަޔައް ހެރުނު އެތި ނެގިއެވެ. އެއީ ކަޅުކުލައިގެ ތަރިއެއް ފާޑައް އޮތް ކަންފަތުލާ އެހެކެވެ.\n“ވިޔާމް މިކަންތައް އިތުރަކަށް ލަސްކުރެވޭކައް ނެތް އަހަރެން ބޭނުންވަނީ ވީހާވެސް އަވަހަކަށް ބަދަލު ހިފަން އަހަރެންނައް އެހާލު ޖެއްސި އެންމެންގެ ކިބައިން… މިހެން ހުރެއްޖެނަމަ އަހަރެންގެ ވިސްނުން ބަދަލުވެދާނެ ވިޔާމް އަހަރެންނައް ކަމެއް ކޮއްދެންޏާ އަހަރެން މިބުނާ ގޮތަކައް ކަންތައްކޮއްދީ” ތަރާގެ ހަދަންވި ގޮތް ވިޔާމް އަށް ކިޔާދިނެވެ. “ތާރާ ނޫން ތިކަން ކުރާކައް އަހަރެން އެއްގޮތަކައްވެސް އެއްބަހެއްނުވާނަން އިޓްސް ޓޫ ޑޭންޖެރަސް ފޯ ޔޫ” “ވިޔާމް ޕްލީޒް” ތާރާ ކިޔާވަރުން އެންމެ ފަހުން ވިޔާމް އެކަމާ އެއްބަސްވީ ހިތާ ދެކޮޅަށެވެ.\nހޮނިހިރު ދުވަހުގެ ހެނދުނެވެ. އާދައިގެ މަތިން އީކަން އެޕާޓްމެންޓުން ނިކުތީ ސްޓޭޝަނައް ދިއުމަށެވެ. އީކަން ދެތިން ފަހަރައް ފަހަތް ބަލާލިއެވެ. ކޮންމެސް ކަމެއް ގޯސްވާން އުޅޭހެން އީކަންގެ ހިތް ބުނަމުންދިޔައެވެ. ކުއްލިއަކައް4ފަރާތުން ބްލެކްކެޓް ގޭންގުގެ މީހުން އީކަން ބައްދާލިއެވެ. ފަހަތުން ވިޔާމްގެ އަޑު އިވުމުން އީކަން ފަހަތް ބަލާލިއެވެ. “އީކަން އީކަން.. މިއަދު އަހަރެން ކިބައިން ސަލާމަތްވެގެން ކޮންތާކައް ދާނީ” އަތުގައި އޮތް ވަޅި ހޭވަރު ކޮއްލަމުން ވިޔާމް ބުނެލިއެވެ. “ކަލޭ ބޭނުން އެއްކަމެއްވެސް ވިޔަކަ ނުދޭނަން އަހަރެން މިދުނިޔޭގައި ހުރި ހިނދަކު އަދި ބުނަން ތި ވިޔާމް ހައްޔަރުވެސް ކުރާނަން” “އެހެންތަ؟؟ އަޅޭ ހާދަ ބިރުގަނެއްޖޭ އަހަރެން ހައްޔަރު ނުކުރައްޗޭ އަހަ އަހަ އަމިއްލަ މީހާ މަރުގެ ތުންފަތްމަތީގައި ވާއިރުވެސް ތިދައްކަނީ އެހެންމީހުން ހައްޔަރު ކުރާ ވާހަކަ ޕިސް ޕިސް” ވިޔާމް މަޑުމަޑުން އީކަން އާ ގާތް ވަމުން ދިޔައެވެ. އީކަން އަށް ވުރެ ބޮޑައް ބިރުގަނެފައި ހުރީ ވިޔާމް އެވެ. ހިތާ ދެކޮޅައް ފިޔަވަޅަކަށްފަހު ފިޔަވަޅެއް ވިޔާމް އީކަން އާ ދިމަލައް އަޅަމުން ދިޔައެވެ. ވިޔާމް ވަޅި އީކަންގެ ހިތާ ދިމަލައް އަމާޒު ކޮއްފައި ހަރާލީ ދެލޯ މަރައިގެން ހުރެއެވެ. ނަމަވެސް އެ ވަޅި ވަނީ ހަލުވިކަމާއެކު އީކަންގެ ކުރިމައްޗައް އެރި ތާރާގަޔަށެވެ. ވަގުތުން ވަޅި ޖެހި ތަނުން ލޭ އަންނަން ފެއްޓިއެވެ. ތާރާ އާ ދިމަލައް ފަހު ފަހަރައް ބަލާލާފައި ވިޔާމްމެން އެތަނުން ދިޔައެވެ. ތާރާ އެކުރި ކަމަކުން އީކަން އަށް ލިބުނީ ބޮޑު ޝޮކެކެވެ. އީކަންގެ އުނގުތެރޭގައި އޮވެ ތާރާ ހިނިތުންވެލިއެވެ. “އީ..އީކަން ހާސްނުވޭ އަހަރެން ދުނިޔޭގައި ހުރި ހިނދަކު އެކަކައްވެސް އީކަން އަށް ގޯނާއެއްނުކުރެވޭނެ” “ޝޫ އިތުރު ވާހަކަ ނުދައްކާ ތާރާ ރަނގަޅުވީމަ އަހަރެން ތާރާ ދައްކާ ހުރިހާ ވާހަކަ އެއްވެސް އަޑުއަހާނަން” އީކަން ތާރާގެ ބޮލުގައި ފިރުމާލަމުން ބުނެލިއެވެ. “އީ..އިކަން އައި ލަވް ޔޫ…” އެހިސާބައް ބުނެވުނު ތަނުން ތާރާ ހޭނެތުނެވެ. މިހަބަރު މާޖިދު އަށް ލިބުމުން އާދެވުނު އެންމެ އަވަހަކަށް މާލެ އައެވެ. ތާރާ ހޮސްޕިޓަލުގައި އެޑްމިޓް ކުރެވުނެވެ. މާގިނައިން ލޭ ފޭބުމުގެ ސަބަބުން ތާރާގެ ހާލަތުވަނީ ވަރަށް ބޮޑަށް ގޯސްވެފައެވެ. މެޝިންތަކުގެ އެހީގައި ނެވާލަމުންދިޔަ ތާރާ އަށް މާޖިދު ފެނުމުން ހިނިތުންވެލިއެވެ. “ދަރިފުޅާ ކީއްވެ އެހެން ކަންތައް ކުރީ އަނެއްކާވެސް ދަރިފުޅުގެ ދިރިއުޅުން.. ދަރިފުޅު ޑާޑާ އާ މެދު ކުޑަކޮއްވެސް ވިސްނާ ނުލަންތަަ؟؟ ތާރާ އަށް ކަމެއްވެއްޖިއްޔާ ޑާޑާ ކިހިނެއް އުޅޭނީ ދަރިފުޅުގެ މަންމަ ހަނާވެސް ޑާޑާ އަކައް މައާފެއް ނުކުރާނެ ކޮންމެ ފަދަ ހާލެއްގަވެސް އަަހަރެން ދަރިފުޅު ސަލާމަތްކުރާނަން ވާހީދުގެ ދެފައި މައްޗައް ވެއްޓި އާދޭސްކޮއްގެން ނަމަވެސް އަހަރެން ދަރިފުޅު ސަލާމަތްކުރާނަން” މާޖިދު ދާންފެށުމުން ތާރާ މާޖިދު އަތުގައި ހިފެއްޓިއެވެ. “ނު..ނޫން ޑާޑާ އެނުލަފާ އިންސާނާގެ ލެޔެއް އަހަރެން ބޭނުމެއްނޫން މިއަދު މިތާ އޮވެ އަހަރެން މަރުވި” އަނެއްކާވެސް ތާރާ ހޭނެތުނެވެ. މާޖިދު އަވަސްއަވަހައް ޑޮކްޓަރަށް ގޮވާލިއެވެ. “މިސްޓާރ މާޖިދު އަވަސްކުރޭ ތާރާގެ ހާލާތު ގޯސްވަމުން އެދަނީ ކުރިއަށް އޮތް2ގަޑީރު ތެރޭގައި އޭޕޮޒިޓިވް ލޭ ނުލުބިއްޖިއްޔާމު” ޑޮކްޓާރ މާޖިދުގެ ކޮނޑުގައި ޖަހާލަމުން ބުނެލިއެވެ. “އޭޕޮޒިޓިވް؟؟ މާޖިދް ގައިގައި ވެސް ހުންނަނީ އޭޕޮޒިޓިވް ލެޔެވެ. ރޫމް ގެ ދޮރުކައިރީ އީކަން ހާސްވެފައި ހުއްޓެވެ. މާޖިދު ނިކުތުމުން އީކަން އަވަސް އަވަހައް ތާރާގެ ހާލު ކިހިނެއްތޯ އަހާލިއެވެ. “ޑޮކްޓާރ ބުނީ ކުރިއަށް އޮތް2ގަޑީއިރު ތެރޭގައި ލޭ ނުލިބިއްޖިއްޔާ ތާރާގެ ފުރާނަޔައް ނުރައްކަލޭ” “ބޭބޭ އަހަރެން ވެސް ބޭނުން ޓެސްޓް ހަދަން” އީކަން އާއި މާޖިދު ލެބޯޓެރީ ބަޔައް ވަނީ ލޭޓެސްޓު ހެދުމަށެވެ. ތާރާ އާއި ދިމާވީ މާޖިދުގައިގައި ހުރި ލެޔެވެ. އީކަން ގައިގައި ހުރީ އޯޕޮޒިޓިވް ލެޔެވެ. ކިތަންމެ ސުވާލެއް ސިކުނޑީގައި އުފެދުނެއްކަމަކު މާޖިދު ބެލީ ވިހާވެސް އަވަހަކައް ތާރާ ސަލާމަތްކުރެވޭތޯއެވެ……\nYaaaaaay me first dho sis vrrrravas reeeethi. Love you sis moreee💓💓💓💓💓keepitup\nAlhey vrh vrh reethi ♥♥♥♥♥♥me first tha??\nYaaaaaay me first dho sis vrrrravas reeeethi. Love you sis moreee💓💓💓💓💓keepitup. Waiting for the next part.\nthank u soooo much darla lav ya more ❤😘\nwaaaaaaaaaaaoooooooooooowwwwwwwww………vvvv salhi mi prt…………..waiting for nxt prt\nthank u sooo much shaii😘❤\nMi part ves varah reethi sisoo ❤❤❤\nHama amazing and vrh majaa ves me baeh thankookoo 🤭🤭thaaraa badu gaa kokaa kurehithan dhi varah majaa🤣🤣🤣 Hama heehee halaaku heheh 🤭🤭🤭😂😂😂\nBtw waiting for the next part\nLove u sisooo ❤😊😊💞❤\nTC and stay safe 💞😊💞💞💞❤❤\nthank u sooo much ril glad tht u liked this part lav u moreeeee u2be safe❤😘\nthank u abuu lav ya more u2be safe😘❤\nMi part ves v Salhi… Waiting for the nxt part sis❤❤😍😍😘😘\nthank u sooo much shyn❤😘\nAhaha thaara bunduga kokaa rurehi thankolhu v Maja. Imagine vex kurevunu.😂😂😂😂😂😂 Story hama habeys…. Keep it up lilly sis …. Waiting for next part.. purple u and viyaam 💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💚💚💚💚💚💚💚💚💚💚💚💚💚💚💚💚💚💚💚💚💚💚💚💚💚💚💚💚💚💚💚💚💚💚💚💚💚💚💚💚💛💛💛💛💛💛💛💛💛💛💛💛💛💛💛💛💛💛💛💛💛💛💛💛💛💛💛💛💛💛💛💛💛💛💛💛💛💛💛💛💛💛💛🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡🧡❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤\nthank u sooo much for the heartss😘❤\nKon irakun next part v v vrh kiyaa hithun mi iny mihaaru banduga kokaa buraa eba😍😅❤💕\nGohodoburiyahoo thaara majid is love when with eeekan buri so you make them married buri jaldhykaro i miss you pppooopieee dhyyy😘❤\nafaaakeemaakeeaaaq u goandpoopyyyy i misss u more gohodoburiyaahooo ❤😘💩💩💩💩\nKon irakun next part mihaaru kiyaa hithun banduga kokaa buraa eba😅😍❤💕\nthank u starlightvixx❤😘\nehn v ma thara akee maajidh ge daughter dhw🤔… varh salhi ingey vaahaka\nAlhey mi part ves hama varah varah varah varah varah varah varah varah varah varah nice 🤞🤞🤞🤞🤞🤞🤞🤞🤞🤞🤞🤞🤞🤞🤞🤞sis haadha curious koshey thi ninmaalee 💛💚💛💚💛💚💛💚💛💚💛💚💛💚💛💚 heart beat vaaleh fast v eba 💔💔💔💔💔💔💔💔💔💔💔💔💔💔💔💔💔 hama ehme kamakaa thaaraa ah die v dhaanethee 👆👆👆👆👆👆👆👆👆👆👆👆👆👆👆👆👆BTW luv you Moreeeeeeeeeee ❤❤❤❤❤❤❤❤❤❤❤❤❤❤❤❤❤stay safe tc, 🖤🖤🖤🖤🖤🖤🖤🖤🖤🖤🖤🖤🖤🖤🖤🖤🖤🖤\nthank u soooo much ahuuuuuu lav u … u2be safe❤😘\nVrh reethi mi part ves💖curiously waiting for the next part.lilly you areaexcellent writer.💜💜❤❤sorry ehen parts ah comment nukurevuneema😕\nthank u soo much naakko its ok lav😘❤\nVarah varah reethi💜💜💙💙💙💙\nSisooo thaara ah dhera gotheh nuhadhahchey😯😢😬😬\nKn irakun next part kiyaalan libeynee😘😘\nCuriously waiting for the nest part😘😘\nTake very gud care😘💞💞\nthank u sooo much lam………next part miadhu sbmt kuraanan… lav ya more u2be safe dear ❤😘\nSissy… Varah Salhi 😘😘😘😘curiously waiting for the next ❤❤❤❤❤❤❤❤❤❤❤❤❤❤❤❤superb writer 💖💖💖💖💖💖Lve u beeeeeeeeeeeeeg koh Sissy\nthank u sooo much rynnnn lav u moreeeeee dearyyyyyy❤❤\nahahaha vvvvvvvvv majaaa mi part vx thaara ge character genai goih vvv kamudhey ly sis❤❤❤❤😜👌👍\noooh cover ge viyaaam ah eynyyy bts V dhwww taehyung fenuneema mi story kihaaa hihvyy n i dont regret reading this uratalented writer sis keep shining.. BTW whos ur fav BTS member??? 😍😍😍😍😍😍😍😍😍😍\ni like both tae and cookie\nOooooooooohhhhh lillyyyy sissooooooo me toooooooo\nMeeeee tooooooooo sis\nalhugandu lilly ge hurihaaa story eh vx kiyan u never dissapoint me girl..❤🖤💙😍💖 i like the plots of ur story.. ehn vaahaka thakaaa vvv thafaaathu.. its kinda unique.. im sure u will beasuccessful writer in the future 😘\nthank u vexa\nthank u heart\nlilllllllllllllllllllllllllllllllllllllllllllllllllllllllly i LOVE U N STORIESSS ALLOOTT ##FAV WRITER🐱👤🐱👤💕💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙💙\nthank u mel mel\nthis is my first comment and lilly ge vaahaka eh kiyaaa furathama faharu… im glad that i chose ur story to read… lilly ge story thakun dhen emme reethi vaaanyy kon vaahaka eh tha????\nthank u sooo much jannnth …ummm i would reccomend vaa loabi engeynama\ni wonder who thaara will end up with… where are the supporters of team thaara and viyaaam?????? and team thaara and eeekan … i like eekan and thaara they r perfect for eachother😅😅😅😅\nthank u hola\nI’m team tharaa n eekan toooo 😁😁😁😁😁😉😉😉😊😊😊♥♥♥♥ rilooo gadaaa … Riloooo thee kon team eh thr\nSame Ril ves afuuu aa ehteam eh\nOooooooooohhhhh 😊😊😊😊 curiously thaaa riloooooo\nWowwwww haadha salhi ey mi prt vx ♥♥♥♥♥♥♥👌👌👌👌👌 hama speechless 🤐🤐🤐🤐 bunaane ehcheh neii 😏😏😏😏😏😏 ahahahhahaha lol this prt is funny toooo hama 😂😂😂 alhe thaaraa vx dhww thihn kokaa hedhi dhaane kids ah vx ahhahahahhahah 😂😂😂😂😂😂😂🤣🤣🤣🤣🤣🤣 waiting for nxt 💚💚💚💚\nthank u soo much afu NADO SALANGHAE\nVarah reethi mi part ves sis….😘😘😘😘😘😘😘😘😍😍😍😍😍😍😍😍😍🤗🤗🤗🤗🤗🤗🤗😊😊😊😊😊😊😊😊☺☺☺☺☺☺☺☺😚😚😚😚😚😚🥰🥰🥰🥰🥰🥰🥰🥰🥰🥰🥰🥰\nWaiting for the nxt prt…🤩🤩🤩🤩🤩🤩🤩🤩🤩🤩🤩🤩🤩🤩🤩🤩🤩🤩🤩🤩😍😍😍😍😍😍😍😍😍😍😍😍😍😍😍😍\nLuv ya sis ♥♥♥♥♥♥♥♥♥♥♥♥♥♥♥♥♥💖💖💖💖💖💖💖💖💖💖💖💖💖💖💝💝💝💝💝💝💝💝💝💝💝💝💕💕💕💕💕💕💕💕💕💕💕💕\nTc n stay safe …💙💙💙💙💙💙💙💜💜💜💜💜\nލޯބި November 10, 2019\nއިންތިޒާރުގައި ހުންނަމޭ ލޯބިން 40\nހިތާމަ ލޯބި September 10, 2018\nހިތުގެ ވެރިޔާ (އިއުލާން)\nއުފެއްދުންތެރި ލިޔުން އެހެނިހެން މަޖާ ލޯބި September 8, 2020\nހިތް ނުރޮއްވާ… (20)


Badhunaamu kuran aamukuri vaahaka in Nahula ah thaureef! | Mihaaru\nޓްރާންސްޕޯޓް މިނިސްޓަރު ނަހުލާ: ރައްޔިތުންނަށް ޚިދުމަތް ދިނުން ރަނގަޅު ކުރަން ޖެހޭ ކަމަށް އޭނާ ދެއްކެވި ވާހަކަ އަށް ގިނަ ބަޔަކު އަންނަނީ ތައުރީފް ކުރަމުން.\nބަދުނާމުކުރަން އާއްމުކުރި ވާހަކަ އިން ނަހުލާ އަށް ތައުރީފް!\n01 އޮކްޓޯބަރ 2019 - 13:46 102 comments\nމުވައްޒަފުންނާ ބައްދަލު ކުރައްވައި ޓްރާންސްޕޯޓް މިނިސްޓަރު އައިޝަތު ނަހުލާ ދެއްކެވީ އިސްލާހު ކުރަން ޖެހިފައި އޮތް މި މައްސަލައިގެ ވާހަކަ އެވެ. އެކަމަކު މިނިސްޓަރު ވާހަކަ ދެއްކެވި ރާގު ކަމުނުދިޔައީ އެވެ. ނުވަތަ ދެއްކި ވާހަކަތަކާ މެދު ބައެއް މުވައްޒަފުން ހިތްހަމަނުޖެހުނީ އެވެ.\nއެހެންވެ، އެ އޯޑިއޯ އާންމުކުރީ ނަހުލާއާ ދެކޮޅަށެވެ؛\nބޭނުމަކީ މަގާމަށް ގާބިލް ނޫން ކަމާއި މުވައްޒަފުންނާ ދޭތެރޭގައި ގޯސްކޮށް އަމަލުކުރައްވާ ކަން ދެއްކުމެވެ. އެކަމަކު އޯޑިއޯ އާއްމުވުމުން ގިނަ ބަޔަކު ކުރީ ތައުރީފެވެ!\n"ސާބަސް މިނިސްޓަރު، ވަރަށް ސާބިތު އަދި ކެރޭ،" ބުނެ ގިނަ ބަޔަކު ދިނީ ފަސްޖެހިވަޑައިނުގެން މަގާމުގެ ޒިންމާ އަދާކުރެއްވުމުގެ ހިތްވަރެވެ.\nމުވައްޒަފުންނާ ބައްދަލު ކުރައްވައި ނަހުލާ ކަންބޮޑުވުން ފާޅުކުރެއްވީ ޓްރާންސްޕޯޓް މިނިސްޓްރީގެ ހާލަތާ މެދުގަ އެވެ. ރައްޔިތުންނަށް ޚިދުމަތް ދޭންޖެހޭ ތަނެއްގެ ހާލަތު ދަށް ފެންވަރެއްގައި އޮތް ވާހަކަ އެވެ. ހާޒިރީ އަށް ފަރުވާ ކުޑަކުރުމާއި އޮފީހުގައި ވަގުތު ހޭދަނުކޮށް ކޮފީގައި ތިބުން ގަބޫލު ނުކުރެއްވޭ ކަމަށް ވިދާޅުވި އެވެ.\nމަސައްކަތަށް ފަރުވާ ކުޑަކޮށް، މަސައްކަތުގެ ފެންވަރު ދަށް ކުރާނަމަ، ޒިއްމާ ނަގަންޖެހޭ މީހަކާމެދު ފިޔަވަޅު އެޅުމަކީ، މިނިސްޓަރު ގެ ވާޖިބެއް! މިނިސްޓަރ @aishath_nahula ގެ ހިތްވަރަށް ސާބަސް. pic.twitter.com/hiy5xa36Tt\n— Muhammadh Adhuham (@M_Adhuham) September 30, 2019\nޓްރާންސްޕޯޓް އޮތޯރިޓީގެ މުވައްޒަފުންތަކެއް ސަންގު ޓީވީ މެދުވެރިކޮށް އެ އޯޑިއޯ އާއްމުކުރީ، އެތަނުގެ ހާޒިރީ ރިޕޯޓެއް ނަގައި ސިވިލް ސާވިސް ކޮމިޝަނަށް ފޮނުވާފައި ވަނިކޮށެވެ. އެއީ، ގިނަ މުވައްޒަފުންތަކެއް ވަޒީފާ އިން ވަކިކުރުމުގެ ޕްލޭންގެ ދަށުން މިނިސްޓަރު ކުރެއްވި ކަމެއްގެ ތުހުމަތާ އެކު ރައީސް އިބްރާހިމް މުހައްމަދު ސޯލިހަށް ވަނީ ޕެޓިޝަނެއް ވެސް ހުށަހަޅައިފަ އެވެ.\nއެ ޕެޓިޝަންގައި އެދިފައި ވަނީ ނުހައްގުން ވަޒީފާ އިން ވަކިކުރުން ހުއްޓުވައި ދިނުމަށެވެ.\nމި ޕެޓިޝަންގައި މުވައްޒަފުން ކަންބޮޑުވުންފާޅުކޮށްފައި ހުރި ވާހަކަތަކަށް ބާރުދޭން އޯޑިއޯ އާއްމުކޮށް، މިނިސްޓަރު ނަހުލާ އަށް މުވައްޒަފުންގެ އިތުބާރު ގެއްލިފައިވާ ކަމަށް ބުންޏެވެ. އޭނާ އަކީ މި ސަރުކާރުގައި މުވައްޒަފުންގެ އިތުބާރު ގެއްލުނު ފުރަތަމަ ވަޒީރު ކަމަށް ވެސް ސިފަކުރި އެވެ.\nއެކަމަކު އެ އޯޑިއޯ އާއްމުވުމާ އެކު ހިޔާލުފާޅުކުރި ގިނަ ބަޔަކަށް ނަހުލާގެ ވާހަކަ މައްސަލައަކަށް ނުވި އެވެ. އެއީ، "ބަރާބަރު ވާހަކައެއް" ކަމަށް ބުނެ ތައުރީފް އޮއްސާލީ އެވެ.\nނަހުލާ މުވައްޒަފުންނާ ބައްދަލުކުރައްވައި ދެއްކެވީ ޓްރާންސްޕޯޓް އޮތޯރިޓީން ޚިދުމަތް ހޯދަން ދާ ގިނަ ބައެއްގެ ހުރި ކަންބޮޑުވުންތަކެވެ. ސަރުކާރުގެ އިދާރާތަކުގެ ތެރެއިން އެންމެ ދަށްފެންވަރުގައި ޚިދުމަތް ދޭ އެއް ތަނުގެ ގޮތުގައި ޓްރާންސްޕޯޓް އޮތޯރިޓީ ލޭބަލްވެފައި އޮންނަތާ ކިތަންމެ ދުވަހެކެވެ.\nމިނިސްޓަރު އައިޝާ ދެއްކެވި ވާހަކަތައް ގިނަ ބަޔަކަށް ކަމުދިޔަ އެއް ސަބަބަކީ އެއީ ކަމަށް ވެދާނެ އެވެ.\nމުވައްޒަފުން މަސައްކަތަށް ފަރުވާކުޑަކުރާތީ ހިތްހަމަޖެހިވަޑައިނުގެން ވާހަކަ ދައްކަވަމުން މިނިސްޓަރު ވިދާޅުވި ގޮތުގައި އެ މިނިސްޓްރީގައި ވެސް މަސައްކަތްކުރަން ޖެހޭ ވަގުތު މުވައްޒަފުންނަށް އޮޅިފައެއް ނޯންނާނެ އެވެ. ކޮންމެ މިނިސްޓްރީއެއްގައި ވެސް ވަޒީރު ފިޔަވައި އެހެން އެއްވެސް މުވައްޒަފަކަށް ބޭނުން ގަޑިއަކު އޮފީހަށް ވަދެ، ނުކުމެ އުޅުމުގެ ފުރުސަތެއް ނޯންނަ ކަމަށް ވިދާޅުވެ އެވެ.\nއާއްމުކުރި އޯޑިއޯގައި، މިނިސްޓަރު ވިދާޅުވަނީ ކިތަންމެ ގިނަ ބަޔަކަށް ފިޔަވަޅު އަޅަން ޖެހުނަސް އެކަން ކުރައްވާނެ ކަމަށެވެ. މަގާމާ ހަވާލުވެ ވަޑައިގަތީ ރައްޔިތުންނަށް ޚިދުމަތްކުރަން ކަމަށާއި އެކަމުގައި ފަސްޖެހިވަޑައިނުގަންނަވާނެ ކަމަށް ސާފުކޮށް ވިދާޅުވެ އެވެ.\n"މި ސަރުކާރަށް އަދި އައިޝަތު ނަހުލާ އަށް ވެސް ސަޕޯޓެއް ނުކުރަން. އެކަމަކު ނަހުލާ ދެއްކި ވާހަކަ އަށް 100 ޕަސެންޓް ތާއީދުކުރަން،" ޓުވިޓާގައި އެކަކު ލިއެފައިވެ އެވެ.\n"ޓްރާންސްޕޯޓަށް ކަމަކު ދިޔައީމަ އެނގޭނީ އެތާނގެ މުވައްޒަފުން ފަރުވާކުޑަ ވަރު. ކައުންޓާތައް ހުންނަނީ އަބަދު ހުހަށް. ކަމެއް ރަނގަޅު ކުރަން އުޅޭ ނަމަ ސަޕޯޓް ދީގެން ރަނގަޅުވާނީ."\nShe is being frank.. I totally support min @aishath_nahula on this matter.. They only work 6hrs aday..and if they started to come and go when ever they feel. Specially suchamin wonder how they can service the public.. Salute to @aishath_nahula\n— Jaxbath (@Jaxbaath) October 1, 2019\nނަހުލާގެ ވާހަކަ ކަމުނުދިޔައީ ހަގީގަތް އޮޅުވާނުލައި ސާފުކޮށް ވިދާޅުވުމުންތޯ އެކަކު ސުވާލުކޮށްފައިވެ އެވެ. އެތަނުގައި ތިބި ކޮރަޕްޝަން ހިންގާ ކަމަށް ތުހުމަތު ކުރެވޭ މީހުން ވެސް ބޭރުކުރަން އެއް ބަޔަކު ގޮވާލާފައިވެ އެވެ.\nމިނިސްޓަރު އެ ވިދާޅުވާ ވާހަކަ ބަރާބަރު. ޓްރާންސްޕޯޓް މިނިސްޓްރީގެ ހާލަތު އެތަނުން ޚިދުމަތް ހޯދަން ދާ ދިވެހިންނަށް އެނގޭނެ. އަމުދުން މި އޯޑިއޯ ލީކުކޮށް މިނިސްޓަރު ބޭޒާރު ކުރާނަމޭ ހިތާ އުޅޭ އުޅުމުން މިނިސްޓަރު @aishath_nahula ގެ ޒިންމާ އަދާކުރެއްވުމުގަ ހުރި ހިތްވަރު ސާފު. ސާބަސް 👏 https://t.co/mSJ75i89as\n— Moosa Ali Manik 🇲🇻 (@VMookey) September 30, 2019\n"އަޅުގަނޑަށް، ހަމައެކަނި މުސާރައާ އެއްވަރަށް މަސައްކަތް ކުރާ ކެބިނެޓުގައި އިންނަ މިނިސްޓަރު ތީ،" އައިޝަތު ލުބްނާ ލިއެފައިވެ އެވެ.\nނަހުލާ ހިތްހަމަޖެހިވަޑައިނުގަތީ އޭނާއާ ހަވާލުކޮށްފައިވާ މިނިސްޓްރީ އޮތް ހާލަތުންނެވެ. އެކަމަކު މިއީ ސަރުކާރުގެ ގިނަ އިދާރާތަކުގެ ހާލަތު ކަމަށް، އޯޑިއޯ އާއްމުވުމާ އެކު ގިނަ ބަޔަކު ދަނީ ބުނަމުންނެވެ.\nނަހުލާގެ ވާހަކަ އަށް ތާއީދުކުރީ ސިވިލް ސާވިސް އިން ރައްޔިތުންނަށް ދޭ ޚިދުމަތްތައް އިސްލާހުކުރަން ބޭނުންވެފައި ތިބި މީހުންނެވެ.\nއިތުރު ލިޔުންތައް ދިވެހި ސަރުކާރު ޓްރާންސްޕޯޓް މިނިސްޓްރީ ޓްރާންސްޕޯޓް އޮތޯރިޓީ އާއިޝަތު ނަހުލާ (އާއިޝާ)، ޓްރާންސްޕޯޓް މިނިސްޓަރު


Thinadhoo coach kamaa Suzain havaalu vejje | Mihaaru\nކޯޗު ސުޒޭން: އޭނާ ވަނީ ތިނަދޫ ޓީމާ ހަވާލުވެފައި.-- ފޮޓޯ: ނިޝާން އަލީ/ މިހާރު\nތިނަދޫ ކޯޗުކަމާ ސުޒޭން ހަވާލުވެއްޖެ\n02 އޮކްޓޯބަރ 2017 - 14:00 8 comments\nއުރީދޫ ދިވެހި ޕްރިމިއާ ލީގުގައި ވާދަކުރާ ގދ. ތިނަދޫ ފުޓްބޯޅަ ޓީމުގެ ކޯޗަކަށް ކުރިން ވިކްޓަރީ އާއި މާޒިޔާ އަށް ކޯޗުކޮށްދިން އަލީ ސުޒޭން ހަމަޖައްސައިފި އެވެ.\nސުޒޭން ވަނީ ތިނަދޫ އަށް މި ސީޒަނުގެ ނިޔަލަށް ކޯޗުކޮށްދިނުމަށް އެ ޓީމާ އެކު އެއްބަސްވުމުގައި ސޮއިކޮށްފަ އެވެ.\nމިނިވަން ޗެމްޕިއަންޝިޕްގެ ގަދަ ހަތަރު ޓީމު ތެރޭގައި ހިމެނިގެން ޕްރިމިއާ ލީގަށް ކޮލިފައިވި ތިނަދޫ އަށް މުބާރާތުގެ ފުރަތަމަ ބުރުގައި ކޯޗުކޮށްދިނީ ސްޕެއިނުގެ މާޓިނޭޒް ހުއާން މެނުއަލް އެވެ. އޭނާ މަގާމުން ވަކިކުރީ ޓީމުގެ މެނޭޖްމަންޓާ ބެހޭ ގޮތުން ހަގީގަތާ ހިލާފު ވާހަކަ ދެއްކި ކަމަށް ބުނެ އެވެ.\nމާޓިނޭޒްގެ ކޯޗުކަމުގެ ދަށުން ތިނަދޫ ފުރަތަމަ ބުރު ނިންމާލީ ތިން މެޗުން މޮޅުވެ، އެއް މެޗުން އެއްވަރުވެ 10 ޕޮއިންޓާ އެކު ފަސް ވަނައިގައި އޮވެ އެވެ. މިނިވަން ޗެމްޕިއަންޝިޕުގައި ވާދަކުރި ޓީމުގެ ތެރެއަށް ފުރަތަމަ ޑިވިޝަނުގެ ގިނަ ކުޅުންތެރިންތަކެއް ތިނަދޫން އިތުރުކޮށްފައިވާއިރު އެ ޓީމަކީ އެ މުބާރާތުން އައި ޓީމުތަކުގެ ތެރެއިން ލީގުގައި އެންމެ ނަތީޖާ ރަނގަޅު ޓީމެވެ.\nވިކްޓަރީ އަށް ގިނަ ދުވަސްތަކެއް ވަންދެން ކުޅެ އަދި ވެލެންސިއާގައި ވެސް ދުވަސްތަކެއް ހޭދަކުރި ސުޒޭން ކޯޗިން ފަށާފައި ވަނީ 2002 ވަނަ އަހަރު ވިކްޓަރީގެ ބެންޗުންނެވެ. އެސިސްޓެންޓް ކޯޗެއްގެ ގޮތުގައި އަދި ހެޑް ކޯޗެއްގެ ގޮތުން ސުޒޭން ވަނީ ވިކްޓަރީ އަށް ގިނަ ކާމިޔާބީތަކެއް ހޯދައިދީފަ އެވެ. ވިކްޓަރީން 2012 ވަނަ އަހަރު އިސްތިއުފާ ދިނުމަށް ފަހު ސުޒޭން 2013 ވަނަ އަހަރު މަސައްކަތްކުރީ އެފްއޭއެމްގެ ޑިރެކްޓާ އޮފް ނޭޝަނަލް ޓީމްސްގެ މަގާމުގަ އެވެ.\nއޭގެ ފަހުން 2014 ވަނަ އަހަރު މާޒިޔާއާ ހަވާލުވެ އަލުން ކޯޗިން އަށް ވަނެވެ. އޭނާ ވަނީ މާޒިޔާ އަށް މިދިޔަ އަހަރުގެ އުރީދޫ ދިވެހި ޕްރިމިއާ ލީގާއި ޗެރިޓީ ޝީލްޑުގެ އިތުރުން 2014 ވަނަ އަހަރުގެ އެފްއޭ ކަޕާއި 2015 ވަނަ އަހަރުގެ ޕްރެޒިޑެންޓްސް ކަޕް ކާމިޔާބުކޮށްދީފަ އެވެ. ރާއްޖޭގައި ބާއްވާ ހުރިހާ މުބާރާތެއްގެ ތަށި މާޒިޔާ އަށް ހަމަކޮށްދީފައިވާއިރު ސުޒޭން ވެފައިވަނީ މާޒިޔާގެ 20 އަހަރުގެ ތާރީޚުގައި އެންމެ ކާމިޔާބު ކޯޗަށެވެ.\nމި ސީޒަނުގައި މާލޭ ލީގުގައި ވިކްޓަރީ އަށް ކޯޗުކޮށްދިން ސުޒޭން ވަނީ މައްސަލަ ގަޑެއްގެ ތެރޭގައި އޮވެވެސް އެ ޓީމަށް ރަނގަޅު ނަތީޖާތަކެއް ނެރެދީފަ އެވެ. މާލޭ ލީގުގެ ގަދަ ހަތަރަކަށްވަދެ ޕްރިމިއާ ލީގުން ފުރުސަތު ހޯދަން އެ ޓީމު ކުރި މަސައްކަތް ނާކާމިޔާބުވީ އެންމެ ފަހުން ކުޅުނު ދެ މެޗުގެ ނަތީޖާ ދަށްވުމުންނެވެ.\nބްރޭކަށް ފަހު ލީގު އަލުން ފަށާއިރު ކުޅޭ ފުރަތަމަ މެޗުގައި މި މަހު 14 ވަނަ ދުވަހު ހަވީރު ތިނަދޫ ނުކުންނާނީ ޓީސީ ސްޕޯޓްސް ކްލަބާ ދެކޮޅަށެވެ. ސުޒޭން އެންމެ ފަހުން ކޯޗުކޮށްދިން މެޗުގައި ވިކްޓަރީ ބަލިވީ ޓީސީ އަތުންނެވެ.


ހޭންޑްބޯޅަ މުބާރާތް: މިއަދުގެ މެޗުން މޮޅުވެ ޕޮލިސް ޓީމު ސެމީފައިނަލަށް – Mikal News\nޕޮލިސް ޓީމު މުބާރާތުގެ ސެމީ ފައިނަލަށް\nފުވައްމުލަކު ސްޓޭޑިމަގައި މިހާރު ކުރިޔަށްދާ ވައިލްޑް ސްޓޯން ކޯޑް ޏ.ފެމިލީ އެންޑް ޗިލްޑްރެން ސެންޓަރުގެ އަންހެނުންގެ ހޭންޑްބޯލް މުބާރާތުގެ ސެމީ ފައިނަލަށް ފުވައްމުލަކު ޕޮލިސް ޓީމު ހޮވިއްޖެއެވެ. މުބާރާތުގެ3ވަނަ ދުވަހުގެ ދެ މެޗުން މޮޅުވެފައި ވަނީ ފުވައްމުލައް ޕޮލިސް ޓީީމާއި ފުވައްމުލަކު ނޭޗާ ޕާކް ޓީމެއެވެ.\nފުވައްމުލަކު ނޭޗާ ޕާކްއާއި ޏ.އޭއީސީ ބައްދަލުކުރި މެޗު\nމިއަދު ހަވީރު 3:45ގައި ފުވައްމުލަކު ސްޓޭޑިއަމްގެ ހޭންޑްބޯޅަ ކޯޓުގައި ކުޅުނު ގްރޫޕް އޭ ގެ މެޗުގައި ވާދަކުރީ ފުވައްމުލައް ޕޮލިސް ޓީމް އާއި ހޭޒްގެ ޓީމެވެ. މިމެޗު 11 ގޯލު3ގޯލުގެ ބޮޑު ތަފާތަކުން ކާމިޔާބުކުރީ ފުވައްމުލައް ޕޮލިސް ޓީމެވެ. މިމޮޅާއެކު ކުޅުނު ދެ މެޗުން މޮޅުވެ ފައިދާ 10 ގޯލާއެކުން ޕޮލިސް ޓީމުވަނީ މުބާރާތުގެ ސެމީ ފައިނަލަށް ދަތުރުކޮށްފައެވެ. މިމެޗުން ބަލިވި ހޭޒްގެ ޓީމަށް ސެމީ ފައިނަލުގެ ޖާގައެއް ލިބޭނީ ގްރޫޕުގެ ފަހު މެޗުގައި ފުވައްމުލަކު ނޭޗާ ޕާކްގެ ޓީމު ބަލިކޮށްގެންނެވެ. މިމެޗުގެ މޮޅު ކުޅުންތެރިއަކަށް ހޮވިފައި ވަނީ ފުވައްމުލަކު ޕޮލިސް ޓީމުގެ ފާތިމަތު މާޔާއެވެ.\nމެޗުގެ މޮޅު ކުޅުންތެރިޔާ ޕޮލިސް ޓީމުގެ ފާތިމަތު މާޔާ\nމިއަދު ހަވީރު 4:50 ގައި ކުޅުނު މުބާރާތުގެ 6ވަނަ މެޗުގައި ވާދަކުރީ ފުވައްމުލަކު ނޭޗާ ޕާކް ޓީމު އާއި ޏ.އޭއީސީގެ ޓީމެވެ. މިމެޗު7ގޯލު2ގޯލުން ކާމިޔާބުކުރީ ފުވައްމުލަކު ނޭޗާ ޕާކް ޓީމެވެ. މިއަދުގެ މޮޅާއެކު ފުވައްމުލަކު ނޭޗާޕާކްގެ ޓީމަށް ސެމީ ފައިނަލުން ޖާގައެއް ހޯދުމުގެ ފުރުސަތު ހުޅުވިގެން ދިޔައީއެވެ. މުބާރާތުގައި އެޓީމު ކުޅުނު ފުރަތަމަ މެޗުން ބަލިވެފައި ވުމުން ސެމީ ފައިނަލުގެ ޖާގަ ހޯދުމަށް ގްރޫޕްގެ ފަހުމެޗުގައި ހޭޒްގެ ޓީމު ބަލި ކުރަން ޖެހެއެވެ. މިއަދުގެ މެޗުން ޏ.އޭއީސީ ޓީމު ބަލިވުމާއެކު ކުޅުނު ދެ މެޗުން އެޓީމު ބަލިވެ، ވަނީ މުބާރާތުން ކަޓާފައެވެ. ނަމަވެސް އެޓީމަށް އަދި އެއްމެޗު ކުޅެން އެބަ އޮތެއެވެ. އެއީ މިގްރޫޕުގެ އެންމެ ވަރުގަދަ ޕޮލިސް ޓީމާއި ދެކޮޅަށް ކުޅެން ޖެހޭ މެޗެވެ. މިމެޗުގެ މޮޅު ކުޅުންތެރިއަކަށް ހޮވިފައި ވަނީ ފުވައްމުލަކު ނޭޗާ ޕާކް ޓީމުގެ ހަނީ އާތިފެވެ.\nމެޗުގެ މޮޅު ކުޅުންތެރިޔަ ފުވައްމުލަކު ނޭޗާ ޕާކް ޓީމުގެ ހަނީ އާތިފް\nމި މުބާރާތުގައި ޖުމްލަ 8 ޓީމަކުން ވާދަ ކުރެއެވެ. މި 8 ޓީމު ވަނީ ގްރޫޕް ދެ ގްރޫޕަށް ބަހާލާފައެވެ. ލީގު އުސޫލަށް ކުޅެ، ކޮންމެ ގްރޫޕަކުން އެންމެ ގިނައިން ޕޮއިންޓް ލިބޭ ދެ ޓީމެއް ސެމީ ފައިނަލުގައި ކުރޮސްކޮށް ވާދަކޮށް ފައިނަލަށް ދެޓީމު ހޮވާނެއެވެ. މުބާރާތުގެ ސެމީ ފައިނަލް މެޗުތައް ކުޅެނީ5ޑިސެމްބަރުގައެވެ.\nމާދަމާގެ ފުރަތަމަ މެޗުގައި ޕޮލިސް އާއި ހޭޒް ބައްދަލުކުރާ މެޗުން މޮޅުވާ ޓީމަކަށް އެގުރޫޕުން ފައިނަލަށް ދިއުމުގެ ފުރުސަތު ބޮޑުވާނެއެވެ.\nމާދަމާ، 1 ޑިސެމްބަރު 2021ގައި ކުޅެނީ: ގްރޫޕް ބީގެ4ޓީމެވެ.\nހަވީރު 3:45 ގައި ޏ.ފެމިލީ އެންޑް ޗިލްޑްރެން ސެންޓަރުގެ ޓީމް އާއި ފުވައްމުލަކު ސްކޫލްގެ ޓީމު\nހަވީރު 4:50 ގައި އެމްޖެއެސް ޓީމު އާއި ބްރައިޓްވޭ-ފުވައްމުލައް ޓީމު\nމާދަމާ ޏ.ފެމިލީ އެންޑް ޗިލްޑްރެން ސެންޓަރުގެ ޓީމް އާއި ފުވައްމުލަކު ސްކޫލްގެ ޓީމު ބައްދަލުކުރާ މެޗުން ބަލިވާ ޓީމެއް މުބާރާތުން ކަޓާނެއެވެ.\nފުވައްމުލަކު ނޭޗާ ÷ާކްގެ ކުލުންތެރިއެއްގެ ހަމަލާއެއް އިދިކޮޅު ގޯލަށް\nގުޅުންހުރި މައުލޫތައް:ޖެންޑާ މިނިސްޓްރީ, ީހޭންޑްބޯޅަ


އެދުނީމޭ ލޯތްބާއި އުފާ… ފަހު ބައި – Esfiya\n6 އަހަރު ފަސް…..\nސުހައިލްއާއި ސަނީމް ދާދި އެއްވަރަކަށް ހިނގާލަފައި ދިޔައީ އޮފީހަށް ލިބުނު އައު ކޮންޓްރެކްޓްގެ މަސައްކަތް ދާނެ ގޮތަކާއި މެދު ވާހަކަދައްކަމުންނެވެ. އަހަރުތަށް ފާއިތުވެގެން ދިޔަ ވަރަކަށް ސުހައިލްގެ ހަށިގަނޑަށްވެސް ވަނީ ބަދަލުއައިސްފައެވެ. އިސްތަށިގަނޑުގައި މަދުން ނަމަވެސް ނުރަ ހުއްޓެވެ. ސަނީމް އަށްވެސް ވަނީ ބަދަލުތަކެއް އައިސްފައެވެ. ދެމީހުން އެކީ ގޮސް ސުހައިލްގެ ކެބިންނަށް ވަނެވެ. ސުހައިލް ސަނީމްއަށް ލެޕްޓޮޕުން އެއްޗެއް ދައްކަން ވެގެން އިށީނދެލިއެވެ.\nކުއްލިއަކަށް ދެމީހުންވެސް ސިހިފައި ދޮރާއި ދިމާލަށް ބަލައިލެވުނީ ދޮރުގައި ޓަކިދިން އަޑަށެވެ. ސުހައިލް ކަމިން އޭ ބުނެލުމުން އެމީހަކު އެ ތެރެއަށްވަނެވެ. އެއީ އޮފީހުގެ ސެކިއުރިޓީ ގާޑެވެ. ސުހައިލް ކިހިނެއްވީތޯ ސުވާލުކޮށްލުމުން ސެކިއުރިޓީ އޭނާގެ އަތުގައި އޮތް ސިޓީއުރައެއް ސުހައިލް އަތަށް ދިނެވެ. “ދެންމެ ދޮރުމަތީ އޮއްވާ ފެނުނީ.. ސުހައިލް ސަރ ގެ ނަމުގައި އިނީމަ މި ގެނެސްދިނީ..” އަދަބުވެރިކަމާއި އެކު ސެކިއުރިޓީ ގާޑް އެހެން ބުނެލުމަށްފަހު ދިޔައީ ސުހައިލް އެންމެ ރަނގަޅޭ ބުނެލުމުންނެވެ. ސަނީމް ވެސް އެ ސިޓީ އުރައަށް ނަޒަރު ހިންގާލީ އެހާ ނުރަސްމީ ގޮތަކަށް އެ ސިޓީއައިސްފައިވުމުން އޭގައިވާ އެއްޗެއް ބަލާލަންވެގެންނެވެ. އެ ސިޓީއުރަ އަކީ ބޮޑު ސިޓީ އުރައެކެވެ. ސުހައިލް އެ ސިޓީއުރަ ހުޅުވާލުމާއި އެކު ފެނުނީ ކުޑަ ސިޓީ އުރައެކެވެ. އޭގައި ފުރިފައިވަނީ ލާރިއެވެ. ސުހައިލް ސަނީމްއާއި ދިމާލަށް ބަލައިލީ އެއީ ކޯޗެއްކަން ނޭނގޭތީއެވެ. “ކޮންހާ ލާރިއެއް..” ސުހައިލް ބުނެލިއެވެ. “އެތެރޭގައި އަދިވެސް އޮވެދާނެއެއްޗެއް.. ބަލާބަލަ…” ސަނީމް ބުނެލިއެވެ. ސުހައިލް ބޮޑު ސިޓީއުރަ ބަލައިލި އިރު އޭގެ ތެރޭގައި ގަނޑުކޮޅެއް އޮތެވެ. ސުހައިލް އެ ނަގައި ހުޅުވާލިއެވެ.\n“ލަވް ޔޫ އެން މިސް ޔޫ..” އެ ގަނޑުކޮޅުގައި ލިޔެފައި އިނީ އެހެންނެވެ. ސުހައިލް ސަނީމްއަށް ބަލައިލިއެވެ. ކުއްލިއަކަށް އޭނާގެ ސިކުނޑިގައި ޓަކި ދިނީ އާޝާގެ ސިޓީގައި ލިޔެފައި އިން ބަސްކޮޅެވެ. އަނެއްކާވެސް ގަނޑުކޮޅު ކިޔާލިއެވެ. “ސަ.. ސަނީމް މި.. މި އާޝާއަށް ވެ..ވެއްޖެޔާ؟” ސުހައިލް ބުނެލިއެވެ. ސަނީމްވެސް ދެލޯ ބޮޑުކޮށްލެވުނީ އާޝާގެ އެވާހަކަ ހަނދާންވެގެންނެވެ.\n“ދޮންބޭ….. ވެދާނެ.. ހިނގާ ދޮންބޭ.. އާދޭ..” ސަނީމް އެހެން ބުނެލުމަށްފަހު ސުހައިލްގެ އަތުގައި ހިފައިފާ ދާން އުޅުނެވެ. ސުހައިލް ކޮންތާކަށް ތޯ އެހުމުންވެސް ސަނީމް ސުހައިލް ގޮވައިގެން ކެބިން އިން ނިކުމެލިއެވެ. “ދޮންބޭ…. ތި ގެނެސްދިން މީހަކު ހަމަގައިމުވެސް ބޭރުގައި އިން ކެމެރާއަކުން ނުފިލޭނެ… އަހަރެންގެ ހިތް ބުނަނީ އާޝާއޭ…. އާޝާއަށް ނުވިޔަސް އިނގިދާނެތާ ދޯ ކާކުކަން….ހިނގާ ދޮންބެ ސެކްރިޓަރީ ރޫމްއަށް..” ސަނީމް ބުނެލިއެވެ. ސުހައިލް ސަނީމްގެ ފަހަތުން ހިނގަންފެށިއިރު އޭނާގެ ހިތް ދިޔައީ ތެޅެމުންނެވެ. ލިބުނު ކުޑަ އުއްމީދުވެސް ކެނޑިގެންދާނެތީއެވެ.\nސެކެޓްރީގެ ރޫމްގައި ހަރުކުރެވިފައި ހުރި ކޮމްޕިއުޓަރާއި ކުޅެމުން ސަނީމް މީގެ ގަޑީއިރެއްގެ ކުރި ފެންނަގޮތަށް ހަމަޖައްސާލިއެވެ. އެއަށްފަހު ފަރުވާތެރިކަމާއި އެކު ބަލަން ހުއްޓެވެ. ސުހައިލްވެސް ޓީވީ އަށް ބަލަން ހުއްޓެވެ. ދެތިން ފަހަރު ފާސްޓް ފޯވާޑް ކޮށްލުމާއި އެކު އެމީހުންގެ ލޮލުގައި އަޅައިގަތީ ދޮރުމަތީން އަންހެންކުއްޖެކެވެ. ވީގޮތް ނޭނގުނީ ފާސްޓް ވެފައި ހުރުމުގެ ސަބަބުންނެވެ.. އެހެންކަމުން ވަގުތުން ރިވައިންޑްކޮށްލާ ސްލޯ ކޮށްލިއެވެ. އަދި ފަރުވާތެރިކަމާއި އެކު ބަލަން ތިއްބެވެ. އެ އަންހެންކުއްޖާ ލޯ ނުފެންނަ ވަރުގެ ބޮޑު އައިނެއް އަޅާފައި ހުރިކަން އިނގެއެވެ.. އިސްޖަހާލައިގެން ހިނގާލައިފައި އައިސް އަޅައިގެން ހުރި ބޭގް ދޮރުމައްޗަށް ވައްޓާލިއެވެ. އަދި ވަގުތުން ތިރިވެލިއެވެ. އެ އަންހެންކުއްޖާގެ ފަން ދިގު އިސްތަށިގަނޑު ތިރިވުމާއި އެކު ތަޅުންގަނޑުގައި ޖެހެންފެށިއެވެ. ދަބަހުން ސިޓީއުރައެއް ނަގައި އެތާ ބާއްވާލުމަށްފަހު އެ ކުއްޖާ ތެދުވެ ދަބަސް ރަނގަޅުކޮށްލިއެވެ. އަދި އޮފީހުގެ އެތެރެ ބަލާލުމަށްފަހު ބިއްލޫރި ދޮރުގައި ތުންފަތް ޖައްސާލައިފާ އަވަސް ހިނގުމެއްގައި އެތަނުން ހިނގައިގަތެވެ. އެކުއްޖާގެ މޫނު ނުފެނުނުކަމުގައިވިޔަސް އެއީ އާޝާ ކަން ދެމީހުންނަށްވެސް ޔަޤީންވިއެވެ.\nސުހައިލް ސަނީމްގެ ގައިގާ ބައްދައިގަތީ ކަރުނުންފުރިފައެވެ. “ސަ..ސަނީމް.. މިހާރު.. އޭޝް… މިއަތުގައި ގެންގުޅު އޭޝް މިހާރު ބަލާ… ސަ..ސަނީމް.. އޭޝް އެއީ.. އެއީ ހަމަ އޭޝް…. އޭނާގެ….. ސަނީމް..” ސުހައިލް އަށް އިތުރަކަށް ނުބުނެވުނެވެ. ސަނީމްވެސް ހުރީ ރޮވޭވަރުވެފައެވެ. ނަމަވެސް އޭނާ މަސައްކަތް ކުރީ ސުހައިލް ހަމަޖެއްސޭތޯއެވެ. “ދޮންބޭ… އޭޝް ޖެހޭނީ މިގެއަށް އަންނަން.. މި އާއިލާ އާއި ގުޅެން….” ސަނީމް ބުނެލީ އަޒުމްއަކާއި އެކުގައެވެ. ސުހައިލްގެ ދިރިއުޅުމުގައި މަދީ އެންމެ އެއްޗެކެވެ. އާޝާއެވެ. އެ ކަންވެސް ފުރިހަމަ ކޮށްލަން ސަނީމް ބޭނުންވިއެވެ.\nފުރަތަމަވެސް ގެއަށް ދެވުމާއި އެކު ސުހައިލް އެންމެން ކައިރި އާޝާގެ ވާހަކަ ބުނެލިއެވެ. އަދި މިގެއަށް އާޝާ އަންނަންޖެހޭނެކަން ބުނެލިއެވެ. އާޝާ މިވަގުތު އެ އުޅެނީ މާލޭގައި ކަން ޔަޤީނެވެ. ނަމަވެސް އާޝާ އެ އުޅޭތާކަށް ފުރާފާނެއެވެ. އަނެއްކާވެސް އޭނާއާއި ދުރުވެދާނެއެވެ. އެހެންކަމުން ސުހައިލް މިއަދުން މިއަދަށް މި މާލޭގައި އާޝާ ފެނޭތޯ މަސައްކަތްކުރާނެއެވެ. ގޭ އެންމެން ގެ މޫނުމަތިން ފެނުނީ ހިނިތުންވުމެކެވެ. ސުހައިލް އެހާ އުފާ ވެފައި ހުއްޓާ އެ ފެނުނީ އެތަކެއް އަހަރުތަކެއް ފަހުންނެވެ. އެންމެ ބޮޑަށް އެކަމާ އުފާ ކުރީ ސާނިޔާއެވެ.\nއާޝާ އަނބުރާ އެމެރިކާއަށް ދިއުމުގެ ކުރިން ކުޑަ ބާޒާރެއް ކޮށްލަން ބޭނުންވިއެވެ. އެހެންކަމުން މާލޭގެ ބޮޑެތި ފިހާރަތަކަށް ގޮސްލަން ނިންމިއެވެ. އެކި ފިހާރަ ފިހާރަތަކަށް ވަންނަމުން ގޮސް އޭނާ ބޭނުންވާ އެއްޗެހި ގަނެ ނިންމާލިއެވެ. ފިހާރައަކުން ނިކުންނަނިކޮށް ކުއްލިއަކަށް ޖެހުނީ ކުރިމަތިން ފިހާރައަށް ވަތް ފިރިހެނެއްގެ ގައިގައެވެ. އާޝާ އިސްއުފުލާ ބަލައިލުމެއްނެތި އެއްފަޅިއަކަށް ޖެހިލުމަށްފަހު ހިނގައިގަތެވެ. ނަމަވެސް އަނެއްކާވެސް ހުއްޓުނީ އޭނާގެ ފަން ދިގު އިސްތަށިގަނޑުއަށް ކުއްލި ބާރެއް އެރުމުންނެވެ. އާޝާ ފަހަތް ބަލައިލިއެވެ. އަދި އާޝާއެކޭ އެއްވަރަށް އެ ފިރިހެންކުއްޖާ ވެސް ފަހަތް ބަލައިލިއެވެ. އެއާއި އެކު ދެމީހުންގެ ދެލޯ ބޮޑުވިއެވެ. ގައިން ވާގިހުސްވިފަދައެވެ. ކުރިމަތީ ހުރި އިޒާންވެސް އާޝާއާއި ދިމާލަށް ބަލަން ހުރެވުނީ ގަބޫލުކުރަން އުނދަގޫވެފައެވެ. އާޝާގެ ދިގު އިސްތަށިގަނޑު އިޒާންގެ ގަޑީގައި އަޅައިގަނެފައި އޮތް އިރު އެދެމީހުންގެ ނަޒަރު އެކަކު އަނެކަކު ގައިން ވަކި ނުވެއެވެ. އާޝާ ހިންދިރުވާލިއެވެ. އެއަށްފަހު އޭނާގެ އިސްތަށިގަނޑަށް ދަމައިގަންނަން އުޅުނެވެ. ނަސީބަކުން އާޝާގެ އިސްތަށިގަނޑު ގަޑިން ނައްޓާލިއެވެ. އާޝާ އިސްޖަހާލަމުން އަވަސް އަވަހަށް ހިނގައިގަތެވެ. އިޒާން އާޝާގެ އަތުގައި ހިފަހައްޓާލިއެވެ. އާޝާ އޭރު ހުރީ ރޮވެންވެފައެވެ. “އޭޝް……” އިޒާންގެ އަނގައިން އުދަގުލަކުން އެ އަޑު އައެވެ. އާޝާ ފަސްއެނބުރި ބަލާލުމެއްނެތި އޭނާގެ އަތް ދަމައިގަނެވޭތޯ އުޅުނެވެ. ނަމަވެސް އެކަމެއް ނުވިއެވެ. “އިޒާން ޕްލީސް ލީވް މީ…” އާޝާ ބުނެލިއެވެ. އިޒާން އާޝާގެ އަތުން ދޫކޮށްލިއެވެ. އާޝާ ފަސްއެނބުރި އިޒާން އަށް ބަލައިލުމަށްފަހު އަވަސް އަވަހަށް ފިހާރައިން ނިކުތެވެ.\nއިޒާން ވެސް އާޝާގެ ފަހަތުން ހިނގައިގަތެވެ. “އޭޝް.. ކޮ..ކޮންތާކު މި ހުރިހާ ދުވަހު އުޅުނީ އޭޝް އަށް އިނގޭތަ ވީ ގޮތް؟ ހައު އައި ފެލްޓް؟؟” އިޒާން އާޝާއާއި އެއްވަރަށް ހިނގަމުން ބުނެލިއެވެ. އަޝާ ޖަވާބެއް ނުދީ އަވަސް އަވަހަށް ހިނގަންފެށިއެވެ. “އޭޝް އެންމެ ފަހަރަކުވެސް ބުނެބަލަ ވާހަކަ ދައްކަބަލަ..” އިޒާން ބުނެލިއެވެ. އާޝާ އެވަރުންވެސް ގޮތް ދޫނުކުރިއެވެ. “އޭޝް އަށް އިނގޭތަ؟؟ އޭޝް އެހެން ހެދީމަ… އައި ތޯޓް އިޓް ވޯސް މައި ފޯލްޓް… ލަންކާ ދެކެ މިހާރު ވަރަށް ފޫހިވެ… އެދުވަހުން އެދުވަހަށް ލަންކާއިން މިކޮޅަށް ބަދަލުވިން.. އޭޝް…. ނޮޓް އޮންލީ މީ… ހޯލް ފެމިލީ.. ސުހައިލްބެ.. އެންމެންވެސް އޭޝްއާއި ނުލާ ކޮމްޕްލީޓެއްނޫން.. އެ އައިލާވެސް….” އިޒާން ބުނެލިއެވެ. އަޝާ ހުއްޓުނެވެ. އެއަށްފަހު ފުން ނޭވައެއް ލާ މަގުމަތިން ޓެކްސީއެއް ހުއްޓުވިއެވެ. އެންމެފަހަރަކުވެސް އިޒާންއަށް ބަލައިލުމެއް ނެތި އާޝާ ކާރަށް އެރިއެވެ. ކާރު ނައްޓާލީ އިޒާން އެ ހުރިތާ ހުއްޓައެވެ. އާޝާ ފުން ނޭވައެއް ދޫކޮށްލުމަށްފަހު ލޮލުން އައި ކަރުނަތަށް ފޮހެލިއެވެ.\nއިޒާން ތަންކޮޅެއް ބާރަށް ދުވެފައި އޭނާގެ ސައިކަލަށް އަރާލިއެވެ. އަދި އާޝާ އެރި ކާރުގެ ފަހަތުން ދުއްވަންފެށިއެވެ. ކާރު އަޝާ އުޅޭ އެޕާރޓްމެންޓަށް ހުއްޓުމާއި އެކު އާޝާ އޭނާގެ ކޮތަޅުތަށް ހިފައިގެން ފޭބުމަށްފަހު ލާރި ދައްކާލިއެވެ. އިޒާން ފިލައި އިނދެގެން އާޝާގެ ހަރަކާތްތަށް ބެލިއެވެ. އާޝާގެ ހަށިގަނޑަށް އައިސްފައިވާ ބަދަލު އިޒާންއަށް ފާހަގަކުރެވުނެވެ. އުނަގަނޑުން ތިރިއަށް އަރައި އެއ އިސްތަށިގަނޑުގެ ތެރެއިން އެ މައުސޫމް މޫނު އަދިވެސް ވިދާ ބަބުޅައެވެ.\nއިޒާން ވަގުތުން އޭނާގެ ސިކުނޑިއަށް އައި ހިޔާލާ އެއްގޮތަށް ކަންތަށް ކުރަން އުޅުނެވެ. ސައިކަލުގައި ސުހައިލްމެން ގެއަށް ދިޔައީ އޭނާއަށް ދެވޭނެ އެންމެ ބާރުމިނުގައެވެ.\nއިޒާން ސުހައިލްގެ ގެއަށް ގޮސް ބެލްޖަހާލިއެވެ. އެއާއި އެކު ފަޒީލާ ދޮރުހުޅުވާލިއެވެ. “އަނހަ އިޒާން…. ހާދަ ދުވަހެއްފަހުން… ” އިޒާން ވަނުމަށް ތަންދައްކަމުން ފަޒީލާ ބުނެލިއެވެ. “ދައްތާ… އޭޝް…. އަޅުގަނޑަށް އޭޝް ފެނިއްޖެ..” އިޒާން ބުނެލިއެވެ. އޭރުވެސް އޭނާގެ ހިތް ދިޔައީ އޮބިނޯންނަވަރަށް ތެޅެމުންނެވެ. “ކީކޭ؟؟ކޮންތާކުން؟ ކޮބާ؟؟” ފަޒީލާ އިޒާން އާއި ދިމާލަށް ބަލަންހުރެ ބުނެލިއެވެ. “ދައްތާ މީހަމަ ތެދު…. އެއީ ހަމަ އޭޝް.. ދައްތާ ކޮބާ ސުހައިލްބެ އަވަހަށް ގޮވާބަލަ..” އިޒާން ބުނެލިއެވެ. ފަޒީލާ އަވަސް އަވަހަށް މައްޗަށް އަރައިގެން ދިޔައީ ސުހައިލްއަށް ގޮވަންވެގެންނެވެ. ސުހައިލް އަށް ފަޒީލާ ބުނި އެތި ޔަޤީން ނުވެގެން ތިރިއަށް ފައިބައިފައި އައީ ހަރުކޮށެވެ.\n“ކީކޭ އިޒާން..އާޝާ އޭ؟؟” އިޒާން އާއި ހަމައަށް އަރާލައިފާ ސުހައިލް ބުނެލިއެވެ. އިޒާން ބޯޖަހާލިއެވެ. “ބޭބޭ.. އެއީ އޭޝް… އަޅުގަނޑު ވާހަކަ ދައްކީމަ ވެސް ދިޔައީ…. އަޅުގަނޑު ފަހަތުން ދިޔައިން…. އަޅުގަނޑަށް އިނގޭ ގެވެސް… ބޭބޭ ހިނގާ ދާން…” އިޒާން ސުހައިލްގެ އަތުގައި ހިފާލައިފައި ބުނެލިއެވެ. ސުހައިލް އާއެކޭ ބުނެލުމަށްފަހު އިޒާން ގެ ފަހަތުން ހިނގައިގަތީ ފަޒީލާ ކައިރި އެންމެންގާތު އެވާހަކަ ބުނުމަށާއި ސުހައިލް އަންނަންވާއިރަށް ގޭގާ އެންމެންވެސް ތިބުމަށް ބުނެފައެވެ.\nސުހައިލް އޭނާގެ ސައިކަލަށް އަރައި ދުއްވާލީ އިޒާންގެ ސައިކަލާއި ދާދި އެއްވަރަކަށެވެ. “އިޒާން…. މިއަދު ލިބުނު ސިޓީއެއް…. ލާރި ހުރި.. އެއީ އޭޝް ދިން އެއްޗެއް…… ކެމެރާއިން ބެލިއިރު އަންހެންކުއްޖެއް އެ ސިޓި އުރަ ދޮރުމައްޗަށް ލާފަ ދަނީ.. ދިގު އިސްތަށިގަނޑެއް ހުންނަނީ.. މޫނެއް ނުފެނުނު އެކަމް..” ޓްރެފިކަށް ހުއްޓި ހުރެ ސުހައިލް އިޒާންކައިރި ބުނެލިއެވެ. “ބޭބޭ އެއީ އާޝާ ހަމަ… އަޅުގަނޑުގެ މި ގަޑީގައި އާޝާގެ އިސްތަށިގަނޑު އަޅައިގަތީ.. އެދިގު އިސްތަށިގަނޑު..” އިޒާން ބުނެލިއެވެ. ސުހައިލް އާޝާއާއި ބައްދަލުކުރާ ހިތް އިތުރަށް ވިއެވެ. އޭނާގެ ހިތް އޮބި ނޯންނަވަރަށް ތެޅެމުން ދިޔައެވެ.\nއިޒާން އާޝާ އައި އެޕާރޓްމެންޓް ކުރިމަތީ ސައިކަލު ޕާކޮކޮށްލުމަށްފަހު ސުހައިލްއާއި އެކު އެތެރެއަށް ވަނެވެ. “އެކަމް މިތާނގަ ކިހިނެއް އާޝާ ހޯދާނީ؟؟ ގާޑް ކައިރި އަހަމާ…” އިޒާން އެހެން ބުނެލުމަށްފަހު ސެކިއުރިޓީ ގާޑާއި ދިމާލަށް ދިޔައެވެ. “މިތާނގަ އުޅޭތަ އާޝާ ކިޔާ ކުއްޖެއް؟؟” އިޒާން އަހާލިއެވެ. ގާޑް ފޮތް ޗެކްކޮށްލިއެވެ. އެއަށްފަހު ބޯ ޖަހާލިއެވެ. “ކޮންތަނެއްގަ އުޅެނީ..؟؟؟” އިޒާން އަހާލީ ކެތްމަދުވެފައެވެ. “ސޮރީ ސަރ… އަޅުގަނޑުމެންނަށް މައުލޫމާތު ދެވޭނީ އެ ބޭފުޅާގާތު އަހާލާފަ….” ސެކިއުރިޓީ ގާޑް ބުނެލިއެވެ. ސުހައިލް އިޒާންއަށް ބަލައިލިއެވެ. “އަހައިފިއްޔާ ނުވައްދާނެ… ގާޑް… އަސްލުވެސް އިޓްސް ވެރީ އާރޖެންޓް.. ޕްލީސް… ޓްރަސްޓް މީ…. ޕްލީސް އޭނާގެ އިންފޯރސް ދީބަ..” އިޒާން އާދޭސްކުރިއެވެ. “ސޮރީ ސަރ.. ގަވާއިދާއި ހިލާފެއް ނުވެވޭނެ…” ގާޑް ބުނެލިއެވެ. އިޒާން ނިތްކުރިމަތީ އަތް އަޅާލިއެވެ. “ބޭބޭ ދެން ކިހިނެއްހަދަނީ؟؟؟”އިޒާން ބުނެލިއެވެ. ސުހައިލްވެސް ގޮތް ހުސްވިފަދައެވެ.\n“ގާޑް…… މީ.. މި އާޝާގެ ބައްޕަ… ބައްޕަ އަކު ދަރިއަކާއި ބައްދަލު ކުރުމުގެ ހުއްދައެއް ހޯދާކަށް ނުޖެހޭނެ ކަންނޭނގެ…” ސުހައިލް ގާޑް ކައިރި ބުނެލީ އުއްމީދުން ފުރިގެންވާ ބެލުމަކުން ބަލަންހުރެފައެވެ. “ސަރ… ރޫލްސް އާރ ރޫލްސް.. އެކަމް މައްސަލައެއް ނެތް.. އާޝާ އުޅެނީ…….. އަމްމް…5ވަނަ ފްލޯރ ގަ.. ފައިވް ބީ… އަޅުގަނޑު ހީކުރަން އާޝާ މޭމްގެފަރާތުން ޝަކުވާއެއް ނުލިބޭނެކަމަށް.. އަޅުގަނޑު ގެ ޖޮބް ދާނެ…” ގާޑް ބުނެލިއެވެ. ސުހައިލް އިޒާންއާއި ދިމާ ބަލައިލުމަށްފަހު އެތެރެއަށް ވަންނަން ދިޔައީ ގާޑް ކައިރި ހާސްނުވާށޭ ބުނެފައެވެ.\nފަސްވަނަ ފްލޯރ ގެ ފައިވް ބީ ގެ ކޮޓަރި ދޮރުމަތީ ސުހައިލްއާއި އިޒާން މަޑުކޮށްލައިގެން ހުރިއިރު ދެމީހުންގެ ހިތުގައި ވެސް އުފެދެނީ އެއް ޝުއޫރުތަކެކެވެ. ބެލްޖަހާލި ސުހައިލް ހުރީވެސް ތުރު ތުރު އަޅައެވެ.\nއާޝާ ފޯނެއްގައި ހުރެގެން ދޮރު ހުޅުވާލީ ކުރިމަތީ އިޒާންއާއި ސުހައިލް ހުންނާނެ ކަމަކަށް ނޫނެވެ. އާޝާ ފޯނުގައި ހިފަހައްޓާލައިގެން ހުރި ގޮތަށް ހުރެވުނީ ދެމީހުންނަށްވެސް ބަލަހައްޓައިގެން އެ ބޮޑު ދެލޯ އިތުރަށް ބޮޑުކޮށްލައިގެންނެވެ. ލީ ނޭވައިވެސް ބޭރުކުރަން އޭނާ ހުރީ ހަނދާން ނެތިފައެވެ. އާޝާ ފޯނަށް ޖަވާބެއް ދިނުމެއްނެތި ފޯނު ކަނޑާލިއިރުވެސް އޭނާގެ ނަޒަރު ހުރީ ކުރިމައްޗަށެވެ. އެ ދެލޮލުން ކަރުނަ ހިލެންފެށިއެވެ. ސުހައިލްއަށް ވެސް ވީއެވަރެވެ. “ޕްރިންސެސް..” ސުހައިލް އެހެން ބުނެލުމަށްފަހު އާޝާގައިގާ ބައްދައިގަތެވެ. އާޝާ އަށް ހަރަކާތެއްވެސް ކޮށް ނުލެވުނެވެ. އިޒާން އެދިމަ ބަލަން ހުރީ ފެންކަޅިވެފައި ހުރެގެންނެވެ. އާޝާ ވެސް ކުޑަކޮށް ކޮރާލާ ސުހައިލްގެ ގައިގާ ބައްދައިގަތެވެ. އެއާއި އެކު އޭނާ ފަޅައިގެން ދިޔައެވެ. “ކޮންތާކަށްތަ ދިޔައީ އޭޝް.. މޮޔަ ކުއްޖާ… އެންމެން އުފާވާނީ އޭޝް އައީމަ ކަމެއް އޭރަކު ނޭނގޭތަ؟؟ އޭޝް އަށް އިނގޭތަ މި6އަހަރު ވޭތުވެގެން ދިޔަ ގޮތެއް؟ އެންމެން އޭޝް ލިބޭނެކަމަށް ކުރާ އުއްމީދެއް…” ސުހައިލް އެ ހުރިގޮތަށް ހުރެ ބުނެލިއެވެ.\n“ނޯ ޑޭޑް.. އެއީ އަޅުގަނޑު ގެ ގެއެއް ނޫން… އަޅުގަނޑުގެ ތަނެއްވެސް ނޫންމީކީ.. މި ބޮޑު މާލެ.. މި ފަސްގަނޑު.. މީ އަޅުގަނޑަށް ނޭނގޭ ތަނެއް.. ދަންނަ މީހެއްނެތް.. އާއިލާ މީހެއްނެތް.. ޑޭޑް… ނައު އަމް ފައިން.. ނައު އައި ކޭން ލިވް މައި ލައިފް… ސެޓްލް ވެއްޖެއީމޭ ޑޭޑް.. ނައު އައި ހޭވް މައި އޮއުން ލައިފް.. ޖޮބް… މާލޭ އައީވެސް ޑޭޑް އަށް ލާރި ދިނުމުގެ ބޭނުމުގައި… ޕްލީސް ޑޭޑް ދެން ދޭ… ޕްލީސް… އަޅުގަނޑު ގެއަކީ މިހާރު އެހެން ތަނެއް. މީ އަޅުގަނޑު ގެއެއްނޫން..” އާޝާ ބުނެލީ ސުހައިލްއާއި ދުރަށް ޖެހިލަމުންނެވެ.\nސުހައިލް ދެބުމަ ގޮށްޖަހާލިއެވެ. “އާޝާ…! ތީ ބައްޕަގެ އަދި ބައްޕަގެ އާއިލާގެ އަންހެންކުއްޖެއް…. ދެން ނުވާނެ އިތުރަށް ބަހުސް ކޮށްގެން.. ހިނގާ ގެއަށް..” ސުހައިލް އާޝާގެ އަތުގައި ހިފައިފައި އެނބުރިލިއެވެ. “ޑޭޑް…. ޕްލީސް… އަޅުގަނޑު ފުރަން މިއުޅެނީ މިއަދު…. އަޅުގަނޑު ކުރަން އައި ކަންތަށް ނިމިއްޖެ…. އެހެންނޫނަސް މިހާރު އަޅުގަނޑުގެ ދިރިއުޅުން ބަދަލުވެއްޖެ…. އެއްކޮށް ބަދަލުވެއްޖެ.. ޑޭޑް… އައި ޑޯންޓް ވޯންޓް ގޯ ބެކް..” އާޝާ ސުހައިލްގެ އަތުން އޭނާގެ އަތްދަމައިގަތެވެ. “އެއި ކީއްވެ؟؟” ސުހައިލް ބުނެލިއެވެ. އަޑުގައިވަނީ މާޔޫސްކަމެވެ. “އެއީ އަޅުގަނޑުގެ އާއިލާ ނޫންވީމަ.. ނިސްބަތްވާ ގެ ނޫންވީމަ… އަޅުގަނޑު ބޭނުންނުވާތީ އެއްލާލި ބައްޕަ އުޅޭތީ… އަޅުގަނޑު ދެކެ ނަފްރަތު ކުރާ އެންމެން އުޅޭތީ…. އަޅުގަނޑުގެ ނަމުގައި ސުހައިލް އިނެއްކަމަކު ސުހެއިލްގެ ދަރިއަކަށް ނުވާތީ.. އެ އާއިލާގައި އަޅުގަނޑު ހަމައެކަނި އެކްސެޕްޓް ކުރާ ސުހައިލް.. ޔޫސުފް ސުހައިލްގެ ދަރިއަކަށް ނުވާތީ…. އެގޭ މީހަކާވެސް ގުޅުމެއްނޯވޭ މިހާރު… ބޭނުންނުވެގެން އެއްލާލި ބައްޕައެއްގެ އާއިލާއާއި ކޮން ގުޅުމެއް އޮންނާނީވެސް.؟؟؟؟ ޑޭޑް ޑޯންޓް ފޯރގެޓް ދެޓް އައި އެމް ނޮޓް ޔުއަރ ޑޯޓަރ.. މިއަދު ބައްޕަ ބަލާއަޔަސް އިއްޔެ ދަރިއެއްގެ ގޮތުގައި ގެންގުޅުނަސް އަބަދު ސަޕޯޓް ކުރިއަސް މީ ބައްޕަގެ ދަރިއެއްނޫނޭ…. ބައްޕަގެ ލެއެއްނޫން… ބައްޕައާއި އެއްވެސް ގުޅުމެއްހުރި މީހެއްނޫން… ” އާޝާ ބުނެލިއެވެ. އޭނާއަށް އެހެން ބުނެވުނީ ވަރަށް ބާރަށެވެ. އޭރު ދެލޮލުން ފައިބާ ކަރުނަތަށް އިތުރުވިއެވެ. ސުހައިލް އަށް ލިބުނީ ހައިރާންކަމެކެވެ. އާޝާ އެކަހަލަ އެއްޗެއް ބުނާނެކަމަކަށް އެނާ ހިއެއްވެސް ނުކުރެއެވެ. އާޝާއަށް ވެސް ވީ އެވަރެވެ. އޭނާ އެއީ ބުނަން ބޭނުންވި އެއްޗެއް ނޫނެވެ. “އޭޝް…….! ކީކޭތަ ތިކިޔަނީ؟؟ އެބަ އިނގޭތަ ތިކިޔާ އެއްޗެއް…. އެންމެ ފަހަރަކު ގެއަށް އައިސްފައި ބަލާބަލަ.. އެންމެ ފަހަރަކު ގެއަށް ވަދެބަލަ.. އޭރުން ހަމަގައިމުވެސް އާޝާ ގެ ތި ވިސްނުން ބަދަލުވެދާނެ..އެކަމު ގެއަށް އައުމަށްފަހު އާޝާގެ ވިސްނުން ބަދަލު ނުވިއްޔާ އެކަކުވެސް އާޝާ ނުހުއްޓުވާނެ….. އައި ޕްރޮމިސް… ޖަސްޓް ކަމް ވިތު އަސް..” އިޒާން ބުނެލިއެވެ. އަޑުގައިވަނީ ނުރުހުމެވެ. ސުހައިލްއަށް އެއްޗެއް ބުނާކަށް ނޭނގުނެވެ. އަދިވެސް އޭނާ ހުރީ ދެންމެ އިވިގެން ދިޔަ ބަސްތަކަށް ގަބޫލުނުކުރެވިފައެވެ. އޭނާ ދެއަތުން ބަލާ ބޮޑު ކުރި ދަރިފުޅުގެ އަނގައިން އޭނާ އެއީ ބައްޕައެއް ނޫނޭ ބުނުމުން އެ ހިތަށް ކުޅަދާނަ ނުވީއެވެ. އެ ހިތި ތެދު އަޑުއަހަން އުނދަގޫވީއެވެ.\nއާޝާ ވިސްނާލިއެވެ. އާޝާގެ ވިސްނުން ބަދަލެއް ނުކުރާނެކަމަށް ހިތާހިތުން ބުނެލުމަށްފަހު އިޒާން މެންނާއި އެކު ދާން އޭނާ ނިންމިއެވެ. އެންމެ ފަސޭހައިން މިތަނުން އުނދަގުލެއް ނެތި ދެވޭނީ އޭރުންނެވެ. ސުހައިލް އާއި އިޒާންގެ ފަހަތުން އާޝާ އައެވެ. އާޝާ ސުހައިލް ގެ ސައިކަލުގެ ފަހަތަށް އެރިއެވެ. ސުހައިލް ސައިކަލު ސްޓާރޓް ކޮށްލިއެވެ. “ޑޭޑް އަމް ސޮރީ….” އާޝާ ސުހައިލްގެ ކޮނޑުގައި ބޯ އަޅާލަމުން ބުނެލިއެވެ. ބުނެވުނު އެތީގެ ސަބަބުން ސުހައިލް ދެރަވީކަން އޭނާއަށް އިނގުނެެ. ސުހައިލް އަށް ހަމަޖެހުމެއް ލިބުނު ފަދައެވެ. ހިތުގައި ދެންމެ އުފެދުނު ތޫފާންގަނޑު އެ ތިން ލަފުޒުންވެސް ހިނދުނެވެ. އެއީ ހަޤީޤީ ބައްޕައަށް ނުވިއެއްކަމަކު އެ އިހްސާސްއަކީ ހަޤީޤަތެވެ. ބައްޕައަކު ދަރިއެއްދެކެ ވާލޯބި ސުހައިލްވެސް ވެއެވެ. “ބައްޕަ ޕްރިންސަސް ކުރާ އެއްވެސް ކަމަކަށް މާފުނުކޮށެއް ނުހުންނާނެއެއްނު.. އިނގޭތަ އޭޝްއަށް.. ސްޓިލް ޔުއަރ މައި ޕްރިންސެސް.. އެކަމް މިހާރު ގެއަށް އައިއްސި އެ ޖާގައާއި ވާދަ ކުރާ ވަރު ކުއްޖެއް…. އޭޝް ކަހަލަ..” ސުހައިލް ބުނެލިއެވެ. އާޝާ ވިސްނާލިއެވެ. ކާކުހޭ އެހުމުން ސުހައިލް ނުބުނިއެވެ. “އެކަމް ޑޭޑް… ޕްލީސް އަޅުގަނޑު ނުހުއްޓުވާތި.. ޕްލީސް.. އަޅުގަނޑު ވަރަށް އުފަލުގައި އަމިއްލަ ދިރިއުޅުމައިގެން މި އުޅެނީ” އާޝާ ބުނެލިއެވެ. ސުހައިލް އާއެކޭ ބުނެލިއެވެ. “އޭޝް އެންމެންނާއި އެންމެ ފަހަރަކު ބައްދަލުކޮށްލާ… އެއަށްފަހު ނިންމާ….” ސުހައިލް ބުނެލިއެވެ. އާޝާ ބޯ ޖަހާލިއެވެ.\nގޭގެ ދޮރުމައްޗަށް ސައިކަލު ހުއްޓުމާއި އެކު އާޝާ އެ ގެއަށް ބަލައިލިއެވެ. އަދި ފުން ނޭވައެއްދޫކޮށްލިއެވެ. މީގެ6އަހަރުކުރިން އޭނާ ހުއްޓުނި ގެ ކުރިމައްޗާއި މިއަދު އެ ފެންނަ ގެއަކީ މުޅިން ތަފާތު ގެއެކެވެ.5ބުރިއަށް ހިއްލާފައިވާ އެ ގެ ބޭރުން ހީވަނީ ފައިވް ސްޓަރ ހޮޓަލެއްހެންނެވެ. ސުހައިލް އާޝާގެ އަތުގައި ހިފަހައްޓާލައިގެން އެތެރެއަށް ވަނެވެ. ބެލްޖަހާލުމާއި އެކު ދޮރު ހުޅުވިގެން ދިޔައެވެ. ދޮރު ހުޅުވީ ފަޒީލާއެވެ. ފަޒީލާ ކަރުނުން ފުރިފައިވާ ލޮލަކުން އާޝާއަށް ބަލައިލުމަށްފަހު އާޝާގެ މޫނުގައި ފިރުމާލިއެވެ. “ސުހައިލް.. އާޝާ އެއްވެސް ބަދަލެއް ނުވޭ… އިސްތަށިގަނޑު ދިގުކަން އެކަނި..” ފަޒީލާ ބުނެލިއެވެ. އާޝާ އަމިއްލަ އިހްސާސްތަށް ކޮންޓްރޯލް ކުރަމުން ހިނިތުންވެލިއެވެ. އެ ދުރުކަން ފަޒީލާއަށް ފާހަގަކުރެވުނެވެ. ކުއްލިއަކަށް އެންމެންނަށްވެސް ފަހަތް ބަލައިލެވުނީ ކުޑަކުއްޖަކު “ކުޑީ” އޭ ކިޔަމުން ދުވެފައި އައި އަޑަށެވެ.\nއެ ކުއްޖާ އައިސް އާޝާ ގެ ގައިގާ އޮޅުލައިގަތެވެ. އާޝާ ދެލޯ ބޮޑުކޮށްލާފައި އެ ކުއްޖާއާއި ދިމާ ބަލައިލިއެވެ. އަދި ތިރިވެލިއެވެ. އެ ކުއްޖާ އަނެއްކާވެސް އާޝާގެ ގައިގާ ބައްދާލިއެވެ. އާޝާ ފަޒީލާއާއި ދިމާލަށް ބަލައިލިއެވެ. “ކުޑީ އިނގޭތަ ޝައި މިސް ވީ ވަރު… ކުޑީ ދެން ނުދަންޗޭ މިތަނުން..” އެ ކުއްޖާ ބުނެލިއެވެ. އެ މައުސޫމް އަޑުން ހަރުވެފައި އިން އާޝާގެ ހިތް ކަފަކޮޅަކަށް ވީ ފަދައެވެ. އާޝާއަށް އެއީ ކާކުކަން ނޭނގުނުކަމުގައި ވިޔަސް އެ ކުއްޖާ ގައިގާ ބައްދާލިއެވެ. “ކުޑީ ޝައިވެސް ބޭނުން ކުޑީ ކަހަލަ ލޯންގް ހެއަރ އެއް…..” އެ ކުޑަކުއްޖާ ފަހަތުން ފެންނަ އާޝާގެ އިސްތަށިގަނޑަށް ބަލައިލިއެވެ. އާޝާ އެ ކުއްޖާ ގޮވައިގެން ކޮޅަށް ތެދުވެލިއެވެ. ފަޒީލާ އާޝާއަށް އެތެރެއަށް ވަނުމަށް ދައުވަތު އެރުވިއެވެ. އާޝާ އެތެރެއަށް ވަދެލިއެވެ.\nމުޅިގެޔަށް އައިސްފައިވާ ބަދަލު އާޝާއަށް ފާހަގަކޮށްލެވުނެވެ. ” ބޮޑު ބައްޕާ ! ބޮޑު ބައްޕަ ބުނީމެއްނު ޝައި އަށް ޕްރިންސެސް އަކަށް ވެވޭނީ ބޮޑު ބައްޕަގެ ޕްރިންސެސް އައީމައޭ .. މިހާރު ކުޑީ އެއައީނު.. ދެން މަންމި ހުންނާނެ ދެރަވެފަ” ކުޑަ ކުޑަ ޝައި ބުނެލީ ހެމުން ސުހައިލްއަށެވެ. “ލައްބަ ޝައި… މިހާރު ޝައި އަށް ތިވެވުނީ ބޮޑު ބައްޕަގެ ކުޑަ ޕްރިންސެސް އަށް..” ސުހައިލް ބުުނެލުމުން އާޝާ ހޭންފެށިއެވެ. ސުހައިލް އެ ބުނި އާ ކުއްޖަކީ ޝައިކަން އާޝާއަށް އިނގުނެވެ.. “ކޮބާ ޝައިގެ މަންމި އަކީ؟” އާޝާ ބުނެލީ އެ ކުއްޖާގެ މަންމައަކީ ކާކުކަން އެނގެން ބޭނުންވާލެއް ބޮޑުކަމުންނެވެ. “މަންމީ….އާދޭ…” ޝައި ގޮވާލިއެވެ. ސިޑިމަތީ ހުރި އިސްރާ ފޭބިއެވެ. އޭނާގެ ދެލޮލުގައި ވަނީ ކަރުނައެވެ. އާޝާ އަށް ހުރި ފިޔަވަޅު މަތީ ހުރެވުނެވެ. “އި…އިސްކޮ…؟” އާޝާ އަށް ބުނެލިއެވެ. އެއާއި އެކު އިސްރާ ދުވެފައި އައިސް އާޝާގެ ގައިގާ ބައްދާލިއެވެ. ކުޑަ ކުޑަ ޝައި އޭނާގެ ދެއަތުން ދެމީހުން ކައިރިކޮށްލިއެވެ. “ކުޑީ…. އަދި މި އުޅެނީ ތުތީ ވަރަށް ފޮނިވާނެ.. ބުނަނީ ތުތީ ވައްތަރީ ކުޑީއާއޭ… އެކަމް ކުޑީ ކަހަލަ އިސްތަށިގަނޑެއްނޫން އިންނަނީކީ.. ޝައި އެންމެ ވައްތަރު ވާނީ ކުޑީ އާއި..”4 އަހަރުގެ ކުޑަ ކުޑަ ޝައި ހީވަނީ ބޮޑު އަންހެނެއްހެންނެވެ. އާޝާ ފެނިފައި ނުވިޔަސް ޝައި އެ ބެހެއްޓި ގާތްކަން އާޝާއަށް ކަމުދިޔައެވެ. އެއީ އިސްރާގެ ކަމެއްކަން ޔަޤީނެވެ. އާޝާ އަނެއްކާވެސް ހޭންފެށިއެވެ. އިސްރާ އާޝާއާއި ދުރުވެލިއެވެ. އާޝާގެ ފަހަތުގައި އެމަންޒަރު ބަލަން ސުހައިލް އައި ފަޒީލާ އަދި އިޒާންވެސް ހުއްޓެވެ. “މިހާރު ކޮން ތުތީއެއް؟” އާޝާ ބުނެލިއެވެ. އޭނާ ރަނގަޅަށްވެސް ހުރީ ޝައިގެ ޖާދޫގައި ޖެހިފައެވެ.\n“ތުތީ.. ދެން އާދޭ ތުތީވެސް..” ޝައި ބުނެލިއެވެ. އާޝާ އަށް ސިޑިން ފައިބައިގެން އައި އިޝާ ފެނިފައި އެދިމާލަށް ބަލަހައްޓައިގެން ހުރެވުނެވެ. ހީވީ ލޯގަނޑުން އޭނާގެ މޫނު ފެނުނުހެންނެވެ. ތަފާތަކީ އިޝާގެ އިސްތަށިގަނޑެވެ. އިޝާ އައިސް އާޝާގެ ގައިގާ ބައްދާލިއެވެ. އާޝާ އުފަލުން އިޝާ ގެ ގައިގާވެސް ބައްދާލިއެވެ. “ކުޑީ އައި މިސްޑް ޔޫ..” އިޝާ ބުނެލިއެވެ. “ނޯ ވީ މިސްޑް ޔޫ..” އިސްރާ ވެސް ބައްދާލަމުން ބުނެލިއެވެ. އާޝާގެ އަތުގައި އިން ޝައި އުފަލުން ހީވީ އެހެން ކަމެއްވެގެން އުޅުނުހެންނެވެ. “ކޮ..ކޮބާ އެންމެން.؟” އާޝާ އަހާލީ އިސްރާ ކައިރިއެވެ.\nއެއާއި އެކު އެންމެން ސިޑީން ފައިބައިގެން އައެވެ. އާޝާގެ ކާފަ ޔޫސުފްވެސްމެއެވެ. އާޝާއަށް ޔޫސުފް ފެނުނު މީ ފުރަތަމަ ފަހަރެވެ. އެންމެން އެކީ ފެނުމުން އާޝާގެ ދެލޮލުން ކަރުނަ ފައިބައިގެން ދިޔައެވެ. ގެއަށް އައި އައު މެހެމާނާއިވެސް އާޝާއަށް ފެނުނެވެ. އިސްރާގެ ފިރިމީހާ ޝިފާންއެވެ. އެންމެ ފުރަތަމަވެސް ސާނިޔާ އައިސް އާޝާގެ ގައިގާ އޮޅުލައިގަތެވެ. އެތަކެއް ފަހަރު މާފަށް އެދުނެވެ. އާޝާ އެއްވެސް އެއްޗެއް ނުބުންޏެއްކަމަކު ހިނިތުންވެލިއެވެ. ސަނީމްއާއި ސާޒް އަށް އާޝާ ބަލައިލިއެވެ. އޭނާ ކުރާނެ ކަމެއް ނޭނގިފައި ހުރީ އެމީހުންގެ އިޝާރާތެއް ވަންދެންނެވެ. އާޝާ ފަސްއެނބުރި ސުހައިލްއަށް ބަލައިލިއެވެ. ސަނީމް ސުހައިލްއާއި ދިމާލަށް ދިޔައެވެ. އަދި ސުހައިލް ގޮވައިގެން އައިސް އާޝާގެ ކުރިމަތީ ހުއްޓުނެވެ. “އޭޝް.. ދިސް ވިލް ބީ އޯލްވޭސް ޔުއަރ ޑޭޑް.. އިނގޭ… އަމް ޖަސްޓް ޔުއަރ ކޫބެ.. އެންމެ ކަމެއް އެ މަގާމުގައި ހުރެފައިވެސް ދޮންބެއަށް ނުވާނީ.. އެކަމް ސްޓިލް…. ކުރިންވެސް އަދި އަބަދުވެސް އެއީ އޭޝް ގެ ބައްޕަ…އޯލްރައިޓް؟” ސަނީމް ބުނެލިއެވެ. ސުހައިލްއަށް ނުވާނޭ ބުނި ކަންތަކަކީ ކޮބައިކަން އާޝާއަށް އިނގި އިޒާންއަށް އެއްލިކަޅިއަކުން ބަލާލެވުނެވެ. އާޝާ ހިނިތުންވެލަމުން ބޯޖަހާލީ ސަނީމްއަށް ބަލާލާފައެވެ. އަދި ސަނީމްއާއި ސުހައިލްގެ ގައިގާ ބައްދާލިއެވެ.\nސާޒްވެސް އައިސް އާޝާގެ ގައިގާ ބައްދާލިއެވެ. އާޝާ ގެ މުނުމަތިން ފެނުނު ހިނިތުންވުން ބަޔާންކުރަން ދައްޗެވެ. އެންމެންގެ މޫނުމަތީވެސް ވަނީ އުފާވެރިކަމެވެ. އާޝާ ޔޫސުފްއާއި ވެސް ބައްދަލުކޮށްލިއެވެ.\n“ކުރިންވެސް މިގެއަށް އާޝާ ގެނައީ ހަމަ އިޒާން.. މިފަހަރުވެސް.. އިޒާން ތެންކިޔު ސޯ މަޗް..” އިސްރާ ބުނެލިއެވެ. އިޒާން ބޯ ޖަހާލިއެވެ. އާޝާ އިޒާންއާއި ދިމާލަށް ބަލައިލިއެވެ. އަދިވެސް އިޒާން އާޝާ ދެކެ ލޯބިވާނެބާއޭ އާޝާ ހިތަށް އެރިއެވެ. މި ވޭތުވެދިޔަ އަހަރު އިޒާން އާއި މެދު ނުވިސްނާ އެންމެ ދުވަހެއް ނުދާނެއެވެ. އާޝާ އަށް ވެސް އިޒާންދެކެ ލޯބިވެވެން ފެށުނެވެ. އެލޮބުވެތި ބަސްތަކުގެ ސަބަބުންނެވެ. އިޒާން އޭނާއަށް ދިން ހަނދާންތަކުގެ ސަބަބުންނެވެ. ނަމަވެސް އިޒާން މިހާރު އޭނާ ދެކެ ލޯބިވާނެކަމާއި މެދު އާޝާ ޝައްކެވެ.\nއިޒާން ނެތަސް އޭނާއަށް އާއިލާ ލިބުނީއެވެ. އާއިލާ އެންމެން އޭނާ ދެކެ ލޯބިވާކަން މިހާރު އޭނާއަށް އިނގިއްޖެއެވެ. އޭނާ އަކީ މިގޭ ކުއްޖެއްކަން އެންމެން އޭނާއަށް އިހްސާސްކުރުވައިފިއެވެ. ހާއްސަކޮށް ކުޑަ ކުޑަ ޝައިއެވެ.\n“ބަޓް.. އަމް ގޮއިންގ…” އާޝާ ބުނެލީ އޭނާގެ ގައިން ޝައި ވަކިކޮށްލުމަށްފަހުގައެވެ. އެންމެންގެ މޫނުމަތީ ވި ހިނިތުންވުން ފިލައިގެން ދިޔައެވެ. އާޝާ އެމިހުންނަށް ފަސްދީ ހިނގައިގަތެވެ. “ޑޭޑްތަ އިޒާންތަ އަންނަނީ؟ ކޮޒް އެހެރަ ބަރު ފޮށިތަކެއް ނުއެއް ގެނެވޭނެ އެކަނިއެއް މިގެއަކަށް..” އާޝާ ފުޅާ ހިނިތުންވުމަކާއި އެކު އެންމެންނަށް ބަލައިލަމުން ބުނެލިއެވެ. އަނެއްކާވެސް އެ އެންމެން އުފަލުން ފޮޅުނުފަދައެވެ. އާޝާ ގެ ގައިގާ އެންމެން އެކީ ބައްދާލިއެވެ.\n“އޭޝް.. ވިލް ޔޫ މެރީ މީ؟؟” އިޒާން ގޭ އެންމެންގެ ކުރިމަތީ އާޝާ ކައިރި އަހާލިއެވެ. އާޝާ ހިނިތުންވެލަމުން އާއެކޭ ބުނެލިއެވެ. ލޯބީގެ އާ ސަފްހާއެއް ފެށިގެން ދިޔައީއެވެ. މިންވަރުކުރަށްފައިވާ ގޮތަކަށް އެ ކަންތަށް ވެގެން ދާނެކަމީ ޝައްކެއްވެސް ނެތްކަމެކެވެ. އާޝާގެ ލޯބި އަޝާއަށް ލިބުނެވެ. އިޒާން ކުރި އިންތިޒާރު ފޮނިވެގެން ދިޔައެވެ. ގޭ އެންމެންގެ ރުހުމުގައި އެދެމީހުންގެ ކައިވެނި ކުރެވިގެން ދިޔައީ އެކަކުގެވެސް ހަދާނުން ފޮހެނުލެވޭނެވަރު ކޮށްލާފައެވެ. އާޝާ ދެކުނު ބޮޑު އާއިލާގެ ހުވަފެން ސީދާ ކުރުވާފައެވެ. އެދުނު އުފަލާއި ލޯބި އޭނާއަށް ދެމުންނެވެ.\nއެދުނީމޭ ލޯތްބާއި އުފާ\nލިބުމުން ވޭނީ އަނިޔާ\nhaadha reeehcheyy ryn\nWow haadha reechey….\nHama nihmaalythrr.. Dhn.. I love this stry.. Varah reethi.. ????????\nthnkyw so much 😉\nhello guys.. here is the last part n the end of the story… hope the whole story plus this part is nice.. n yeah aslu sorry mistakes huhnaathy i know dhivehi bahuge kuhthahkanehuhnany as i write dhivehi stories it shouldbdhivehi bahuge mingandu thakah fethifa.. but tbh mi story mi liye nimifa oii story eh.. n hama ekani mathi mathin check khlaafa up khlany ehnve ehaa bwdah mistakes faahaga nuvany dhw n plus ryn ah amihla ah neyngenyemistakes kn so fenunas rangalhu nukureveny but mi part hama vrh rangalhah kiyaafa mi up kury… n mihaaru mi liyaa stories hamaekahala mistakes vrh madhukhgn mi liyany mi storygaemistakes huhnany rangalhah check nukureveythy n plus vrh kuryge story eh v ma… n eyru i was not so familiar with all these things.. btw i have few more upcoming stories n i will start to upload them asap.. n wil c u all in sha Allah very soon withanew story n if u have any question regarding the stories u can ask me by sendingamsg to my page 😉 well dhn tc bye guys love u all…\nRyn.,?? Hama nihmaalythr??\nYeah hama ninmaaly ey.. continue kuran v tha 😛\nWow mivaahaka vvvv reeethi?\nAwesome.. dhn neynge ninni yah bunaane ehcheh vx.. ♡♡♡♡\naww thnkyw so much.. luv u ppl too from the bottom of my hear 🙂\nRyn.. V reerhi stry. Thankx dor the reethi story\naww it was my pleasure darl.. n thnkyw so much.. it was nice cx of u ppl for sure.. 😉 thnkxx\nthis is calledastory…………\nv v v reethi………. umaaaah\nawwn thankyw that so sweet.. thnkyw so much 😉\nWow v reehthi.\nRyn thee foreigner eh tha?\n*just curious ingey*\numm mamaldivian..apure maldivian but i dont live there.. actually thats the only reason why i have difficulties in dhivehi but it improved cx of u ppl.. now i know the “hamathah” of dhivehi… i mean most of them.. anyway thnkyw 😉\nwaiting for another new story of urs…..thanks for de lovely stories… gudluck..☺\nthnkyw so much ken.. ubone of my fav reader.. ur comments really make me happy as well as it makes me improve too thnkyw 😉\nOwesome.. ur best Ryn ,:-)\nJust wow….v v v v v v v v salhi ingey……mi kahala reethi ehn vaahaka eh adhi up kohdheche pls….\naww thnkxx.. n yes i do have stories to upload n will do it soon .. thnkyw 😉\nWow.. M speechless…. Ixaan nd eysh ge love story is perfect….????\nawwn thnkywww 😉\nRegularly koh comment nukuriyas I love this story. And eyhaa Digu nudamaa kurukoh ninmaalie maves varah salhi.\nthnkyw.. n happy vehje comment eh fenunyma… 😉 thnkx\nRynooo alhe ninmaalythr… story hama suparb ingey .. next story ah inthixaaru kuran feshuny mi ..☺\nlahba ninmaaly hehe.. thnkyww 😉 keep waiting 😉\nOmg ryn. This is just perfect. ❤?\nI really loved this. ❤?\nHope mikahala stories adhi fenaane kameh. ?❤?\naww thnkyw thnkywww…. n yeah there willbmore n more til u ppl r with me.. 😉 thnkxx tc 😉\nThis isaBoooooootiful story i luv ur all stories ..n umabig big fan of urs …..waiting for another beautiful story of urs….luv u miss u ummmwah ???\nAlhey nimunydwww ???..\nBut mi story hama hama vvvv salhi … I really love this story..❤❤❤..\nHope rynge mikahala miyahvuren reeethi story eh avrh avhah kiyaaln libehnekamh ??\nV v loabi mi story, fahakahais kiunu story thakugetherein nimun enme reethi story mee, v habeys\nVvvvvvvvv nice. I love u so much Ryn. I love u so much. Ummmmmmmmmmmmwaaxh.\nMy fav writer…. nimun hama varah salhi ??? whn r u gonna writeanew story… varah kiyaa hihvey ryn ge stories…. ??? story varah rythi…\nOmg….. ryn this story is superb….. vrh vrh rythi…. dhn vx hama mikahala rythi vhk akah inthixaaru kuranyh.\nAlhey nimunee tha hama.. Vara touching v v salhi. Aslu adhi ninmaakah beynumeh noon. Loabi ve vihje mi vaahaka dheke. Mistakes huttas vara reethi. Kiyaa hithun hurihaa episode eh ves kee. Ummeedhu kuran vara avaha mi kahala reethi ithuru vahaaka eh kiyaalan libeyne kama??\nThis storry is nice v dhn story ehga miahvure reethi koh hamathaa ehgothah geness dheyne kama i hope ngey v molhu kujjeh ryn thee …..waitting for next storry ngey..miss yu\nAwesome waiting forastory of u ryn\nAnd good luck for upcoming story\nLove u ryn\nAlhe v thafaathu. N v nice story.\nRyn ge storied ga maa drama bai bodu koh inakah faahag vey… ehenv ma komves varakah foohi kuruvaa goi vey… hope mikan ragalhu kuraane kamah..aneh hen i like ur stories and this one too hama ekani thankolheh act body fake type ge\nRyn ge vaahakathah varah reethi… varah comment nukurevey… ainyy ge varah gina rahttehinna mihaaruves vaanii rynge vaahakathah kiyan edhifa. Liyumuga ebahuri massalathakeh.. ekamaku hama varah salhi vaahaka tha. Abadhuves ryn ge vaahakathah kiyan. Inthizaaruves kurevey. Ummeedhu kuran abadhuvea vaahaka liyaane kamah. And ufaavey ehen liyun therin hadhaahen nuhadhaa vaahaka thah nimmaalaathi. Kiyun therin hiy hama jassaidheytheeve. Maaiy Allah ryna ah liyuntherikamuge hunaru ithurah tharageevumuge heyo thaufeegu dhevvaashi! Aameen!\nV v v sali n new stry akah inthizaru kuran\nLove uuu ummmah…….\ni dnt really read much…but this is awsum..looking forward to your new stories\nMwah mwah mwah mwwwwaaaaaah!?Ryn ge komme story ehvs hama ehaa rythi ❤❤❤❤ yew r the best..ily ☺☺?????tgc\naslu last part ga maa bodah family feelings bodee…eahvure rangalhuvees Aashaa aa Izaan ge bai bodah genes dhinnama ithurah furihamavees…. mi bai ehaa heart touching eh noon…. namaves vv reethi mi story. waiting for another new story of urs.\nMi part ga mistakes netheema kiyaalan v faseyhavi. Thankyou Ryn\nwow super! keep uploading the new storys. v v v v v v v v salhi. keep it up. i like it so much.\nނޭދެމޭ ވަކިވުމެއް…ހާދަހާ ލޯބިވޭ…8\nލޯބި September 16, 2015\nއެނގުމެއްމެތި…23 – ފަހު ބައި\nލޯބި April 5, 2019


Kulli nurakkaluge haalathuge garaaru dhiraasaa kuran committee ah | Mihaaru\nރައްޔިތުންގެ މަޖިލީހުގެ މިއަދުގެ ޖަލްސާގައި ސަރުކާރު ކޯލިޝަންގެ ބައެއް މެމްބަރުން ބައިވެރިވެވަޑައިގަންނަވަނީ. ގަރާރު ދިރާސާ ކުރަން ގައުމީ ސަލާމަތުގެ ކޮމެޓީއަށް ވަނީ ފޮނުވާފައި.\nކުއްލި ނުރައްކަލުގެ ހާލަތުގެ ގަރާރު ދިރާސާކުރަން ކޮމެޓީ އަށް\n19 ފެބުރުއަރީ 2018 - 13:553comments\nރައީސް ޔާމީން މި މަހުގެ5ވަނަ ދުވަހުގެ ރެއިން ފެށިގެން 15 ދުވަހުގެ މުއްދަތަށް ކުއްލި ނުރައްކަލުގެ ހާލަތު އިއުލާން ކުރައްވައި ނެރުއްވި ގަރާރާ މެދު މަޖިލީހުން ގޮތެއް ނިންމުމަށްޓަކައި އެ ގަރާރު އިތުރަށް ދިރާސާ ކުރުމަށް ގައުމީ ސަލާމަތުގެ ކޮމެޓީ އަށް މިއަދު ފޮނުުވައިފި އެވެ.\nރައީސް އަބްދުﷲ ޔާމީން، މަޖިލީހަށް ފޮނުއްވި ސިޓީފުޅުގައި ވަނީ ކުއްލި ނުރައްކަލުގެ ހާލަތު 30 ދުވަހަށް އިތުރު ކުރަން ހުށަހަޅުއްވައިފަ އެވެ. މި މަހުގެ7ވަނަ ދުވަހު މި މައްސަލަ މަޖިލީހަށް ފޮނުވި އިރު، ކުއްލި ނުރައްކަލުގެ ހާލަތުގެ މުއްދަތު މާދަމާ ރޭ ހަމަވާނެ އެވެ.\nރައީސްގެ ސިޓީފުޅުގައި ވަނީ ކުއްލި ނުރައްކަލުގެ ހާލަތު އިއުލާން ކުރަން ޖެހުނު ހާލަތު، މިހާރު ވެސް އޮތުމާއެކު، އެ ހާލަތަށް ހެޔޮ ބަދަލެއް ނާންނަ ކަމަށެވެ.\nކުއްލި ނުރައްކަލުގެ ހާލަތު އިއުލާން ކުރަން ޖެހުނީ ގާނޫނުއަސާސީގައި ބާރުތައް ވަކި ކުރެވިފައިވާ އިރު، ސުޕްރީމް ކޯޓަށް ލިބިދީފައިވާ ބާރުތަކުގެ ބޭރުން ފަނޑިޔާރުން އަމަލުކޮށްފައިވާތީ ކަމަށް ރައީސްގެ ސިޓީފުޅުގައިވެ އެވެ. މިއީ މިނިވަންކަމާއި އިސްތިގުލާލަށް ގެއްލުންވާނެ ކަންކަން ކަމަށާއި އެ އަމަލުތަކުގެ ސަބަބުން ދުސްތޫރީ އޮނިގަނޑަށް ބޮޑެތި ލޮޅުންތަކެއް އައި ކަމަށް ގަބޫލުފުޅު ކުރެއްވޭ ކަމަށް ވެސް އެ ސިޓީފުޅުގައިވެ އެވެ.\nއެ ގަރާރު ކޮމެޓީ އަށް ފޮނުވުމަށް، ވޯޓުގައި ބައިވެރިވި 38 މެމްބަރުންގެ އިއްތިފާގުން ފާސްކުރި އިރު، އިދިކޮޅު މެމްބަރުން ވަނީ މިއަދުގެ އެ ޖަލްސާ ބޮއިކޮޓް ކޮށްފަ އެވެ. ބެލެވޭ ގޮތުގައި، މި މައްސަލަ ކޮމެޓީން މިއަދުގެ ވަގުތެއްގައި ބަލައި ނިންމުމަށް ފަހު، އެއާ މެދު ގޮތެއް ނިންމުމަށް، މިރޭ ނުވަތަ މާދަމާ މަޖިލީހުގެ ތަޅުމަށް އަލުން ހުށަހަޅާނެ އެވެ.\nމި މައްސަލަ ދިރާސާ ކުރުމަށް ގައުމީ ސަލާމަތުގެ ކޮމެޓީ އަށް ފޮނުވުމަށް ހުށަހެޅުއްވީ ވިލިމާލެ ދާއިރާގެ މެމްބަރު އަދި ޕީޕީއެމްގެ ޕާލަމެންޓްރީ ގްރޫޕްގެ ލީޑަރު އަހުމަދު ނިހާނެވެ. އެ ހުށަހެޅުމަށް ތާއީދު ކުރެއްވީ ކެލާ ދާއިރާގެ މެމްބަރު އަލީ އާރިފެވެ. މި ގަރާރަށް ބަހުސް ކުރެއްވި މެމްބަރުން ވަނީ ސަރުކާރުގެ ނިންމުމަށް ތާއީދު ކުރައްވައިފަ އެވެ. އަދި ކޮމެޓީ އަށް މި މައްސަލަ ފޮނުވީ މަޖިލީހުގެ ތަޅުމުގައި މާބޮޑު ބަހުސެއް ކުރުމަކާ ނުލަ އެވެ.\nނިހާނު ވިދާޅުވީ ގަރާރު ހުށަހެޅި އިރު، އިދިކޮޅު މެމްބަރުން ޖަލްސާގައި ބައިވެރިވެވަޑައިނުގަތުމަކީ ހިތާމަ ކުރައްވާ ކަމެއް ކަމަށެވެ. ރައްޔިތުންނަށް "ދަތި ހާލު" ޖެހުނު ގަޑީގައި، "ރައްޔިތުން ބޮލާލައި" ޖެހުމެކޭ މަޖިލީހަށް ނުވެންނެވުމެކޭ އެއްވަރު ކަމަށް އޭނާ ވިދާޅުވި އެވެ.\nމަޖިލީހުގެ މެމްބަރަކު ސައިކަލްގައި މިއަދު މަޖިލީހަށް ވަޑައިގަންނަވަނީ. ---ފޮޓޯ: މިހާރު\n"ރައީސް ވެސް މި ކުރައްވަނީ، އެ މަނިކުފާނު އަމިއްލަ އަށް ކުރައްވާ ކަމެއް ނޫން. ގާނޫނުއަސާސީގައި މިކަން ކުރުމަށް އޮތް ކަމެއް، ހާލަތާ ދިމާވީމަ، ހާލަތާ އެއްގޮތަށް ގާނޫނުގައިވާ ގޮތުގެ މަތިން ކަން ކުރައްވަނީ،" ނިހާނު ވިދާޅުވި އެވެ.\nމާފަންނު ދެކުނު ދާއިރާގެ މެމްބަރު އަބްދުﷲ ރިފާއު ވިދާޅުވީ ގައުމު ސަލާމަތް ކުރުމުގެ މަގްސަދުގައި ރައީސް ޔާމީން މަސައްކަތްޕުޅު ކުރައްވަނީ ވަރަށް ހިކުމަތްތެރިކަމާ އެކުގައި ކަމަށެވެ. އެ މަނިކުފާނު މަސައްކަތްޕުޅު ކުރައްވަނީ ގާނޫނީ އިމުގެ ތެރެއިން ކަންކަން ކުރެއްވުމަށް ކަމަށް ވިދާޅުވި އެވެ. ރިފާއު ވިދާޅުވި ގޮތުގައި ގައުމު ހަމަ މަގަށް އަޅުވަން ރައީސް ކުރައްވަނީ "ގައުމީ ޖިހާދެ"ކެވެ.\nމި ގަރާރުގެ ބަހުސް މަރުހަލާގައި އިދިކޮޅު މެމްބަރުން ބައިވެރިވެވަޑައިނުގަތީ، އިދިކޮޅު 12 މެމްބަރަކު މަޖިލީހަށް ވަނުމަށް ހުރަސްއަޅާ އަމުރެއް ސުޕްރީމް ކޯޓުން ރޭ ނެރުމާ ގުޅިގެން ސިފައިންނާއި ފުލުހުން އެ މެމްބަރުން މަޖިލީހަށް ވަނުމަށް ހުރަސް އެޅުމުންނެވެ.\nސުޕްރީމު ކޯޓުން ރޭ ނެރުނު އަމުރުގައި ވަނީ، މި މަހުގެ ފުރަތަމަ ދުވަހު ސުޕްރީމް ކޯޓުން ނެރުނު އަމުރުގައި، ޕާޓީ ބަދަލު ކުރުމަކީ މެމްބަރުންގެ ގޮނޑި ގެއްލޭނެ ކަމެއް ކަނޑައަޅާފައިވާ ބަޔަށް އަމަލުކުރުން ފަސްކުރަން އަމުރުކޮށްފަ އެވެ. މިއާ އެކު، ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ކަނޑައެޅި 12 މެމްބަރުންނަށް މަޖިލީހަށް ނުވެންނެވޭނެ ކަމަށް ޕީޕީއެމްގެ މެމްބަރުން ދެކެވަޑައިގަންނަވަ އެވެ. އެކަމަކު، އިދިކޮޅު މެމްބަރުން ގަބޫލު ކުރައްވާ ގޮތުގައި ފަހުން ނެރުނު އަމުރުގައި މެމްބަރުންގެ ގޮނޑި ގެއްލުނު ކަމަށް ބުނެފައި ނުވާތީވެ، 12 މެމްބަރުންނަށް މަޖިލީހަށް ވެންނެވުމުގެ ފުރުސަތު އެބައޮތެވެ.\nމަޖިލިސް ކުރާގޭ ސަރަހައްދުގައި ފުލުހުން ހަރަކާތްތެރިވަނީ. ---ފޮޓޯ: މިހާރު\nއެ 12 މެމްބަރުންނާ ނުލައި ބާއްވާ ޖަލްސާއަކީ ގާނޫނުއަސާސީއާ އެއްގޮތަށް ބާއްވާ ޖަލްސާއެއް ކަމަށް ގަބޫލު ނުކުރާ ކަމަށް އިދިކޮޅު ފަރާތްތަކުން ވަނީ ބުނެފަ އެވެ. ކުއްލި ނުރައްކަލުގެ ހާލަތަކީ ރައްޔިތުން އެ މައްޗަށް އަމަލު ކުރަން ޖެހޭ ކަމަކަށް ވުމުން، މަޖިލީހުގައި މި މައްސަލަ އަށް ވޯޓަށް އަހާ އިރު، ގާނޫނުއަސާސީގައިވާ މަތިން މަޖިލީހުގެ ޖުމްލަ މެމްބަރުންގެ ދެ ބައިކުޅަ އެއްބައި މެމްބަރުން (43 މެމްބަރުން) ހާޒިރުވެ ތިއްބަވަން ޖެހޭ ކަމަށް މެމްބަރުން ގަބޫލުކުރައްވަ އެވެ.\nކުއްލި ނުރައްކަލުގެ ހާލަތުގެ ގަރާރާ މެދު ރައްޔިތުންގެ މަޖިލީހުން ގޮތެއް ނިންމުމަށް ބާއްވާ ޚާއްސަ ޖަލްސާ އަށް، އިދިކޮޅު 12 މެމްބަރުން ވަދެވަޑައިގެންފާނެތީ، މަޖިލީހުގެ އިދާރާގެ ވަށައިގެންވާ ސަރަހައްދު އޮތީ ބަންދުކޮށްފަ އެވެ. އަދި ގިނަ އަދަދެއްގެ ފުލުހުންނާއި ސިފައިން ދިޔައީ މަޖިލިސް ހިމެނޭ ސަރަހައްދުގައި ފޯރިމަރަމުންނެވެ.\nގާނޫނާ ޚިލާފަށް ވެރިކަން ބަދަލު ކުރުމަށް މަޖިލީހުގެ ބައެއް މެމްބަރުންނާއި ބައެއް ފަނޑިޔާރުންނަށް ރިޝްވަތު ދިނުމާއި ރިޝްވަތު ހިފި ކަމަށް ތުހުމަތު ކުރެވޭ މައްސަލައެއް ފެންމަތިކޮށް، ފުލުހުން ތަހުގީގު ފެށީ ސިޔާސީ އިދިކޮޅު ނުވަ ބޭފުޅަކު މިނިވަން ކުރުމަށް ސުޕްރީމް ކޯޓުން މި މަހުގެ 1 ގައި ނެރުނު އަމުރަށް ފަހު، އެވެ. އެކަމަކު، ފަހުން އެ އަމުރުގެ އެ ބައި ސުޕްރީމް ކޯޓުން ވަނީ ބާތިލްކޮށްފަ އެވެ.\nއެ މައްސަލައިގެ ތުހުމަތަށް ކުރީގެ ރައީސް މައުމޫން އަބްދުލްގައްޔޫމާއި އުއްތަމަ ފަނޑިޔާރު އަބްދުﷲ ސައީދާއި ފަނޑިޔާރު އަލީ ހަމީދު ވަނީ ހައްޔަރުކޮށްފަ އެވެ. އަދި މަޖިލީހުގެ ބައެއް މެމްބަރުންނާއި އާންމުންގެ ބަޔަކު ވެސް މި މައްސަލައިގައި ހައްޔަރުކޮށްފައިވެ އެވެ.\nއިތުރު ލިޔުންތައް ސަރުކާރު ރައްޔިތުންގެ މަޖިލިސް މަޖިލީހުގެ މެމްބަރުން މެމްބަރު އަހުމަދު ނިހާން ކުއްލި ނުރައްކަލުގެ ހާލަތު


ބޮލުގައި "ބޮޑު ދަރަންޏެއް" އަޅައިގެން އުޅޭނަމަ މިވާހަކަ ކިޔާލާށެވެ. މިންޖުވާން އެދި ދުޢާ ކުރާށެވެ.\nބޮލުގައި “ބޮޑު ދަރަންޏެއް” އަޅައިގެން އުޅޭނަމަ ފަރާތްތަކާއި ދަރަނީގެ ދަންތުރައެއްގެ ތެރެއަށް ވަނުމަށް ވިސްނަމުން ދާނަމަ އަހަރެނަގެ ހަޔާތުން ސަފްހާއެއް ކިޔާލާށެވެ. މިއީ އިބުރަތަކައް އަދި ނަސޭހަތަކަށް ޓަކައި ހިއްސާ ކޮށްލާވާހަކަ އެކެވެ.\nއަހަރެންނަށަ ދިމާވި ހާލަތެއްގެ ސަބަބުން ބޮޑު ދަރަންޏެއް ބޮލުގައި އަޅަން ޖެހުނެވެ. އަހަރެންނަށް ލިބޭ އާމްދަނީ އާއި އަޅާބަލާއިރު އެއީ ދެތިން ހަތަރު އަހަރަކުން ނޫނީ ދައްކާ ނިންމާލެވޭ ވަރުގެ ދަރަންޏެއް ނޫނެވެ.\nއެހެންކަމުން އެވަރުގެ ދަރަންޏެއް ބޮލުއަޅައިގެން އުޅެންޖެހުންވީ ވަރަށް އުނދަގޫ ކަމަކަށެވެ. ހާލަތުގެ ގޮތުން ދަރަނި ނެގުން ހުއްދަވިޔަސް ގިނަދުވަސްތަކެއްވަންދެން ދައްކަންޖެހޭ ދަރަންޏެއް އޮތުން އެއީ ދީނީގޮތުންވެސް ވަރަށް ނޭދެވޭ ކަމަކަށް ވުމީ މި އުނދަގޫ އިތުރުވި ސަބަބަކަށެވެ.\nއެހެންކަމާއި އެކު މިކަމާ ވަރަށް ފިކުރު ކުރެވެން ފަށައިފިއެވެ. އަދި އަވަހައް މި ދަރަނިން ސަލާމަތް ވެވެން އޮތް ގޮތަކީ ކޮބައިތޯ ވަރަށް ބޮޑަށް ވިސްނެން ފަށައިފިއެވެ. މިގޮތުން އަހަންނަށް ވިސްނުނީ މުއުމިނުންގެ ހަތިޔާރު ކަމުގައިވާ ދުޢާ އަށްވުރެ ވަކިން ރަނގަޅު ގޮތެއް ނޯންނާނެ ކަމުގައެވެ.\nސަބަބުތައް ކަމުގައި ކޮންމެސް ފަރާތެއް ނުވަތަ ކޮންމެސް ކަމެއް މެދުވެރިވި ނަމަވެސް ކަންކަން ހިންމަވާ ނިންމަވާ ފަރާތަކީ ﷲ ތަޢާލާ އަށް ވުމުން ކަންކަމަށް އެދި ދެންނެވުން އެންމެ އައުލާވެގެންވަނީ އެފަރާތަށެވެ. މިގޮތުން ހޯދި ހޯދުމުގެ ތެރޭގައި ސުންނަތުން ސާބިތުވާ ވަރަށް ރަނގަޅު ދުޢާއެއް ފޭސްބުކް ގައި އަލީ ރަމީޒް ހިއްސާ ކޮށްފައި ވަނިކޮން ފެނުނެވެ. (އަލީ ރަމީޒު ދީނީ ހޭލުންތެރިކަން އިތުރުކުރުމަށް ކުރާ މަސައްކަތުގެ އަގު ފުރިހަމައަށް ﷲތަޢާލާ އާޚިރަތުގައި އަލީއަށް މިންވަރު ކޮށްދެއްވާށި..! އާމީން)\nއާދެ އެ ދުޢާ އަކީ..\n"اللَّهُمَّ اكْفِنِي بِحَلاَلِكَ عَنْ حَرَامِكَ وَأَغْنِنِي بِفَضْلِكَ عَمَّنْ سِوَاكَ "\nއޭ ހައްދަވާ ބޮޑު ކުރެއްވި ރަސްކަލާކޮ! އިބަ ﷲ ޙަލާލް ކުރެއްވި ތަކެތީގެ ޒަރިއްޔާއިން އިބަ ﷲޙަރާމް ކުރެއްވި ތަކެތިން (މިއަޅާ ދުރުކުރައްވައި) މިއަޅާ ފުދުންތެރި ކުރައްވާނދޭވެ. އަދި އިބަ ﷲގެ ފަޟުލުވަންތަވެރިކަމުގެ ޒަރިއްޔާއިން އިބަ ﷲފިޔަވާ އެހެން ފަރާތަކުން (އެދުމުން) މިއަޅާ ފުދުންތެރި ކުރައްވާނދޭވެ."\nއާދެ! މިދުޢާ ހިތުދަސްކޮށް ކިޔުން ގިނަކުރީމެވެ. ހާއްސަކޮން ނަމާދު ތަކުގެ ސަޖިދައިގައެވެ. ﷲ ގަންދީ ބުނަމެވެ. މިގޮތުގައި ސާބުވިތާ އަހަރު ދުވަހުގެ ތެރޭގައި އެބޮޑު ދަރަނިން الحمدالله އަހަރެން މިވަނީ ސަލާމަތްވެފައެވެ. އެދަރަނިން ސަލާމަތްވުމައް މެދުވެރިވި ސަބަބުތައް ވެސް ކިއުއްވާށެވެ.\nއަހަރެންގެ އަންހެނުންގެ ތިމާގެ މީހެއްގެ ވިޔަފާރިއަށް ވަރަށްބޮޑު މަންފާއެއް ލިބުނެވެ. އެމަންފާއިން އާއިލާ އެންމެނަށް ސަދަޤާތް ކުރިއެވެ. (ﷲ އޭނާގެ ވިޔަފާރީގައި ބަރަކާތް ލައްވާ އެންމެހާ ހެޔޮގޮތް މިންވަރު ކުރައްވާށި.. އާމީން) މި ސަދަޤާތް އަހަރުމެންނަށްވެސް ލިބުނެވެ. ނަމަވެސް ހައިރާންވާފަދަ ގޮތަކަށެވެ. އެކައުންޓް ނަމްބަރު ދޭން އެދުމުން އަހަރުމެން ވިސްނައިގެން ތިބީ ދެތިން ހަތަރު ހާސްވަރުގެ ސަދަޤާތެއް ދެއްވަނީ ކަމަށެވެ. ނަމަވެސް ޙައިރާންވީ އާންމުކޮން މީހަކު ހަދިޔާ އަކަށް ނުވަތަ ސަދަޤާތަކަށް ދޭ ވަރަށްވުރެ އެތައްގުނައެއް އިތުރަށް ޖަމާކުރުމުންނެވެ. އާންމުކޮން މީހަކު ހަދިޔާއެއް ނުވަތަ ސަދަޤާތެއް ގޮތުގައި ދީފިނަމަ ހަމަ ހައިރާން ވާ ވަރުގެ އަދަދެއް ވަނީ އެކައުންޓަށް ޖަމާކޮށްދީފައެވެ.\nމިގޮތުން ﷲ ތަޢާލާ މިވަނީ އަހަރެމެންގެ ތަކުލީފަށް ލުޔެއް ލިބޭވަރުގެ ބޮޑު އަދަދެއް ދިނުމުގެ ސަބަބެއްކަމުގައި އޭނާ ލައްވާފައެވެ. الحمدالله..\nހަމަ މިއާއި އެކު އަހަރެންނަށް ލިބޭނެކަމަށް ބުނެ ނަމަވެސް ނުލިބި އެތައް ދުވަހަކަށް ދިގުދެމިގެން ގޮސްފައިވާ ކޮވިޑް އެލަވަންވެސް މިދުވަސްވަރު ލިބިއްޖެއެވެ. އެއާއިއެކު ފަސޭހަކަމާއި އެކު އަހަރެންހެ ބޮލުގައި އަޅައިގެން އުޅުނު ދަރަނިން މިންޖުވެވިއްޖެއެވެ.\nﷲ ގަންދީ ބުނަމެވެ. މި ދަރަނިން ސަލާމަތް ވުމަށް ނުވަތަ މި އުނދަގޫ ދަނޑިވަޅުން އަރައިގަތުމަށް، އެއްވެސް މީހެއްގެ އަތުން ސަލާންޖަހައި ލާރި ހޯދަން އެއްވެސް ކަމެއް ކޮށްފައި ނުވާނެއެވެ. ހަމައެކަނި ކާއިނާތުގެ ވެރި ރައްބުގެ އަރިހުން މަދަދައް އެދި ދުޢާ ކުރުން ފިޔަވާ އެއްވެސް ކަމެއް ނުކުރަމެވެ. ނަމަވެސް މިކަމުގައި އަހަރެންނަށަ އެހެން މީހެއްގެ ފަރާތުންވެސް އެހީތެރިކަން ލިބިފައި ވެއެވެ. (ﷲ އޭނާއަށް އެންމެހާ ރަނގަޅު މަގަށް މަގު ދައްކަވާ ހެޔޮގޮތް މިންވަރު ކުރައްވާށި.. އާމީން)\nމިވާހަކަ ތިބޭފުޅުންނާއި ހިއްސާ ކޮށްލަން ބޭނުންވާ އެންމެ ބޮޑު އެއް ސަބަބަކީ ހިޔާފްލެޓް މަރާމާތަށް ވަރަށް ގިނަ ބަޔަކު ބޮޑެތި އަދަދުތަކުން ލޯނު ނަގާ ދަރަނިވެރި ވަމުން ދާއިރު، ހަލާލެއް ޙަރާމެއް ބެލުމެއްނެތި ދުނިޔަވީ އުފަލާއި އަރާމަށް ޓަކައި ތިބާގެ ރައްބުގެ ބަސްފުޅަށްވެސް ވިސްނާލާނެ ފުރުސަތެއްވެސް ސައިތާނާ މިބައިމީހުންނަށް ނުދީ ވާވައްދަން މަސައްކަތް ކުރަމުން ދާތީ ހަނދާން ކޮށްދިނުމެވެ. އަދި ނެގިފައި ވާ ދަރަނިން މިންޖުވާން އޮތް އެންމެ މުޖައްރިބު ފޯމިއުލާ ތިޔަބޭފުޅުންނާ ހިއްސާ ކޮށްލުމެވެ.\nއެކަލާން ވަޢުދު ފުޅާ ޚިލާފު ވެ ވޮޑިނުގަަންނަވާނެއެވެ. އިޚްލާސްތެރި ކަމާއި އެކު ސާބިތުވެ ލައްވާށެވެ .ތިބާގެ މުޚްތާދުތަކަކީ އެކަލާންގެ ވަޢުދު ފުޅު ހައްޤު ވެގެންވާ ކަމެކެވެ.\nسوره البقره ١٨٦\nމުޙައްމަދު ޒާހިރު says:\nAlhamdhlihlah. Allah barakaiy lahvaashi\nމީވަރަށް ބާރުގަދަ ދުޢާއެއް. އަމިއްލަ ތަޖުރިބާގަ މި ބުނީ. ދަރަންޏަކާ ހެދި ގޮތް ހުސްވެފަ ވާނަމަ މިދުޢާ ކޮށްލާ ތަފާތި ފެންނާނެ މުޖައްރިބު\nLeaveaReply to Faathima ރައްދު ކެންސަލް